Syria ge dhifaaee baaru thakun Israel ge hamalaathah huttuvaifi\nއިސްރާޢީލުގެ ހަނގުރާމަ މަތީ މަތިންދާބޯޓުތަކުން ދިމިޝްޤުގެ ބައިނަލްއަޤްވާމީ ވައިގެ ބަނދަރަށް ދޭންފެށި ހަމަލާތައް ސީރިޔާގެ ވައިގެ ދިފާއީ ބާރުތަކުން ފަހަތަށްޖައްސައި އެކަން ހުއްޓުވައިފިއެވެ. ރަޝިޔާގެ ޢަސްކަރީ އިދާރާތަކުން ޚަބަރު ލިބޭ ގޮތުގައި ސީރިޔާގެ ވައިގެ ބާރުތަކުން އިސްރާޢީލުގެ ހަމަލާތައް ހުއްޓުވާފައި ވަނީ މިދިޔަ އާދީއްތަ ދުވަހު ބަކް-އެމް 2ގެ އެއަރޑިފެންސް ސިސްޓަމް ބޭނުންކޮށްގެންނެވެ.\nސީރިޔާގެ ސިފައިން ވަނީ އިސްރާޢީލުން ފޮނުވި މިސައިލްތައް ވައިގެ ތެރޭގައި ގޮއްވާލާފަ އެވެ. މިހެންވެ، އިސްރާޢީލުގެ މަތިންދާބޯޓުތައް ބިރުން ވަނީ ސީރިޔާގެ ވައިގެ ސަރަހައްދު ދޫކޮށް ގޮސްފަ އެވެ. ސީރިޔާގެ ޚަބަރު ފަތުރާ ވަސީލަތެއް ކަމުގައިވާ މުރާސިލޫން އިން ބުނާގޮތުގައި ބަކް-އެމް 2ގެ ވައިގެ ދިފާއީ ނިޒާމަކީ ދުޝްމަނުންގެ މިސައިލްތައް ގޮއްވާލުމަށް ބަރާބަރު ވަސީލަތެކެވެ. މުރާސިލޫން އިން ވަނީ ސީރިޔާގެ ދިފާއީ ބާރުތަކުން އިސްރާޢީލުގެ މިސައިލްތައް ވައިގެ ތެރޭގައި ގޮއްވާލާ މަންޒަރު ފެންނަ ވީޑިއޯއެއް އާންމުކޮށްފަ އެވެ. އެ ވީޑިއޯއިން ފެންނަ ގޮތުގައި ޒަޔަނިސްޓް އިސްރާޢީލުގެ ފައިޓަރ މަތިންދާބޯޓުތަކުން ފޮނުވާލި ދެ މިސައިލް ސީރިޔާއިން ނައްތާލާ މަންޒަރު ފެނިގެންދެއެވެ.\nޚަބަރު ލިބިފައިވާ ގޮތުގައި އަދިވެސް ޔަހޫދީ އިސްރާއީލުން ފޮނުވި އިތުރު މިސައިލްތައް ސީރިޔާގެ ހިތްވަރުގަދަ ސިފައިން ވަނީ ވައްޓާލާފަ އެވެ. އިސްރާއީލުން ބުނާގޮތުގައި ސީރިޔާއަށް ވައިގެ ހަމަލާތައް ދިނުން އަދިވެސް ކުރިޔަށް ގެންދާނެ އެވެ. ސަބަބެއް ކަމުގައި ބުނަނީ އީރާނުގެ ސިފައިން ސީރިޔާ ދިފާއުކޮށްދިނުމަށް އެޤައުމުގައި ތިބޭތީ އެކަމުން އިސްރާޢީލަށް ނުރައްކާވެދާނެތީ ކަމަށެވެ.


Miskithuga maaraa maaree hingi meehaa deport kurn havaalukohffi\nހުޅުމާލެ އަޒީޒާ މިސްކިތް\nމިސްކިތުގައި މާރާމާރީ ހިންގި މީހާ ޑީޕޯޓު ކުރަން ހަވާލުކޮށްފި\n28 ޖެނުއަރީ 2021 - 12:20:09\nމިސްކިތުގައި ދިވެއްސަކަށް ހަމަލާދިން އިންޑިއާ މީހާ ޑީޕޯޓް ކޮށްލަން މިހާރު ވަނީ އިމިގްރޭޝަންއާ ހަވާލުކޮށްފައި ކަމަށް ފުލުހުން ބުނެފިއެވެ.\nފުލުހުން ބުނީ ހުޅުމާލޭ އަޒީޒާ މިސްކިތުގައި އުމުރުން ދުވަސްވީ މީހަކަށް ހަމަލާދިން ކަމަށް ތުހުމަތު ކުރެވިގެން ހައްޔަރު ކުރި އިންޑިއާ މީހާގެ މައްސަލައިގެ ތަހުގީގު ނިންމާ މިދިޔަ ހަފްތާގައި ވަނީ ޕްރޮސިކުޓާ ޖެނަރަލް އޮޕީހަށް ފޮނުވާފައި ކަމަށެވެ.\nއަދި އެމީހާގެ ޑީޕޯޓް ކޮށްލުމަށް ޕީޖީ އިން ނިންމުމާ ގުޅިގެން އެމީހާ ވަނީ މިހާރު އިމިގްރޭޝަންއާ ހަވާލުކޮށްފައި ކަމަށް ވެސް ފުލުހުން މައުލޫމާތު ދެއެވެ.\nއެމީހާގެ މައްސަލަ ނުބަލާ ޕީޖީއިން އޭނާ ޑީޕޯޓް ކޮށްލަން ނިންމުމާ ގުޅިގެން ގިނަ ބައެއް ދަނީ ނުރުހުން ފާޅުކުރަމުންނެވެ. އަދި އެ މައްސަލަ އެހެން ނިންމީ ކީއްވެތޯ ޕީޖީއިން އަދި ހާމައެއް ނުކުރެއެވެ.\nފުލުހުން ބުނި ގޮތުގައި ހުޅުމާލެ އަޒީޒާ މިސްކިތް ތެރޭގައި ހުރި އުމުރުން ދުވަސްވީ މީހެއްގެ ގައިން ވަހެއް ދުވާތީ ކަމަށް ބުނެ އިންޑިއާ ފިރިހެނަކު އެމީހާ މިސްކިތުން ނެރުމަށް މަސައްކަތްކޮށް، މާރާމާރީ ހިންގާފައިވަނީ މިމަހުގެ 15 ވަނަ ދުވަހު އެވެ.\nމިސްކިތުގައި ނަމާދަށް ހުއްޓާ އެމީހާއަށް ހަމަލާދީ މާރާމާރީ ހިންގަން ބިދޭސީ މީހާ މަސައްކަތް ކުރީ ކީއްވެގެންކަން ނޭނގޭ ކަމަށް ދިވެހި މީހާ ބުނެފައިވެ އެވެ. ގިނަ ބަޔަކު ވަނީ މިސްކިތުގައި ހުރި މީހާއަށް ހަމަލާދިން މައްސަލަ ކުށްވެރިކޮށް އެމީހާއަށް ފިޔަވަޅު އަޅަން ގޮވާލާފަ އެވެ.\nބިދޭސީންނަށް ވާޗުއަލް ވޯކް ޕާމިޓް ކާޑެއް ދޫކުރަނީ\nދަރިފުޅު މަރާލި ހަބަރު އިވުމުން މަންމަ ވެސް މަރުވެއްޖެ


EPL: Crystal Palace Balikoh Chelsea3Vana Ah - Vaguthu\nޕެލަސް ބަލިކޮށް ޗެލްސީ ތިންވަނަ އަށް\n6 މަސް ކުރިން ( ޖުލައި 8, 2020 )\nޗެލްސީ ކުޅުންތެރިން ރޭ އުފާ ފާޅު ކުރަނީ.\nކްރިސްޓަލް ޕެލަސް ބަލިކޮށް ޗެލްސީ އިން އިނގިރޭސި ޕްރިމިއަ ލީގް ތާވަލުގެ ތިންވަނަ އަށް ޖެހިލައިފިއެވެ.\nރަށުން ބޭރުގައި ރޭ ޕެލަސްއާ ދެކޮޅަށް ކުޅުނު މެޗް ޗެލްސީން ކާމިޔާބުކުރީ 3-2 އިންނެވެ. މި މޮޅާއެކު ޗެލްސީ ތިންވަނަ އަށް ޖެހިލީ 34 މެޗުން 60 ޕޮއިންޓް ހަމަކޮށްގެންނެވެ. 59 ޕޮއިންޓް ހޯދައިގެން ކުރިން ތިންވަނައިގައި އޮތް ލެސްޓާ ވަނީ ހަތަރު ވަނަ އަށް ވެއްޓިފައެވެ. ރޭ ޗެލްސީ އަތުން ބަލިވި ޕެލަސް އޮތީ 42 ޕޮއިންޓާއެކު 14 ވަނައިގައެވެ.\nރޭ ޕެލަސް ކޮޅަށް ޗެލްސީން ޖެހި ފުރަތަމަ ގޯލް މެޗް ފަށައިގެން ހަ ވަނަ މިނެޓުގައި ވިލިއަން ދިން ބޯޅައަކުން ޖެހީ އޮލިވިއަ ޖިރޫއެވެ. މިއީ ފްރާންސް ފޯވަޑް އެންމެ ފަހުން ކުޅުނު އަށް ލީގް މެޗްގައި ޖެހި ފަސް ވަނަ ގޯލެވެ. ޖިރޫގެ ގޯލަށްފަހު މެޗްގެ 27 ވަނަ މިނެޓުގައި އަނެއްކާވެސް ވިލިއަންގެ އެހީތެރިކަމާއެކު ޗެލްސީ އަށް ލީޑް ފުޅާކޮށްދިނީ ކްރިސްޓިއަން ޕުލިސިޗްއެވެ.\nޕެލަސް އިން ފަރަގު ކުޑަކުރީ 34 ވަނަ މިނެޓުގައި ވިލްފްރައިޑް ޒަހާ ކާމިޔާބުކުރި ގޯލުންނެވެ. މެޗްގެ 72 ވަނަ މިނެޓުގައި އިނގިރޭސި ޒުވާން ފޯވަޑް ޓެމީ އަބްރަހަމްގެ ގޯލަކުން ޗެލްސީން ދެވަނަ ފަހަރަށް ދެ ގޯލުގެ ލީޑެއް ނެގި ނަމަވެސް ޖެހިގެން އައި މިނެޓުގައި ކްރިސްޓިއަން ބެންޓެކޭ ވަނީ ނަތީޖާ 3-2 އަށް ބަދަލުކޮށްފައެވެ.\nޗެލްސީ އަށް ދެން ކުރިއަށް އޮތީ ޝެފީލްޑް ޔުނައިޓެޑާ ދެކޮޅަށް އަންނަ ހޮނިހިރު ދުވަހު ކުޅެން އޮތް މެޗެވެ.\nޗެލްސީގެ ކޯޗުކަމުން ފްރޭންކް ލަމްޕާޑް ވަކިކޮށްފި


Maumoon ah dhauvaa kuree DRP in meehun gendhaathee: Jabir\nކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރު އަބްދުﷲ ޖާބިރު-- ފޮޓޯ: އަހުމަދު ޝުރާއު | އަވަސް\nކުރީގެ ރައީސް މައުމޫން އަބްދުލް ގައްޔޫމާ ދެކޮޅަށް ދައުވާ ކުރީ ޑީއާރްޕީ އިން މައުމޫންގެ ޕާޓީ މޯލްޑިވްސް ރިފޯމް މޫވްމަންޓް (އެމްއާރްއެމް) އަށް މީހުން ގެންދާތީ ކަމަށް ކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރު އަބްދުﷲ ޖާބިރު ވިދާޅުވެއްޖެ އެވެ.\nޖާބިރު ވަނީ މައުމޫން މިދިޔަ ރިޔާސީ ކެމްޕޭން ތެރޭގައި އޭނާ އަތުން އަނބުރާ ދައްކަވާ ގޮތަށް ނަގާފައިވާ 29 މިލިއަން ރުފިޔާގެ ބަދަލުގައި މައުމޫނުގެ ގެކޮޅު މއ. ކިނބިގަސްދޮށުގެ ނަގައިދިނުމަށް ސިވިލް ކޯޓުގައި ދައުވާ ކުރައްވާފަ އެވެ.\nއަވަސްއާ ވާހަކަ ދައްކަވަމުން ޖާބިރު ވިދާޅުވީ މަންމާފުޅުގެ އެދުމުގެ މަތިން 29 މިލިއަން ރުފިޔާގެ މައްސަލާގައި މައުމޫނަށް މައާފް ކުރެއްވި ނަމަވެސް އެކަމުގަ މައުމޫނު މިހާތަނަށް ޝުކުރުވެސް އަދާ ކުރައްވާފައިނުވާ ކަމަށެވެ. އަދި ޑީއާރްޕީގައި ތިބި މެމްބަރުންތައް މައުމޫނު އުފައްދަވާފައިވާ ޕާޓީއަށް ގެންދެވާތީ އެކަމާ ވަރަށް ބޮޑަށް ހިތްޕުޅު ހަމަޖެހި ވަޑައިނުގަންނަވާ ކަމަށެވެ.\nޖާބިރު ވިދާޅުވީ އަނބުރާ ދޭގޮތަށް މައުމޫން ނެންގެވި ފައިސާ ދައްކަވާފައިނުވާތީ ވިޔަފާރީގައި ވަރަށް ބޮޑު ގެއްލުމެއް ލިބެމުންދާ ކަމަށެވެ. އެގޮތުން އެ ފައިސާއިން ފެށެން އޮތް އެތައް ވިޔަފާރިއެއް ނުފެށި އެ ވިޔަފާރިން ލިބެންޖެހޭ ނަފާ ލިބިފައިނުވާކަން ޖާބިރު ވަނީ ފާހަގަކުރައްވާފަ އެވެ.\n"އަޅުގަނޑު ގާތު މައުމޫން ވިދާޅުވީ 29 މިލިއަން ރުފިޔާ ނުދެވިއްޖެ ނަމަ ބަދަލުގައި އެމަނިކުފާނުގެ ގެ ކޮޅު ދޭނަމޭ. އެއްބަސްވުމެއް ލިޔުމަކުން ފެންނާކަށްނެތް. އެކަމަކު މި ފައިސާގެ މުއާމަލާތް ހިނގި އިރު ހާޒިރުގަ ތިބޭނެ މީހުން. އެމީހުންގެ ނަން ހެކިންގެ ގޮތުގައި ހުށަހެޅިން. މި މައްސަލާގައި އަޅުގަނޑުގެ މަންމާފުޅުގެ އެދުމުގެ މަތިން މައުމޫނަށް މައާފް ކުރިން. އެކަމަކު އެންމެ ކުޑަ މިނުން ޝުކުރެއްވެސް އަދާ ނުކުރޭ. ނުވިތާކަށް އަޅުގަނޑުގެ ޕާޓީގެ މެމްބަރުން ދަމަނީ މައުމޫނުގެ ޕާޓީއަށް. އެހެންވީމަ އެއޮތީ ދައުވާ ކޮށްފަ. މައުމޫނަށް ކީއްކުރެވޭނީ ވަކި." ޖާބިރު ވިދާޅުވި އެވެ.\nޖާބިރުގެ އަތުން 29 މިލިއަން ރުފިޔާ ނުނަންގަވާ ކަމަށް މައުމޫން ވަނީ މީގެ ކުރިން ވިދާޅުވެފަ އެވެ. އަދި ޖާބިރު ކުރައްވާ ތުހުމަތުތައްވެސް އެމަނިކުފާނު ވަނީ ދޮގު ކުރައްވާފަ އެވެ.\nޖާބިރު ވިދާޅުވީ ލިޔެ ކިޔުމުން އެއްބަސްވުމެއް ނެތްނަމަވެސް އަދި މައުމޫނު އަނބުރާ ފައިސާ ދައްކަން ނުޖެހޭނެ ކަމަށް ގަބޫލުފުޅު ނުކުރެއްވި ނަމަވެސް ހެކިންގެ ހެކިބަހުން އެކަން ސާބިތުވާނެ ކަމަށެވެ.\nމި މައްސަލާގައި ހެކިންގެ ގޮތުގައި ޖާބިރު ހުށަހަޅުއްވާފައިވަނީ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހް އާއި މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އާއި އަނބިކަނބަލުން ފާތިމަތު ދިޔާނާ އާއި އެއްބަނޑު ދައްތަ އައިމިނަތު ޝަބީބާގެ ނަމެވެ.\nޖާބިރު ވިދާޅުވީ ރައީސް ޔާމީންގެ ވެރިކަމުގެ ފަހުކޮޅު، ރާއްޖެއަށް ޑިމޮކްރަސީ ގެންނަން ކަމަށް ވިދާޅުވެ، ރައީސް މައުމޫން އޭނާގެ އަތުން އެކި ފަހަރު މަތިން 29 މިލިިއަން ރުފިޔާ ނަންގަވާފައިވާ ކަމަށެވެ. އެ ފައިސާ ދެއްވީ ލޯނެއްގެ ގޮތުގައި ފަހުން ދައްކަވާ ގޮތަށް އިންޓަރެސްޓް ވެސް އަރާ ގޮތަށް ކަމަށް ޖާބިރު ވިދާޅުވި އެވެ.\nރައީސް އަބްދުﷲ ޔާމީން ރައީސް މައުމޫން އަބްދުލްގައްޔޫމް އަބްދުﷲ ޖާބިރު + ސިވިލް ކޯޓް\nބަދަލުގައި ކިނބިގަސްދޮށުގެ ނަގައިދިނުމަށް ޖާބިރު ކޯޓަށް


STO G E Fuel Lebun furathama faharah Theyo Test Koffi - AO News\nއެސްޓީއޯ ޖީއީ ފިއުލް ލެބުން ފުރަތަމަ ފަހަރަށް ތެޔޮ ޓެސްޓްކޮށްފި\nއެސްޓީއޯއިން ހުޅުވާފައިވާ ފިއުލް ޓެސްޓިންގ ލެބޯރަޓަރީގައި ފުރަތަމަ ފަހަރަށް ތެޔޮ ޓެސްޓްކޮށްފިއެވެ.\nރާއްޖެ އެތެރެކުރާ ތެޔޮ ރާއްޖޭގައި ޓެސްޓުކޮށް، އޭގެ ކޮލިޓީ ދެނެގަނެވޭނެ ނިޒާމެއް ގާއިމްކުރުމަށްޓަކައި ގާއިމު ކޮށްފައިވާ މި ލެބޯރަޓަރީގައި ތެޔޮ ޓެސްޓު ކޮށްފައިވަނީ މިއަދުއެވެ.\nޕްރޮޑަކްޓް ޓެސްޓިންގ ގައި ބައިނަލްއަގުވާމީ ގޮތުން ފާހަގަކޮށްލެވޭ ޖީއީއޯ ކެމް މިޑްލްއީސްޓް ކުންފުނިން އޮޕަރޭޓް ކުރާ ގޮތަށް އެސްޓީއޯއިން ހުޅުވި މިލެބޯޓްރީގައި ފުރަތަމަ ފަހަރަށް ޓެސްޓްކޮށްފައިވަނީ މޯލްޑިވްސް އެއަރޕޯޓްސް ކޮމްޕެނީން ފޮނުވި ޖެޓްފިއުލް ސާމްޕަލެކެވެ.\nއެސްޓީއޯއިން މި ލެބް ގާއިމް ކުރުމުގެ ކުރިން، ރާއްޖެ ގެންނަ ތެޔޮ ޓެސްޓް ކުރުމަށް ފޮނުވަމުންދިޔައީ ރާއްޖެއިން ބޭރަށެވެ.\nމި ލެބް ގާއިމް ކުރުމާއެކު ޚާއްސަގޮތެއްގައި އޭވިއޭޝަން ދާއިރާގައި ބޭނުންކުރާ ޖެޓް ފިއުލް ޝިޕްމަންޓެއް ރާއްޖެ ގެންނަ ކޮންމެ ފަހަރަކު ރި-ޓެސްޓުކުރުމަށްޓަކައި، ރާއްޖެއިން ބޭރަށް ސާމްޕަލްތައް ފޮނުވުންވަނީ ނިމުމަކަށް ގެނެވިފައެވެ.\nކޮލިޓީ ޓެސްޓިންގ ގައި އިންޑިޕެންޑެންސީ އަދި ކްރެޑިބިލިޓީ ހިފެހެއްޓުމަށްޓަކައި އެސްޓީއޯއިން ޚަރަދުކޮށްގެން ހުޅުވާފައިވާ މިލެބޯޓްރީ މެނޭޖްކޮށް، ޓެސްޓް ސެޓްފިކެޓްތައް ދޫކުރާނީ ސީދާ ޖިއޯކެމް މިޑްލް އީސްޓްގެ ފަރާތުންނެވެ.\nޖެޓްފިއުލްގެ އިތުރުން ރާއްޖެ އެތެރެކުރާ ޕެޓްރޯލް އާއި ޑީސަލްގެ ކީ ޕެރަމީޓަރސްތަށް ވެސް މި ލެބޯޓަރީން ޓެސްޓްކުރެވޭނެއެވެ.


Anhenunnah ves fahi MMA: Misaaleh | Mihaaru\nއެމްއެމްއޭގެ އެސިސްޓެންޓް ގަވަރުނަރު އިދުހާމް ހުސައިން (ކ) ބުދަދުވަހު އަންހެން ދެ މުވައްޒަފަކާ އެކު މަޝްވަރާއެއްގައި: ކަންކަން ނިންމާ ފެންވަރުގައި އަންހެން ބޭފުޅުން ގިނަ އަދި ދެ ޖިންސުގެ މީހުންނަށް ވެސް ފަހި މަސައްކަތު މާހައުލެއް އޮތް މުއައްސަސާއެއް. ފޮޓޯ: ހުސެން ވަހީދު/ މިހާރު\n08 މާޗް 2018 - 05:59 18 comments\nއައިޓީ، ސެކިއުރިޓީ އަދި މެއިންޓެނެންސް ވަޒީފާއެއް ވިޔަސް، ދެ ޖިންސުގެ މީހުންނަށް ފުރުސަތު އޮތްކަން އެ ތަނުގެ އިއުލާނުތަކުގައި ލިޔެފައި އޮއްވާ ފެނިފައިވެ އެވެ. އަންހެން މުވައްޒަފަކު ޖެހިލުންވެ، ފަސް ޖެހުނަސް ހިތްވަރުދީ، ކުރިއަށް ދާން އެހީތެރިވެދޭނެ އެވެ. ވިހެއުމާ ގުޅިގެން ލިބޭ ޗުއްޓީގެ މުއްދަތަކީ، މުސާރަ ލިބޭ ގޮތަށް، ހަ މަސް ދުވަހެވެ. ކަންކަން ނިންމާ ފެންވަރުގެ އިސް މަގާމްތަކުގައި ފިރިހެނުންނަށް ވުރެ ގިނައީ އަންހެނުންނެވެ.\nމިއީ، ރާއްޖޭގައި އަންހެނުންނަށް އެންމެ ފަހި މަސައްކަތު މާހައުލެއް އޮތީ މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގައި ކަން ސާބިތުކޮށްދޭ ބައެއް ހެކިތަކެވެ.\n"އެންމެ ފުރަތަމަ ދުވަހުން ފެށިގެން ވެސް އެމްއެމްއޭގައި އޮންނަނީ، ދެ ޖިންސުން ވެސް އެއް ބަޔަކު އަނެއް ބަޔަކަށް އިހުތިރާމްކޮށް އެހީތެރިވުމުގެ ސަގާފަތެއް."\nފުރަތަމަ އަންހެން ގަވަރުނަރު ޑރ. އަޒީމާ އާދަމްގެ ތިން އަހަރަށް ފަހު މިހާރު ފިރިހެން ގަވަރުނަރަކު ހުންނެވި ނަމަވެސް، މަރުކަޒީ ބޭންކުގެ އިސް ފެންވަރުގައި އެންމެ ކުރިންސުރެ މިއަދާ ހަމައަށް ވެސް އަންހެނުންގެ ހިއްސާ އޮވެ އެވެ. އަދި މިހާރު އެ ތަނުގެ ސީނިއާ މެނޭޖްމެންޓުގައި ބޮޑީ ވެސް އަންހެނުންގެ ދައުރެވެ. އެގޮތުން ޑެޕިއުޓީ ގަވަރުނަރަކަށް އަންހެން ބޭފުޅަކު ހުންނެވި އިރު އެސިސްޓެންޓް ގަވަރުނަރުކަމުގައި ތިއްބެވި ތިން ބޭފުޅުންނަކީ ވެސް އަންހެނުންނެވެ. ރާއްޖޭގެ ފައިނޭންޝަލް ސްޓެބިލިޓީ ދެމެހެއްޓުމާއި މަނިޓަރީ ސިޔާސަތުތައް އެކަށައަޅާ ތަންފީޒުކުރުމާއި ބޭންކިން އޮޕަރޭޝަންސް ހިންގުމަކީ އެ ތިން ބޭފުޅުންގެ މަސްއޫލިއްޔަތުތަކެވެ. އެހެންކަމުން އެއީ ގައުމުގެ އިގްތިސާދީ އަދި މާލީ ނިޒާމްގެ ހަމަޖެހުން ދަމަހައްޓާ، އެ ނިޒާމް ކުރިއަރުވަން އިސް ސަފުގައި މަސައްކަތްކުރައްވަމުން ގެންދަވާ ބޭފުޅުންނެވެ. އޭގެ އިތުރުން އެމްއެމްއޭގެ 12 ޑިވިޝަންގެ ތެރެއިން ހަތް ޑިވިޝަނެއްގެ އިސް ވެރިންނަށް ތިއްބެވީ ވެސް އަންހެން ބޭފުޅުންނެވެ.\nކުރީގެ ގަވަރުނަރު އަޒީމާ އެމްއެމްއޭގެ ރަސްމިއްޔާތެއްގައި. ފައިލް ފޮޓޯ: ހުސައިން ވަހީދު/ މިހާރު\nކަންކަން ނިންމާ ފެންވަރުގައި އަންހެނުން ނުހަނު މަދު ގައުމަކުން މި ނަމޫނާ މި ފެންނަނީ ކުރިންސުރެ އެޅިފައި އޮތް ރަނގަޅު ބިންގަލެއްގެ ސަބަބުން ކަމަށް ވެދާނެ އެވެ. އެމްއެމްއޭގެ 36 އަހަރުގެ ތާރީޚުގައި، ޒިންމާދާރު މަގާމްތަކުގައި އަންހެނުން ފިރިހެނުންނާ އެއް ފެންވަރެއްގައި މަސައްކަތްކުރާ މަންޒަރު ނުދެކޭ މުވައްޒަފުން އެ ތަނުގައި މަދެވެ. އެ ތަން 1981ގައި އުފެދުނު އިރު ސީނިއާ މެނޭޖުމެންޓުގައި ތިއްބެވި ހަ ބޭފުޅުން ތެރޭގައި ވެސް އަންހެން ބޭފުޅަކު ހުންނެވި އެވެ. އޮޕަރޭޝަންސް ޑިވިޝަންގެ މެނޭޖަރުކަން ކުރެއްވި ޚަދީޖާ ހަސަންގެ ދައުރު، އަންހެނުންނަށް ފަހި މާހައުލެއް އެމްއެމްއޭގައި އުފެދިގެން އައުމުގައި ބޮޑު ކަމަށް އެ ތަނުގެ ދުވަސްވީ މުވައްޒަފުން ދެކެ އެވެ. އެކަމަކު، ދެ ޖިންސަށް ފުރުސަތު ދިނުމުގެ ނަމޫނާ މުއައްސަސާއަކަށް އެމްއެމްއޭ ވެފައި އޮތީ ފެށުން ރަނގަޅު ވެގެން އެކަންޏެއް ނޫނެވެ. އެކަން އެ ގޮތަށް ދަމަހައްޓަން މަސައްކަތް ވެސް ކޮށްގެންނެވެ.\n"އެންމެ ފުރަތަމަ ދުވަހުން ފެށިގެން ވެސް އެމްއެމްއޭގައި އޮންނަނީ، ދެ ޖިންސުން ވެސް އެއް ބަޔަކު އަނެއް ބަޔަކަށް އިހުތިރާމްކޮށް އެހީތެރިވުމުގެ ސަގާފަތެއް. އަދި އެމްއެމްއޭގެ ހުރިހާ ސިޔާސަތުތަކެއްގައި ވެސް ގެންގުޅެނީ ދެ ޖިންސަށް ހަމަހަމަ އުސޫލުތަކެއް،" ހިއުމަން ރިސޯސަސް ޑިވިޝަންގެ އެގްޒެކެޓިވް ޑިރެކްޓަރު ލުބްނާ އަބްދުލްގާދިރު ވިދާޅުވި އެވެ.\nއެމްއެމްއޭގެ މުވައްޒަފުންތަކެއް ޑޮލަރު ވިއްކުމުގެ މަސައްކަތުގައި. --ފައިލް ފޮޓޯ: މުހައްމަދު ޝަރުހާން/ މިހާރު\nދުއިސައްތަ އަށް ވުރެ ގިނަ މީހުން ވަޒީފާ އަދާކުރާ އެމްއެމްއޭގެ އެންމެ އިސް މަގާމުތަކުގައި އަންހެނުންގެ ހިއްސާ ބޮޑުވުން އެކަންޏެއް ވެސް ނޫނެވެ. މަތީ ތައުލީމް ހާސިލްކޮށްފައިވާ މުވައްޒަފުންގެ ތެރޭގައި ވެސް ގިނައީ އަންހެނުންނެވެ. އަދި ދެ ޖިންސުގެ ނިސްބަތް ހަމަހަމަ މަސައްކަތު އާބާދީއެއް އެމްއެމްއޭގައި އޮތް އިރު، ހުނަރު ބޭނުންވާ ވަޒީފާތަކުގެ 60 ޕަސެންޓް ހިއްސާކުރަނީ އަންހެނުންނެވެ. ދިގު މުއްދަތުގެ ޚިދުމަތަށް ބަލާ އިރު ވެސް ގިނައީ އަންހެނުންނެވެ. އެގޮތުން މިހާރު ތިބި މުވައްޒަފުންގެ ތެރެއިން 20 އަހަރަށް ވުރެ ގިނަ ދުވަހު މަސައްކަތްކޮށްފައިވާ 26 މީހުންގެ ތެރޭގައި 19 އަންހެނުން ހިމެނެ އެވެ.\n"އެމްއެމްއޭ އުފެދުނީއްސުރެ ވެސް އޭރަކު އޮންނަ ސީނިއަ މެނޭޖްމެންޓެއްގެ ވިސްނުން ހުންނަނީ އަންހެނުން ބާރުވެރިކުރުމާއި ދެ ޖިންސަށް ވެސް ކުރިއަށް ދާން ހަމަހަމަ ފުރުސަތުތައް ފަހިކޮށްދިނުމުގެ އަމާޒަށް ކަމަށް އަޅުގަނޑަށް ގަބޫލުކުރެވެނީ،" އެމްއެމްއޭގައި 14 އަހަރު ހޭދަކުރައްވާފައިވާ ލުބްނާ ފާހަގަކުރެއްވި އެވެ.\nއޭނާ ވިދާޅުވި ގޮތުގައި އަލަށް މުވައްޒަފަކު ނެގިޔަސް އަދި ޕްރޮމޯޝަނެއް ދިނަސް، ތަފާތުކުރުމެއް ނެތި، ދެ ފުށް ފެންނަ ރަނގަޅު އުސޫލުތަކެއްގެ ތެރެއިން ކަންކަން ކުރަން ވަރަށް ބޮޑު ސަމާލުކަމެއް އެމްއެމްއޭ އިން ދެ އެވެ. އަދި ކޮންމެ ދުވަހެއްގެ ހިންގުމުގައި ވެސް ހަމަހަމަކަން ގެންގުޅޭކަން އޭނާ ފާހަގަކުރެއްވި އެވެ.\n"ކޮންމެ މަސައްކަތެއްގެ ވެސް އެންމެ ފުރަތަމަ ސްޓޭޖުން ފެށިގެން ވެސް ދެ ޖިންސުގެ މުވައްޒަފުން ވެސް ބައިވެރިކުރާނެ. ފިރިހެން މުވައްޒަފުންގެ އެކަންޏޭ ވަކި ކަމަކަށް ގާބިލްކަން ހުންނާނީ، އެކަހަލަ އެއްވެސް ވިސްނުމެއް ނުގެންގުޅޭނެ. އަލަށް ވަންނަ އަންހެން މުވައްޒަފުން ނުކެރިފައި ނުވަތަ ޖެހިލުންވެފައި ތިއްބަސް، ވާނެ ކަމަށް ބުނެދީ ހިތްވަރު ވެސް ދޭނެ،" އޭނާ ވިދާޅުވި އެވެ.\nއެމްއެމްއޭގެ މުވައްޒަފުންތަކެއް މިދިޔަ ބުދަދުވަހު މަސައްކަތުގައި. ފޮޓޯ: ހުސައިން ވަހީދު/ މިހާރު\nހުރިހާ ގޮތަކުން ބަލާ އިރު ވެސް އެމްއެމްއޭގައި އޮތީ ރާއްޖޭގެ ގިނަ އޮފީސްތަކުން ނުފެންނަ ކަހަލަ ހިތްގައިމު މަސައްކަތު މާހައުލެކެވެ. ލުބްނާ ދެކެވަޑައިގަންނަވާ ގޮތުގައި އޭގެ މައިގަނޑު އެއް ސަބަބަކީ ޖިންސުގެ ތަފާތުކުރުމެއް ނެތި އެންމެން ވެސް އެކަކު އަނެކަކަށް އިހުތިރާމްކުރުމުގެ ސަގާފަތެއް އެމްއެމްއޭގައި އަށަގެންފައި އޮތުމެވެ.\n"އެހެންވީމަ ފިރިހެން ބޭފުޅުންގެ މަސައްކަތާއި އެ ބޭފުޅުން އަޅުގަނޑުމެންނަށް ދެއްވާ އެއްބާރުލުން ވެސް އަދި މިހާރުގެ ގަވަރުނަރު އަހުމަދު ނަސީރުގެ ސަޕޯޓް ވެސް އަޅުގަނޑު ވަރަށް ބޮޑަށް ފާހަގަކުރަން،" އޭނާ ވިދާޅުވި އެވެ.\nއެކަމަކު ލުބްނާ ގަބޫލުކުރައްވާ ގޮތުގައި އޮފީހުގައި ރަނގަޅު މާހައުލެއް އޮވެފައި މެނޭޖްމެންޓުން ކިތަންމެ ރަނގަޅު އުސޫލުތަކެއް ގެންގުޅުނަސް ނުވަތަ މުވައްޒަފުން އަމިއްލަ އަށް ކިތަންމެ ވަރަކަށް މަސައްކަތް ކުރިޔަސް، އާއިލާ އާއި ފިރިމީހާ ނުވަތަ އަނބިމީހާގެ އެހީތެރިކަން ނުލިބި ވަޒީފާގައި ކުރިއަށް ދާން ކޮންމެ ޖިންސެއްގެ މީހަކަށް ވެސް އުނދަގޫވާނެ އެވެ. ޚާއްސަކޮށް އަންހެނުންނަށް އެ ދަތިކަން އޮންނާނެކަން ލުބްނާ ފާހަގަކުރެއްވި އެވެ. އެހެންވެ، އެމްއެމްއޭގެ އަންހެނުންގެ ކުރިއެރުމުގެ ފަހަތުގައި އެ އެހީތެރިކަމާއި އެއްބާރުލުން ވެސް އޮތް ކަމަށް އޭނާ ދެކެވަޑައިގަންނަވަ އެވެ.\nމިދިޔަ ބުދަދުވަހު ބައްދަލުވުމެއްގައި މުވައްޒަފުން މަޝްވަރާކުރަނީ: އެމްއެމްއޭގައި ދެ ޖިންސުގެ މުވައްޒަފުން އުޅެނީ އެއް ވަރަކަށް. ފޮޓޯ: ހުސައިން ވަހީދު/ މިހާރު\nކުރީގެ އަންހެން މުވައްޒަފެއްގެ ބަހުން ނަމަ، އެހެން ގިނަ އޮފީސްތަކާ ޚިލާފަށް އެމްއެމްއޭގައި އަންހެނުންނަށް ވަކި ކަހަލަ މަސައްކަތެއް ނުވަތަ އަންހެނުންނާ ތަފާތު ދައުރުތަކެއް ފިރިހެނުންނަށް ނިސްބަތްކުރުމެއް ނޯވެ އެވެ. އެންމެންނާ މެދު ކަން ކުރަނީ އަދި ދެކެނީ ވެސް އެއް ގޮތަކަށެވެ. ވަޒީފާގެ ގިނަ މާހައުލުތަކުގައި އަންހެނުންނަށް އާއްމުކޮށް ކުރިމަތިވާ ފަދަ ގޯނާ އާއި ފުރައްސާރައިގެ މައްސަލައާ މެދު އެމްއެމްއޭގެ މުވައްޒަފުން ވިސްނަން ނުޖެހޭކަން ވެސް އޭނާ ފާހަގަކުރެ އެވެ.\n"އަންހެނުންގެ ހައްގުތަކާއި އަންހެނުންނަށް ހަމަހަމަ ފުރުސަތު ހޯދުމުގެ ވާހަކަ އެމްއެމްއޭގައި ދައްކާކަށް ވެސް ނުޖެހޭ. ސަބަބަކީ އެކަން އޮންނަނީ އެ ގޮތަށް ހަމަޖެހިފައި. އަންހެން މުވައްޒަފަކު ވަކި ކަމެއް ކުރަން ޖެހިލުންވެ ފަސްޖެހުނޭ ކިޔާފައި ނުވަތަ ވަކި ކަމަކާ ހެދި އޭނާ ބާކީކޮށްލުމެއް ވެސް ނޯވޭ. އެމްއެމްއޭގައި ހަމައެކަނި އޮންނަ ކަމަކީ ޕްރޮފެޝަނަލްކަމާއި ގާބިލްކަމާ އެކު މަސައްކަތްކުރުން،" އޭނާ ކިޔައިދިނެވެ.\nއަންހެން މުވައްޒަފުންގެ ބޭނުންތަކަށް އިހުތިރާމްކުރުމުގެ ގޮތުން އެމްއެމްއޭ އިން ޅަދަރިމައިންގެ ޗުއްޓީ އިތުރުކުރުމަކީ މުޅި ރާއްޖެ އަށް ބަލާ އިރު ވެސް ނަމޫނާއެކެވެ. ގާނޫނުގައި ލާޒިމްކޮށްފައި އޮންނަ 60 ދުވަހުގެ މުއްދަތު ހަ މަހަށް ދަންމާލަން އެ ތަނުން ނިންމީ އަޒީމާގެ ގަވަރުނަރުކަމުގަ އެވެ. ލުބްނާ ފާހަގަކުރެއްވި ގޮތުގައި އެއީ މުވައްޒަފުންނަށާއި އޮފީހަށް ވެސް ފައިދާހުރި ފިޔަވަޅެއްކަން ވޭތުވެދިޔަ ތިން އަހަރު އެމްއެމްއޭ އިން ވަނީ ތަޖުރިބާކޮށްފަ އެވެ. ފިރިހެން މުވައްޒަފަކަށް ދަރިއަކު ލިބުމުން ދޭ ޗުއްޓީ ވެސް ފަސް ދުވަހުން 10 ދުވަހަށް ވަނީ އިތުރުކޮށްފަ އެވެ.\n"އަންހެނަކު ވިޔަސް ފިރިހެނަކު ވިޔަސް، އާއިލީ ޒިންމާތަކެއް އޮންނާނެ ކަމަށް އަޅުގަނޑުމެން ގަބޫލުކުރަނީ. އެހެންވީމާ އެ ފުރުސަތު ދެ ޖިންސުގެ މުވައްޒަފުންނަށް ވެސް އޮންނާނެ. އާއިލާގެ ޒަރޫރީ ކަންކަން ކުރުމުގެ މަގުފަހިކޮށްދީފައި އޮންނާނީ،" ލުބްނާ ވިދާޅުވި އެވެ.\nއެކަމަކު ހުރިހާ ކަމަކަށް ވުރެ ވެސް ބޮޑަށް، ކުރިއަށް ދާން އަންހެން މުވައްޒަފުންނަށް ލިބޭ ހިތްވަރަކީ އިސްކޮށް ގިނަ އަންހެން ބޭފުޅުންތަކެއް ތިއްބެވުމާއި އެ ބޭފުޅުން ދައްކަވާ ގާބިލްކަމެވެ.\n"އެހެންވީމާ ޖޫނިއާ ކުދިންނަށް، ވަނީއްސުރެ ވެސް އެބަ ފެނޭ ކުރިމަގެއް. ތިމަންނަމެންނަށް ވެސް ހަމަހަމަ ފުރުސަތު އެބަ އޮތްކަން، މީހަކު ބުނެ ނުދިނަސް އަންހެން މުވައްޒަފުންނަށް އެބަ އެނގޭ،" ލުބްނާ ފާހަގަކުރެއްވި އެވެ.\n"ޖޫނިއަ ސްޓާފުންނަށް ފެންނާނެ، އިސްކޮށް ތިއްބަވާ އަންހެން ބޭފުޅުން ކުރިއަށް ގޮސް ތިބީ ހަމަ އެހެން ތިބެފައެއް ނޫންކަން. ކުރައްވާ ކޮންމެ ކަމަކުން ވެސް އެ ބޭފުޅުންގެ ގާބިލްކަން އަޅުގަނޑުމެންނަށް ފެނޭ."\nއެމްއެމްއޭގެ މުވައްޒަފުންތަކެއް ޑޮލަރު ވިއްކުމުގެ މަސައްކަތް ކުރަނީ.-- ފައިލް ފޮޓޯ: މުހައްމަދު ޝަރުހާން/ މިހާރު\nއިންސާފުވެރިކަމާއި ހަމަހަމަކަން ދަމަހައްޓަން އެމްއެމްއޭ އިން ކުރާ ހުރިހާ ކަމެއް ވެސް ގުޅެނީ ހިންގުމުގެ ރަނގަޅު އުސޫލުތަކާ އެވެ. ލުބްނާ ފާހަގަކުރެއްވި ގޮތުގައި، މުވައްޒަފުންގެ މެދުގައި ތަފާތުކުރުމެއް ނެތި އެމްއެމްއޭ އިން ކުރާ ހަތަރު ކަމެއް އޮވެ އެވެ؛ އެއީ ބައިވެރިކުރުމާއި ހިތްވަރުދިނުމާއި އިތުބާރުކުރުމާއި ބާރުވެރިކުރުމެވެ.\n"ބައިވެރިކުރަމުން ހިތްވަރުދެމުން އައިސް މަޑުމަޑުން ބޮޑެތި މަސައްކަތްތައް ހަވާލުކޮށް ޒިންމާތައް ދީ، ދެން ބާރާއި އިޚްތިޔާރު ވެސް ދެނީ،" އޭނާ ވިދާޅުވި އެވެ.\nވަޒީފާ ދޭ އެހެން ފަރާތްތަކަށް ވެސް ބޭނުން ހިފިދާނެ ރަނގަޅު ސިޔާސަތެކެވެ. އެކަމަކު ފަހަރުގައި، ގިނަ އޮފީސްތަކަށް އެންމެ ފުރަތަމަ ބޭނުންވަނީ ވިސްނުމަށް ބަދަލު ގެނައުމެވެ. އަންހެނަކަށް ވީތީ ވަކި ގޮތަކަށް ދުށުން ހުއްޓާލުމެވެ.\n"ވިހައިގެން ޗުއްޓީ އަށް ދިޔަޔަސް، އަދި އެ ޗުއްޓީ ނިންމާފައި އައިސް ވެސް އޭނަގެ އުފެއްދުންތެރިކަން ދަށަކަށް ނުދާނެ، ކޮމިޓްމެންޓް ހުރިއްޔާ،" ލުބްނާ ވިދާޅުވި އެވެ.\n"ފިރިހެން މުވައްޒަފެއްގެ ކޮމިޓްމެންޓް ވެސް ވަރަށް ރަނގަޅަށް ހުރެފައި އަނެއް އަހަރު އެކަން ބަދަލު ވެސް ވެދާނެ. އުފެއްދުންތެރިކަން ދަށް ވެސް ވެދާނެ. އެހެންވީމާ އަންހެނަކަށް ވީތީ ނުވަތަ މެޓާނިޓީ ލީވް ނެގީމައެއް ނޫން ޕްރޮޑަކްޓިވިޓީ ދަށްވަނީ. އަންހެނަކަށް ވީތީ އެ މީހެއްގެ ގާބިލްކަން އަންޑަމައިން ކޮށްގެން ނުވާނެ."\nވަޒީފާގެ މައިދާނުގައި އަންހެނުންނަށް ފުރުސަތު ދިނުމުގައި އެމްއެމްއޭ އިން ދައްކާ ނަމޫނާގެ ފަހަތުގައި އެ ތަނަށް ޚާއްސަ ކަންތައްތަކެއް ވެސް އެބަ ހުއްޓެވެ. އެކަމަކު، ލުބްނާ ފާހަގަކުރެއްވި ގޮތަށް، އެމްއެމްއޭ އިން އެ ނަމޫނާ ދަމަހައްޓަމުން އަންނަނީ، އިހުތިރާމުގެ މާހައުލެއްގައި ހަމަހަމަކަމުގެ އުސޫލުތަކެއްގައި ހިފަހައްޓަން ސަމާލުކަން ދީގެންނެވެ. އެ އުސޫލުތައް އެހެން އޮފީސްތަކުގައި ވެސް ނުގެންގުޅެވެންވީ ސަބަބެއް ނެތެވެ.\nއިތުރު ލިޔުންތައް އަންހެނުން އަންހެނުންގެ ދުވަސް އަންހެނުންގެ ހައްގުތައް އަންހެނުން ބާރުވެރިކުރުން ވަޒީފާ އެމްއެމްއޭ\nތުއްތު ދަރިފުޅާ އެކު އޮފީހުގައި އުޅެވެން ޖެހޭ: ރައީސް


SunOnline: COLUMN: Islamee Qalaaee nizaamugai forensic hekkaai DNA 2\nއިސްލާމީ ޤަޟާއީ ނިޒާމުގައި ފޮރެންސިކް ހެއްކާއި ޑީއެންއޭ 2\nއަބްދުﷲ އަޙްމަދު 26 Oct 2021, 12:16\nޝަރުޢީ ޤަޟާއީ ނިޒާމަކީ އަބަދުވެސް ތަރައްޤީ ކުރަންޖެހޭ ނިޒާމެކެވެ. ޑީއެންއޭ ވެގެން ގޮސްފައިވަނީ ބައޯޓެކްނޮލޮޖީގެ ދާއިރާއިން ހޯދުނު އެންމެ ބޮޑު އެއްކުރިއެރުމަށެވެ. ޤުރުއާނާއި ސުންނަތުގައި މިފަދަ ހެކިތަކުގެ ޙުއްޖިއްޔަތާމެދު ސާފު ޞަރީޙަ ބަސްފުޅެއް ވާރިދުވެފައިނުވެއެވެ. އެއީ އެޒަމާނުގައި މިފަދަ ހެކި ވުޖޫދުވެފައި ނުވާތީއެވެ. ނުވަތަ ހޯދިފައި ނުވާތީއެވެ. މިފަދަ ހެކިތައް މީހުންގެ ހެކިބަހުން ސާބިތުކުރުމަށްވުރެ މާ އިތުބާރުހުރިގޮތުގައި ބައެއް މައްސަލަތައް ސާބިތުކުރުމަށް ބޭނުން ހިފާފައިވެއެވެ. އެހެންކަމުން ޑީއެންއޭ ހެކި ނަސަބު ސާބިތުކުރުމަށް އަދި އެކަން ކަށަވަރުކުރުމަށް ވަކި މިނިވަން ހެއްކެއްގެ ގޮތުގައި ބޭނުންކުރެވިދާނެއެވެ. މިގޮތުން ޤިޔާފާއިން ނަސަބު ސާބިތުކުރަންޖެހޭ ޙާލަތްތަކުގައާއި، ދަރި ނަފީކުރާ ލިޢާނުގެ ޙާލަތުގައި ޑީއެންއޭ ބޭނުންކުރެވިދާނެއެވެ.\nއިސްލާމް ދީނުގައި ކަނޑައެޅިފައިވާ އެންމެ ބޮޑު ޖަރީމާތަކުގެ ތެރޭގައި ޒިނޭ ހިމެނޭއިރު ޒީނޭ ސާބިތުވެއްޖެނަމަ، އެކަމުގެ ޢުޤޫބާތްވެސް އެހާމެ ބުރަވެފައި ބޮޑެވެ. ޒިނޭގެ ޢުޤޫބާތެއްގެ ގޮތުގައި މިއަދުވެސް ބައެއް ޤައުމުތަކުގައި ރަޖަމުގެ އަދަބު ތަންފީޒު ކުރެއެވެ. މިފަދަ މައްސަލަތަކުގައި އީޖާބީ ގޮތެއްގައި ޑީއެންއޭ ބޭނުންކުރެވިދާނެއެވެ. މިސާލަކަށް؛ ޞަފިއްޔަތު ހުސައިނީގެ މައްޗަށް ނައިޖީރިއާގައި ހިންގުނު މައްސަލައަށް ބައްލަވާށެވެ. ޑީއެންއޭ އިން ކުއްޖާގެ ނަސަބު ޤަޠުޢީކޮށް ސާބިތުވިއެވެ. މީގެއިތުރުން ތުހުމަތުކުރެވުނު މީހާއާއި ދެކޮޅަށް މައްސަލަ ސާބިތުވެ ރަޖަމްކުރަން ޖެހުނެވެ. މިތަނުގައި ފާހަނގަކޮށްލަންޖެހޭ މައްސަލައަކީ ޝަރުޢުގައި ކަނޑައަޅުއްވާފައިވާ ޙުއްޖިއްޔަތެއް ހުރި ހެއްކެއްގެ ގޮތުގައި ޑީއެންއޭ ބަލައިގަންނާނީތޯއެވެ؟ ނުވަތަ ނަސަބު ސާބިތުކުރުމަށް ނުވަތަ ނަފީކުރުމަށް ބޭނުންކުރާނީތޯއެވެ؟ ނުވަތަ ގުޅުވާލެވޭ ހަރުދަނާ ޤަރީނާއެއްގެ ގޮތުގައި ބޭނުންކުރާނީތޯއެވެ؟ އެހެންކަމުން ފޮރެންސިކް ނުވަތަ ޑީއެންއޭ ހެކި ޝަރުޢީ މައްސަލަތުގައި ބޭނުންކުރެވޭނެގޮތް ކަނޑައެޅުން މުހިއްމެވެ.\nޝަރުޢީ މިންގަނޑުން ހެއްކަށްބަލާއިރު، ހެކި ވަޒަންކުރުމުގައި އެހެއްކަކީ އިތުބާރުހުރި ޢަދުލުވެރި ހެއްކަކަށްވާންޖެހެއެވެ. އެހެންވެ ޒަމާނުއްސުރެ އިންސާނުންގެ ހެކިބަހަކީ އެންމެ އިތުބާރުކުރެވޭ ހެކިބަހަށްވަނީ ވެެފައެވެ. އެއީ މިފަދަ ހެކީގައި ޝައްކާއި ވަހުމުން ސަލާމަތްވެގެންވާކަމަށް ޤަބޫލުކުރެވޭތީއެވެ. އަދި އެކަން ނައްޞުން ސާބިތުވާތީއެވެ. ނަމަވެސް ކުރިން ފާހަނގަ ކުރިފަދައިން މެޝިނަކީ ކުށެއް ހެދުމުގެ އިޙުތިމާލު އޭގެ ޠަބީޢަތުގައި އޮންނާނެ އެއްޗެކެވެ.\nބައެއް ޢިލްމުވެރިން ދެކިލައްވާ ގޮތުގައި މީހުންގެ ހެކިބަހާއި އިޢުތިރާފު ފަދައިން ފޮރެންސިކް ހެއްކަކީވެސް އިތުބާރުކުރެވޭ ތަފާތެއްނެތި ބަލައިގަނެވޭ ހެއްކެވެ. މިގޮތަށް ދެކިލައްވާ ޢިލްމުވެރިންގެ ތެރޭގައި އިބްނުލް ޤައްޔިމު ހިމެނިވަޑައިގަންނަވައެވެ. އެކަލޭގެފާނުންގެ ނަޒަރުގައި ފޮރެންސިކް ހެއްކަކީވެސް "ބައްޔިނާ" ގެ މާނައިގެ ތެރޭގައި ހިމެނޭ ހެއްކެކެވެ. އެހެނީ ޤުރުއާނުގައި ވާރިދު ވެފައިވާ ގޮތުގައި "ބައްޔިނާ"ގެ މާނަކީ؛ ޙައްޤު ސާބިތު ކޮށް ބަޔާންކޮށް ދިނުމެވެ. ނަމަވެސް ޖުމްހޫރު ޢިލްމުވެރިން ދެކެވަޑައިގަންނަވާ ގޮތުގައި ފޮރެންސިކް ހެއްކަކީ ހަރުދަނާ ޤަރީނާއެކެވެ. މުޠުލަޤު ގޮތެއްގައި ފޮރެންސިކް ހެކި ބޭނުން ނުކުރެވެނީ އަންނަނިވި ސަބަބުތަކަށްޓަކައެވެ. ގޯހެއް ހެދުމުގެ އިޙްތިމާލު އޮތުމާއި، އޭގެ އިންޓަގްރިޓީ ގެއްލޭ ފަދަ ސަބަބެއް ނުވަތަ ޓެމްޕަރ ކުރުމުގެ އިޙްތިމާލް އޮންނާނެތީއެވެ. މީގެ އިތުރުންވެސް މި ހެކިތަކަކީ ޝައްކުތަކާއި ވަހުމުތައް އޭގެ ވަށައިގެންވުމުގެ އިޙްތިމާލްތަކުގެ މައްޗަށްވާ ހެއްކަކަށް ވާތީއެވެ.\nމިބަޙުސުގައި ޢިލްމުވެރިންގެ ތިން މައުޤިފެއް ވެއެވެ. ފުރަތަމަ މައުޤިފަކީ؛ ޢާއިލީ ހަމަޖެހުން ދެމެހެއްޓުމަށާއި، މުޖްތަމަޢުގެ އާދަކާދަ ހިފެހެއްޓުމަށްޓަކައި ކުރީގައިވެސް ޢާއިލީ ކަންކަމުގައި ޢަމަލުކުރެވުނު އުޞޫލުތަކާއި އާދަކާދަ ދިފާޢު ކުރުމެވެ. ދެވަނަ މައުޤިފުގެ ޢިލްމުވެރިން ދެކޭގޮތުގައި ޒަމާނީ ހެކީގެ ވަސީލަތްތަކަށް ބިނާވެ، ޝަރުޢީ ޢާއިލީ މައްސަލަތައް އޭގެ މައްޗަށް ބިނާކުރުމެވެ. އެއީ އިޖްތިހާދުގެ މަގު ތަނަވަސްކޮށް ޝަރީޢާގެ މަޤްޞަދުތައް ޙާޞިލް ކުރުމަށްޓަކައެވެ. ތިންވަނަ މައުޤިފަކީ؛ ޒަމާނީ ހެކި ވަރަށް ވިސްނުންތެރިކަމާއެކު ތިލަފަތް ހަމަކޮށްގެން ބޭނުންކުރުމެވެ. މިގޮތުން ނަސަބު ސާބިތުކުރުމުގެ މައްސަލަތަކުގައި މިފަދަ ހެކި ބޭނުންކުރިނަމަވެސް، ޙައްދު ކަނޑައެޅިފައިވާ މައްސަލަތަކުގައި މުޠުލަޤު ހެއްގެ ގޮތުގައި މިދެންނެވި ހެކި ބޭނުން ނުކުރުމެވެ. އެހެނީ އެފަދަ މައްސަލަތައް ސާބިތުކުރުމުގެ މިންގަނޑަކީ އެއްވެސް ޝައްކެތް ނެތް މިންވަރަށް ސާބިތުވުމެވެ. ހަމައެފަދައިން އަންހެންމީހާއާއި، ކުއްޖާގެ މަޞްލަޙަތު ރައްކާތެރިކުރުމަށްޓަކައި އެދާއިރާގައި ޑީއެންއޭ ހެކި ބޭނުންކުރުމެވެ.\nއޮސްޓްރޭލިއަން ޖާނަލް އޮފް އިސްލާމިކް ސްޓަޑީޒްގެ ދިރާސާ މިރައުޔަށް ބޮޑަށް ބުރަވެއެވެ. މިދެންނެވުނު ދާއިރާގައި ކަންކަން ސާބިތުކުރުމުގެ ޒަމާނީ ހެކި ބޭނުންކުރުމުން އިސްލާމީ ޝަރީޢަތުގެ މަޤްޞަދުތައް ރައްކާތެރިކުރެވޭނެ ކަމަށްޓަކަައެވެ. އަދި ޢާއިލާތަކުގެ ހަމަޖެހުމާއި މުޖްތަމަޢުގެ ދުޅަހެޔޮކަން ޤާއިމްކުރުމަށްޓަކައެވެ. އެއްވެސް ޙާލެއްގައި ބޮޑެތި އަދަބު ދިނުމަކީ އަދި އަދަބު ދެވޭ މީހުންގެ ތަފާސް ހިސާބު އިތުރު ކުރުމަކީ އިސްލާމީ ޝަރީޢާ ބާރުއަޅާ ކަމެއްނޫނެވެ. އަދި ޢިލްމުވެރިން މިމައުޟޫޢުގައި ބަލައި ދިރާސާކޮށް ހޭލާ ތިބުމަކީ މުހިއްމުކަމެއްކަމަށް މިދިރާސާ ދެކެއެވެ. އެއީ ސެކިއުލާ ވިސްނުންތަކުން މިފަދަ ޙައްސާސީ މައްސަލަތަކަށް ގޮތް ނިންމުމަށް ފުރުޞަރު ނުދިނުމަށެވެ.\nނަސްލު ޙިމާޔަތްކޮށް ރައްކާތެރިކުރުމަކީ ޝަރީޢަތުގެ އެންމެމަތީ މަޤްޞަދުތަކުގެތެރެއިން މަޤްޞަދެކެވެ. އަދި އެއީ ޝަރުޢު އެކަމަށް ބާރުއަޅުއްވާ ކަމެކެވެ. މިގޮތުން ނަސަބު ސާބިތުކުރުމުގައި އޮތް އެންމެ ބާރުގަދަ ވަސީލަތަކީ ތަންމައްޗަށް ނަސަބު ސާބިތުކުރުމެވެ. ޞައްޙަ ކައިވެންޏެއްގެ މަތީގައި ތިނބި ދެމީހެއްގެ ދަރިއަކާމެދު ނަފީކުރުމަށް ކުރީ ޒަނާނުއްސުރެ ބޭނުންކުރަމުން އަންނަނީ ޝަރުޢުގައި އެކަމަށް ކަނޑައަޅުއްވާފައިވާ ލިޢާނުކުރުމުގެ ވަސީލަތެވެ. މާތް ﷲ ވަޙީކުރެއްވިއެވެ. (وَالَّذِينَ يَرْمُونَ أَزْوَاجَهُمْ وَلَمْ يَكُن لَّهُمْ شُهَدَاءُ إِلَّا أَنفُسُهُمْ فَشَهَادَةُ أَحَدِهِمْ أَرْبَعُ شَهَادَاتٍ بِاللَّهِ ۙ إِنَّهُ لَمِنَ الصَّادِقِينَ) 24:6 މާނައީ:" އަދި އެއުރެންގެ އަމިއްލަ نفس ތައް މެނުވީ ހެކިދޭބަޔަކު އެއުރެންނަށް ލިބިގެންނުވާ حال، އެއުރެންގެ އަނބީންނަށް قذف ކުރާމީހުން (ދަންނާށެވެ!) ފަހެ، އެއިން ކޮންމެ މީހަކު، اللَّه ގަންދީ ހަތަރު ހުވައިން ހުވާކުރުން ހުށްޓެވެ. ހަމަކަށަވަރުން، އޭނާއީ ތެދުވެރިންގެ ތެރެއިންވާ މީހަކު ކަމަށެވެ." އެހެންކަމުން ނަސަބު ސާބިތުކުރުމަށް ނުވަތަ ނަފީކުރުމަށް ހަމައެކަނި ޑީއެންއޭ ބޭނުންކުރުމަކީ ޝަރުޢުގައި ކަނޑައަޅުއްވާފައިވާ ދާއިރާއިން ބޭރުވެ ހުއްދަ ނުދޭ ކަމެއްގެ ތެރެއަށް ވަދެގަތުމެވެ.\nނަމަވެސް 1998 ވަނަ އަހަރުގެ އޮކްޓޯބަރު މަހުގައި ކުވައިތުގައި އޮތް އިސްލާމިކް އޮގަނައިޒޭޝަން ފޯ މެޑިކަލް ސައިންސަސް (އައިއޯއެމްއެސް) ގެ ކޮންފަރެންސްގައި މިކަމާއިބެހޭ ދެ ރައުޔެއް ހުށަހެޅުނެވެ. ފުރަތަމަ އަރުޔަކީ؛ ލިޢާނުގެ ބަދަލުގައި ޑީއެންއޭ ޓެސްޓް ހަދައިގެން ނަސަބު ސާބިތުކުރެވިދާނެ ކަމަށް ދެކޭ ރައުޔެވެ. މިގޮތަށް ދަލީލް ދައްކާ ބޭފުޅުންގެ ނަޒަރުގައި ޑީއެންއޭ އަކީ ކަންކަން ސާބިތުކޮށްދޭ ޤަޠުޤީ ޤަރީނާއެކެވެ. މީހުންގެ ހެކިބަހާއި އިޢްތިރާފް ފަދައިން އެއަށް ޢަމަލުކުރަންޖެހޭ އެއްޗެކެވެ. ލިޢާންގެ އާޔަތްތަކުގައި ބަޔާންވެގެންވާ "ޝަހާދާ" އާދެ! ހެކިބަސް، މީހުންގެ ހެކިބަހަށް އެކަނި ޤައިދުކޮށްގެން ނުވާނެއެވެ. އަދި ކިއެއްތަ! ޑީއެންއޭގެ ވަސީލަތް ބޭނުންކުރެވިދާނެއެވެ. އަދި މިދެންނެވި ލިޢާނުގެ އާޔަތްތުންވެސް އެފަރާތް އަމިއްލަ ނަފުސު ފިޔަވައި ހެކިދޭނެ ފަރާތްތެއް ނެތް ޙާލަތްތަކުގައި ލިޢާން ކުރަންޖެހެނީކަން ދަލީލް ކޮށްދެއެވެ. އަދި ލިޢާން ކުރަނީ ކަނޑައެޅިގެން ވަކި ގޮތަކަށް ނަސަބު ކަނޑަނޭޅޭ ޙާލަތުގައިކަމަށް ވާތީ، ޑީއެންއޭ އިން މިޒަމާނުގައި އިތުބާރާއެކު ކަނޑައެޅިދާނެތީ އެވަސީލަތް ބޭނުންކުރުމުން، ޝަރުޢުގެ މަޤްޞަދުތައް ޙާޞިލްކުރުމަށް މަގުފަހިވެގެންދެއެވެ.\nދެވަނަ ރައުޔުގެ ބޭފުޅުން ދެކިވަޑައިގަންނަވާ ގޮތުގައި ޑީއެންއޭ އަކީ ހަރުދަނާ ޤަރީނާއެކެވެ. ކަންކަން ސާބިތުކޮށްދޭ ޤަޠުޢީ ހުއްޖަތެއް ނޫނެވެ. ނުވަތަ ދަލީލެއް ނުވަތަ ހެއްކެއް ނޫނެވެ. އެހެންކަމުން ލިޢާނުގެ މައްސަލަތަކާއި ނަސަބު ސާބިތުކުރުމުގެ މައްސަލަތަކުގެ ތެރެއަށް ޝަރުޢުގައި ކަނޑައަޅުއްވާފައިވާ ކަންކަމުގެ މައްޗަށް ޑީއެންއޭ މަތި ނުކުރެވޭނެއެވެ. އެއީ ޑީއެންއޭ ގައި ކުށާއި، ޝައްކާއި ވަހުމުގެ އިޙްތިމާލުތައް އެކުލެވިގެންވާތީއެވެ. އަދި ޝަރުޢުގައި ކަނޑައަޅުއްވާފައިވާ މަޤްޞަދުތަކާއި ޒާތީ ޢާއިލީ ކަންކަން ސިއްރު ކުރެއްވުމާއި، ރައްކާތެރި ކުރުމުގެ މަޤްޞަދުތައް ޑީއެންއޭގެ ސަބަބުން ގެއްލިގެންދާނެކަމަށްޓަކައެވެ.\nކުރިންވެސް ބަޔާންކުރެވުނު ފަދައިން މިދެންނެވި ރައުޔުތަކަށް ބަލައި މެދުމިނުގެ އައުޔެއް ޑރ. ޔޫސުފުލްޤަރުޟާވީ ވަނީ ދެއްވާފައެވެ. ލިޢާނުގެ މައްސަލައިގައި ޑީއެންއޭ ބޭނުންކުރުން ހުއްދަވާނެއެވެ. އެހެނީ އެއީ، އަންހެންމީހާ އެކަމަށް އެދޭ ޙާލަތުގައެވެ. މިގޮތުން އެކަނބުލޭގެ ޢިއްފަތްތެރިކަން މިކަމުން ސާބިތުވުމާއެކު ފިރިމީހާގެ ޝައްކު ފިލައިދާނެތީއެވެ. އަދި ހަމައެއާއެކު ނަސަބު ސާބިތުވުމާއެކު، ކުއްޖާގެ ޙައްޤުތަކާއި ޢާއިލީ ހައްޤުތައް ޙިމާޔަތް ކުރެވޭނެތީއެވެ. ނަމަވެސް މިރައުޔުގައިވެސް ޑީއެންއޭ ގެ ވަސީލަތުން ޙައްދު ކަނޑައެޅިފައިވާ ޒިނޭފަދަ މައްސަލަތައް ސާބިތު ނުކުރެވޭނެކަމަށް ވިދާޅުވެފައިވެއެވެ.\nފިޤުހު ޢިލްމުވެރިންގެ ރައުޔުތަކާއި، ޤައުމުތަކުގެ ފަހުގެ ޤާނޫނުތަކަށް ބަލާއިރު ރައުޔުތަކާއި ޤާނޫނާއި ދެމެދު އަރާރުން ވެއެވެ. އެހެންވެ އަދިވެސް މުސްލިމް ގިނަ ގައުމުތަކުގައި ނަސަބު ސާބިތުކުރުމާއި ނަފީކުރުމުގެ މައްސަލަތަކުގައި ބޭނުންކުރަނީ ޒަމާނުއްސުރެ ބޭނުންކުރަމުން އައި ހެއްކެވެ. ނަމަވެސް މިމައްސަލަތަކުގައި ބައެއް ޤައުމުތަކުން ޤާނޫނީ އޮނިގަނޑުގެ ތެރެއިން ބަދަލުތައް ގެނެވިފައިވެއެވެ. މިސާލަކަށް؛ ތޫނުސް (ޓިއުނީޝިއާ) މިއީ، ޑީއެންއޭގެ ޒަރީޢާއިން ކައިވެނިންބޭރުން ލިބޭ ކުދިންގެ ނަސަބު ސާބިތުކުރާ ފުރަތަމަ ޤައުމެވެ. މިގޮތުން ނަސަބު ސާބިތުވެ، ބައްޕަގެނަން ދަރިއަށް ނިސްބަތްވީނަމަވެސް މުދަލެއް ވާރުތަ ނުވެއެވެ. ކުއްޖާގެ މަންމައަށް ފައިސާގެ އެހީއަށް ބައްޕަގެ ފަރާތުން އެދެވެއެެވެ. ދިރާސާތަކުން ދައްކާ ގޮތުގައި މިޤާނޫނުގެ ހެޔޮ އަސަރު އެޤައުމުން ފެނެއެވެ.\nކައިވެނިންބޭރުން ލިބޭ ކުދިންގެ ނަސަބު ޑީއެންއޭ އިން ސާބިތުކުރާ ދެވަނަ ޤައުމަކީ މަޣުރިބު (މޮރޮކޯ) އެވެ. މިކަމުގެ އުޞޫލުތައް ބަޔާންކުރާ ޤާނޫނެއް އެޤައުމުގައި 2004 ގައި ވަނީ ފާސްކޮށް ޢަމަލުކުރަން ފަށާފައެވެ. ނަމަވެސް މިޤައުމުގައި ޑީއެންއޭ ވަސީލަތް ބޭނުންކުރަނީ އެހެނިހެން ވަސީލަތްތަކުން ނަސަބު ސާބިތު ނުވާ ޙާލަތްތަކުގައި، ފަނޑިޔާރުގެ އިޚްތިޔާރުގެ ތެރެއިންނެވެ. ކުރިން ފާހަނގަކުރެވުނު ފަދައިން މީގެ އިތުރުން އަލްޖަޒާއިރު (އަލްޖީރިއާ) ގައިވެސް ޑީއެންއޭގެ ޒަރީޢާއިން ކައިވެނިން ބޭރުންލިބޭ ދަރިންގެ ނަސަބު ސާބިތުކުރެއެވެ.\nއިސްލާމް ދީނުގެ މަޤްޞަދުތަކާއި އަސާސްތައް ސާބިތުވެ އޮތްކަމުގައިވިޔަސް، އެ ޝަރީޢަތަކީ އިޖްތިހާދުގެ ޒަރީޢާއިން ޒަމާންތަކާއި، ޙާލަތާއި، ތަނަށް ރިޢާޔަތްކޮށް އަލަށް އުފެދޭ މައްސަލަތަކަށް ޙައްލު ހޯދައިދޭ ޝަރީޢަތެކެވެ. އާޢިލީ ކަންކަމުގައި މިވަގުތު ޢަމަލުކުރެވޭ ބައެއް އުޞޫލުތަކަށް ބަދަލުގެނައުމުގައި އިހުގަޔާއި ފަހުގެ ސާބިތުކުރުމުގެ ވަސީލަތްތަކަށް ރިޢާޔަތްކޮށް މުޅި މުޖްތަމަޢަށާއި، ޢާއިލީ މަޞްލަޙަތައްޓަކައި ގެންނަންޖެހޭ ޤާނޫނީ ބަދަލުތައް ގެނައުން މުހިއްމެވެ.\nއިމާމުންނާއި، ފިޤްހު އިލްމުވެރިންގެ ރައުޔުތަކާއި ރަސޫލާގެ ޒަމާނުގެ މިސާލުތަކަށް ބަލާއިރު ޒަމާނީ ހެކީގެ ވަސީލަތްތައް އިސްލާމީ ޤަޟާއީ ނިޒާމުގެ އިޖްރާއަތްތަކުގެ ތެރޭގައި ބޭނުންކުރެވިފައިވެއެވެ. ހެކީގެ އިހުގަޔާއި ފަހުގެ ވަސީލަތްތަކާއި އުޞޫލުތަކަށްބަލާއިރު، ފޮރެންސިކް ހެއްކަކީ ކަންކަން ސާބިތުކުރުމުގެ ޤަޠުޢީ ޙުއްޖިއްޔަތެއްކަމަށް ބުނުމުގެ ބަދަލުގައި އެއީ ހަރުދަނާ ޤަރީނާއެއްކަމަށް ބޮޑަށް ބުރަވެވެއެވެ. ޙައްދުގެ ކުށްތައް ސާބިތުކުރުމަށް ބަރު ބުރަ މިންގަނޑެއް ޝަރުޢުން ލައްވާފައިވަނީ އެކަން ސާބިތުވުމުގެ ނަތީޖާވެސް ބުރަވެފައި ބޮޑުވަތީއެވެ. ޒިނޭގެ ޙާލަތުގައި ރަޖަމުގެ ޙައްދު އޮވެއެވެ. މިފަދަ ކުށްތަކުގައި އިސްލާމީ ޝަރީޢާ ބޮޑަށް ބާރުއަޅުއްވަނީ ފޮރުވުމާއި ސިއްރުކުރުމާއެކު ﷲ އަށް އެކަންް ދޫކޮށްލުމަށެވެ. އެއްވެސް ޙާލެއްގައި މީގެ މާނައަކީ، ޒަމާނީ ހެކީގެ ވަސީލަތްތަކުގައި ނުހިފުމަށް ބާރުއެޅުމެއްނޫނެވެ. އަދި ކިއެއްތަ! ޑީއެންއޭ ފަދަ ފޮރެންސިކް ހެކިން ކުށްތައް ސާބިތުކުރުމަށް ހަރުދަނާ އުޞޫލު ކަނޑައަޅަންވީއެވެ. ޑީއެންއޭގެ ޒަރީޢާއިން ޙައްދުތައް ކަނޑައެޅިފައިވާ ކުށްތައް ސާބިތުނުވިނަމަވެސް ނަސަބު ސާބިތުކުރުމާއި ނަފީ ކުރުމާއި، ތަޢުޒީރީ އަދަބު ކަނޑައެޅިފައިވާ ކުށްތައް ސާބިތުކުރުމާއި، ޚާއްޞަކޮށް ޖިނާއީ ބޮޑެތި ކުށްތައް ސާބިތުކުރުމަށް ބޭނުންކުރަންވީއެވެ. ޑީއެންއޭ އަކީ ހަރުދަނާ ޤަރީނާއެއްކަމުން ޖުމްހޫރު ޢިލްމުވެރިންގެ ރައުޔުގައި ކައިވެނިން ބޭރުން ލިބޭ ދަރިންގެ ނަސަބު ޑީއެންއޭ އިން ސާބިތުނުވާނެއެވެ. ކައިވެނީގެ ޙާލަތުގައި ދަރި ނަފީކުރުމަށް ބޭނުންކުރަނީ ލިޢާނެވެ. ނަމަވެސް މަދު ޢިލްމުވެރިންގެ ނަޒަރުގައި ޝަރީޢަތުގެ މަޤްޞަދުތަކާއި، އަސާސްތަކަށް ރިޢާޔަތްކޮށް މުޖްތަމަޢުގެ މަޞްލަޙަތާއި، ޢާއިލީ ދުޅަހެޔޮކަމާއި، ކުއްޖާގެ ޙައްޤުގައި ނަސަބު ސާބިތުކުރުމަކީ ޟަރޫރަތެކެވެ. އެހެންކަމުން ޤާނޫނުތައް ތަޤްނީން (ކޮޑިފައި) ކޮށް، ނަސަބު ސާބިތުކުރުމުގެ އާ އުޞޫލުތައް ކަނޑައަޅަންޖެހޭނެ ކަމަށް ދެކެމެވެ. ނަމަވެސް އެފަދަ ޤާނޫނުތައް ހަދަންޖެހޭނީ ނަސަބުގެ މައްސަލަތަކާއި، ޙައްދުގެ މައްސަލަތައް ތިލަފަތް ހަމަވާނެ އުޞޫލުންނެވެ. "އިޖްތިހާދު" ގެ އަހުލިއްޔަތު ލިބިފައިވާ ޚަބީރުންނާއި، ޢިލްމުވެރިންނާއި، ކަމުގެ އަހުލުވެރިންގެ ލަފާގެމަތިން ޑީއެންއޭ ބޭނުންކުރުމުގައި ފިޤްހު އެކަޑަމީތަކުން ވަޞިއްޔަތްކުރާ މިންގަނޑުތައް ފުރިހަމަކޮށްގެންނެވެ.


Freelancers ah Mahloof ge javaabu: Ministry in dheven oi hurihaa support eh dheynan - vNews.mv\nފްރީލާންސަރުންނަށް މަޚްލޫފްގެ ޖަވާބު: މިނިސްޓްރީން ދެވެންއޮތް ހުރިހާ ސަޕޯޓެއް ދޭނަން!\nޙައްވާ މިންހާ 04 May 2020, 17:52\nފްރީ ލާންސަރުންގެ ކަންބޮޑުވުންތަކުގެ ވާހަކަތައް ފާހަގަވެގެން އައީ މޯލްޑިވިއަން އައިޑޮލްގެ ދެވަނަ ސީޒަނުން ވިދާލި ހަަސަން އިރުފާން (ޒަކިއްޓެ) ގެ ވީޑިޔޯއަކުންނެވެ.\nހުރިހާ ފްރީލޭންސަރުންނަށް ދޭނެ ވަރަށް ފައިސާ ނެތްކަމަށް މިނިސްޓަރ ފައްޔާޒު ވިދާޅުވި ކަމަށް ބުނެ ޝާއިއުކޮށްފައިވާ ޚަބަރާއި ގުޅިގެން ޒަކިއްޓެ ވަނީ އެކަމާ އެންމެ ހިތްހަމަނުޖެހޭ ކަމަށްބުނެ ޝުއޫރު ފާޅުކޮށްފައެވެ.\nމަޖިލީހުގެ މާލިއްޔަތު ކޮމިޓީގައި ވާހަކަފުޅު ދައްކަވަމުން އިކޮނޮމިކް މިނިސްޓަރ ފައްޔާޒް އިސްމާއިލް ވިދާޅުވެފައިވަނީ، އެންމެ ފުރަތަމަ ކުރަންޖެހޭ ކަމަކީ ފްރީލާންސަރުންގެ ގޮތުގައި މަސައްކަތްކުރާ ބަޔަކީ ކޮބައިކަން ދެނެގަތުން ކަމަށާއި ފްރީލާންސިންގ މަސައްކަތްތަކަކީ ކޮބައިކަމާއި އެކަމުގައި ބޯޑަރލައިނެއް އަޅަންޖެހެނީ ކިހާ ހިސާބަކުންކަން ދެނެގަތުން ކަމަށެވެ.\nއަދި އެއީ ވަރަށް ގިނަ އަދަދެއްގެ މީހުން ކަމަށާއި އެއެންމެނަށް ފައިސާ ނުވަތަ މުސާރަދޭ މިންވަރަށް ފައިސާ ނެތްކަމަށް މިނިސްޓަރ ވިދާޅުވިއެވެ.\nމިކަމާއި ގުޅިގެން ޒަކިއްޓެ ސޯޝަލް މީޑިޔާގައި އާންމުކޮށްފައިވާ ވީޑިޔޯގައި ބުނެފައިވަނީ މިއީ މުޅި ދުނިޔެއަށް ދިމާވެފައިވާ ދަތި އުނދަގޫ ވަގުތެއް ކަމަށާއި ހުރިހާ ފްރީލާންސަރުންނަށް ދޭ މިންވަރަށް ފައިސާ ނުހުންނާނެ ކަމަށް ގަބޫލުކުރާ ކަމަށެވެ.\nއެހެންނަމަވެސް، ކޮންމެވެސް ކަހަލަ ޕްލޭނެއް އޮންނަންވާނެ ކަމަށް ޒަކިއްޓެ ވަނީ ބުނެފައެވެ.\nފްރީލާންސަރުންގެ ގޮތުގައި މަސައްކަތްކުރާ ވަރަށް ގިނަ ބަޔަކު އުޅޭ ކަމަށާއި އެއީ ހަމައެކަނި އެކްޓަރުންނާއި މިޔުޒިޝަނުން ކަމަށް ގަބޫލުކޮށްގެން ނިންމާލެވެން ނެތް ކަމަށެވެ. މޭކްއަޕް އާޓިސްޓުންނާއި، ޓެކްސީ ޑްރައިވަރުންނާއި، ޓުއަރގައިޑުންގެ އިތުރަށް ޑައިވަރުންނާއި ކޭކުއަޅާ މީހުންނަކީވެސް ފްރީ ލާންސަރުންކަން ވަނީ ފާހަގަކޮށްފައެވެ.\nފްރީ ލާންސަރުން ބޭނުންކުރަނީ ސިޔާސީ ނުވަތަ ސަރުކާރުގެ ބޭނުންތަކަށް. ކެމްޕެއިނަށް ލަވަ ހެދުމަށް، ލަވަ ކިޔުމަށް، ފޮޓޯ ނެގުމަށް\nހަސަން އިރުފާން (ޒަކިއްޓެ)\nމިފަދަ ކަންބޮޑުވުންތަކާއި ގުޅިގެން އިކޮނޮމިކް މިނިސްޓަރ ވަނީ ބައެއް ފޮޓޯގްރާފަރުންނާއި ބައްދަލުކުރައްވާފައެވެ. މިނިސްޓަރ ބައްދަލުކުރައްވައި ކަންބޮޑުވުންތަކާއި ޝަކުވާތައް އަޑުއެއްސެވީތީ މިނިސްޓަރަށް އަންނަނީ ޝުކުރު އަދާކުރަމުންނެވެ.\nނޭޝަނަލް އިމަޖެންސީ އޮޕަރޭޝަންސް ސެންޓަރުން ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން ޔޫތު މިނިސްޓަރ އަހުމަދު މަޚްލޫފް ވިދާޅުވީ، މާލީ އެހީތެރިކަން ފޯރުކޮށްދިނުމަކީ މިހާލަތުގައި ވާނެ ކަމެއްނޫން ކަމަށެވެ.\nވީނިއުސްއިން ކުރި ސުވާލަަކަށް ޖަވާބު ދެއްވަމުން މިނިސްޓަރ މަޚްްލޫފް ވިދާޅުވީ ފްރީލާންސަރުންގެ ކަންބޮޑުވުންތައް އެބޭފުޅާއާ ހަމައަށް އައިސްފައިވާ ކަމަށާއި ފްރީލާންސަރުންގެ ހާލަތު އަންދާޒާ ކުރެވޭ ކަމަށެވެ.\nމާލީ އެހީތެރިކަން ފޯރުކޮށްނުދެވުނު ކަމުގައިވިޔަސް، ކިރިޔާވެސް އެހީތެރިކަން ފޯރުކޮށްދެވޭނެ ގޮތެއް އޮތިއްޔާ އެކަމާއި ގުޅުންހުރި އިދާރާތަކާއި ސަރުކާރާއި ގުޅިގެން އެހީތެރިކަން ފޯރުކޮށްދޭނެ ކަމަށް ވިދާޅުވިއެވެ.\n"ޒުވާނުންނާއި ގުޅުންހުރި މިފަދަ ހުރިހާ ކަމެއް އެބަ ގުޅޭ ޔޫތު މިނިސްޓްރީއާ. އަޅުގަނޑު ދޭން ބޭނުންވާ ޔަގީންކަމަކީ އެހީތެރިކަން ފޯރުކޮށްދޭނަންކަން. އަޅުގަނޑުގެ ފަރާތުން ލިބެންޖެހޭ ހުރިހާ އެއްބާރުލުމެއް ލިބޭނެކަން.\nމުޅި ދުނިޔެއަށް ދިމާވެފައިވާ ޕެންޑަމިކްގެ މިހާލަތުގައި ވަރަށް ގިނަ ބައެއްގެ ވަޒީފާތައް ގެއްލި، ނުވަތަ މުސާރަ އުނިކުރެވިފައިވާއިރު ސަރުކާރުން އަންނަނީ ޖޮބް ޕޯޓަލް މެދުވެރިކޮށް ޝަކުވާތަކާއި ކަަންބޮޑުވުންތައް ދެނެގަނެ ހައްލުކުރުމަށް މަސައްކަތް ކުރަމުންނެވެ.\nހަމަ މިއުސޫލުން ފްރީލާންސަރުންގެ ކަންބޮޑުވުންތަކަށް ހައްލު ހޯދައިދިނުމަށް ނުވަތަ ލުޔެއް ހޯދައިދިނުމަށް ސަރުކާރުން ހަރުދަނާ އުސޫލެއް ގެންގުޅެންޖެހޭ ކަމަށް އެމީހުން ދެކެއެވެ.\nއަހުމަދު މަހުލޫފް ފްރިލޭންސަރުން ރާއްޖެ ރިޕޯޓް ޒުވާނުން


"ބަވަތި" އަޅުވާ ތާރީޚް ޔަގީންވެއްޖެ! ސެޕްޓެމްބަރ މަހުގެ ދެވަނަ ދުވަސް!\nދިވެހި ފިލްމު އިންޑަސްޓްރީ އަށް މުޅިން އައު ކުންފުންޏެއް ކަމަށްވާ "އައިފިލްސް" އިން އުފައްދާ ފުރަތަމަ ފިލްމު "ބަވަތި"، މިއަހަރުގެ ސެޕްޓެމްބަރ މަހުގެ ދެވަނަ ދުވަހު ޕްރިމިއާރ ކުރުމަށް ނިންމައިފިއެވެ.\n"މިއަދުނޫހަށް" މައުލޫމާތު ދެއްވަމުން ފިލްމުގެ ޕްރޮޑިއުސަރ، ޑައިރެކްޓަރ އަދި ސްކްރިޕްޓް ރައިޓާ އިލްޔާސް ވަހީދު (އިއްލެ) ބުނެފައިވަނީ، މިހާރު އެފިލްމުގެ ނުނިމި އިނީ ވިޝުއަލް އެކަނި ކަމަށާއި މިޔުޒިކް ވެސް ނިމިފަ އިން ކަމަށެވެ. އަދި މިމަސް ތެރޭގައި "ބަވަތި" ގެ ޕްރޮމޯޝަނަލް ލަވަ ރިލީޒް ކުރާއިރު ވަރަށް ވަރަހަށް ފިލްމުގެ ޓްރެއިލާރ އެއް ވެސް ބެލުންތެރިންނާއި ހަމަޔަށް ފެނިގެން ދާނެ ކަމަށް އިއްލެ ބުނެފައިވެއެވެ.\n"ބަވަތި" މިފިލްމަކީ ތްރިލާރ އެކެވެ. ފިލްމުގެ ދެ ޓީޒަރ އެއް މިހާރު ދޫކޮށްލާފައިވާއިރު، މޯޝަން ޕޯސްޓަރަކާއި އިތުރު ދެ ޕޯސްޓަރެއް ވެސް ވަނީ ބެލުންތެރިންނާއި ހަމަޔަށް ގެނެސްދީފައެވެ.\nމިފިލްމުގައި ލީޑް ރޯލުން ފެނިގެންދަނީ މިހާރު ދިވެހި ފިލްމު އިންޑަސްޓްރީގައި ކުރިއަރަމުން އަންނަ ކުޅަދާނަ ބަޠަލާ ނުޒުހަތު ޝުއައިބު އާއި ފީޗަރ ފިލްމަކުން އަލަށް ފެނިގެންދާ ބަޠަލު އަހުމަދު އިޒްނާޒް ފިރާގެވެ.\nއުފާވެރި ދިރިއުޅުމެއް އުޅުމުގެ ފޮނި އުންމީދާއެކު ކައިވެނި ކުރާ ދެމަފިރިއަކަށް ދިމާވާ ކަންތައްގަނޑެއް ދައްކުވައިދޭ މިފލްމަށް "ބަވަތި" މިނަން ދެވުނީ ފިލްމުގެ ސްޓޯރީލައިން އާއި ގުޅޭތީ ކަމަށް ވެސް އިއްލެ ބުނެފައިވެއެވެ.


Kulhudhuffushi Gai Imaaraai Kuraa2Kotareege Apartment Ge Bingaa Alhaifi | Hdh. Atoll Council\nދެކައުންސިލް ގުޅިގެން ކުޅުދުއްފުށީގައި ޢިމާރާތްކުރާ އެޕާރޓްމަންޓްގެ މަޝްރޫޢު ފަށައިފި\n2018-02-08 2018-02-12 mohamed0Comment\nހދ. އަތޮޅު ކައުންސިލާއި ކުޅުދުއްފުށީ ކައުންސިލް ގުޅިގެން އިމާރާތްކުރާ2ކޮޓަރީގެ އެޕާޓްމަންޓްގެ މަޝްރޫއުގައި ސޮއިކޮށް، އިމާރާތުގެ ބިންގާ އަޅައިފި އެވެ.\nހދ އަތޮޅު ކައުންސިލާއި ރަށު ކައުންސިލްތައް ގުޅިގެން، ކޮންމެ ރަށެއްގައިވެސް ކުރިއަށްގެންދާ ތަރައްޤީގެ މަޝްރޫއުއެކެވެ. މިމަޝްރޫއުގެ ބޭނުންމަކީ ރަށު ކައުންސިލުތަކުގެ މާލިއްޔަތަށް ފައިސާ އިތުރުކުރުމެވެ.\nމިމަޝްރޫއު ފެށުމުގެ ގޮތުން 08 ފެބްރުއަރީ 2018 ވީ ބުރާސްފަތި ދުވަހު ބޭއްވި ރަސްމިއްޔާތެއްގައި ހދ އަތޮޅު ކައުންސިލްގެ ފަރާތުން އެއްބަސްވުމުގައި ސޮއިކުރެއްވީ ކައުންސިލްގެ ރައީސް އަލްފާޟިލް އަޙްމަދު އާތިފެވެ. ކުޅުދުއްފުށީ ކައުންސިލްގެ ފަރާތުން ސޮއެކުރެއްވީ އެރަށު ކައުންސިލްގެ ރައީސް އަލްފާޟިލް އަބުދުލްލަތީފް ހަސަން އެވެ. ދެ ކޮޓަރި އެޕާޓްމަންޓްގެ ބިންގާވެސް އަޅުއްވާދެއްވީ މި ދެ ބޭފުޅުންނެވެ.\nމިރަސްމިއްޔާތުގައި ވާހަކަދައްކަވަމުން އަތޮޅު ކައުންސިލްގެ ރައީސް އަލްފާޟިލް އަހުމަދު އާތިފް ވިދާޅުވީ މާލީ ދަތިތަކާ ހުރެ ކައުންސިލްގެ މަސައްކަތްތައްވެސް ކުރަން އަތޮޅު ކައުންސިލަށް އުނދަގޫވެފައިވާ ކަމަށާއި، މި މަޝްރޫއުއަކީ ހދ އަތޮޅު ކައުންސިލްގެ ބެލެނިވެރިކަމުގައި ހުރި ކައުންސިލްތަކުގެ މާލިއްޔަތު އިތުރު ކުރެވޭގޮތްތަކެއް ހޯދާދިނުމުގެ ބޭނުމުގައި ކުރިއަށްގެންދަން ފެށި މަޝްއޫރުއެއް ކަމަށެވެ.\nދެ ކޮޓަރީގެ މިމަޝްރޫއުއަށް އަތޮޅު ކައުންސިލުން 175،000ރ ޚަރަދު ކުރުމަށް ހަމަޖެހިފައިވާ އިރު، ކުޅުދުއްފުށީ ކައުންސިލުން ތިންލައްކަ ރުފިޔާ މިޕްރޮޖެކްޓަށް ހަރަދުކުރެވިގެންދާނެ އެވެ. ވޭވްލައިނާ ހަވާލުކުރެވިގެން ކުރިއަށްގެން މިމަޝްއޫރު2މަސްދުވަހުގެ ތެރޭގައި ނިންމާ ކައުންސިލާ ހަވާކުރަން ޖެހޭނެއެވެ. ދެ ކޮޓަރީގެ މިއެޕާޓްމަންޓް އިމާރާތްކުރާނީ ކުޅުދުއްފުށީ މާވާގެ ކައިރީގައި އޮންނަ ހުސް ބިމުގައެވެ.\nކުޅުދުއްފުށީގެ އިތުރުން މިމަޝްރޫއު ވަނީ ނެއްލައިދޫ އާއި ކުމުންދޫގައި ފަށާފައި އެވެ. މިމަޝްރޫއުގެ ދަށުން މިދައުރުގައި ހދ އަތޮޅުގެ މީހުން ދިރިއުޅޭ 13 ރަށުގައި ތަރައްގީގެ މަޝްރޫއުއެއް ހިންގާނެ އެވެ.\n← ކުމުންދޫގައި އިމާރާތްކުރާ2ކޮޓަރީގެ އެޕާޓްމަންޓުގެ ބިންގާ އަޅައިފި\nއިޢުލާނު: ޤުރުއާން މުބާރާތުގެ ޓީމުތަކުގެ ހުރުމާއި ކެއުން ހަމަޖައްސައިދޭނެ ފަރާތެއް ހޯދުން →


aminath shiyaa – Esfiya – Dhivehi Vaahaka Site\nAuthor: aminath shiyaa\nby aminath shiyaa\n“ޝާ މިރިންގް އަބަދުވެސް ޝާގެ އަތުގައި ބައިންދައްޗޭ… ވަރަށް އަވަހަށް އިރާދަ ކުރެއްވިއްޔާ ޝާ ކައިރިއަށް ދާނަން .. ވަރަށް ލޯބިވޭ” އެންމެ ފަހުގެ ވަދާއީ ސަލާމް ކޮށްލަމުން ޔާންބުނެލިއެވެ. ރިންގްގައި...\n“އައިކް ވެސް މިގަޑިގަ މާގިނަ ވާހަކަ ދައްކަން ނުހަދަބަލަ… ވަންޔާވެސް ނުވަންޔާވެސް ބުނެބަލަ” ނިޝާގެ އަޑުގައި ތުރު ތުރު އެޅުމެއް ހުއްޓެވެ. އެ ހިތައް ކޮށްފައިވާ އަސަރެއްގެ ބޮޑުކަމުން ލޮލުން ފައިބަމުންދާ ކަރުމަތައް...\n“އިލްވީ އަށް ތި ނޭގެނީ މަގޭ ގޮތް .. މަ ހިތުލީ ކަމެއްވެއްޖެއްޔާ އެކަމެއް ހާސިލް ނުވަނީސް ހުއްޓައެއް ނުލާނަން..ބަލައްޗޭ.. މިރަށައް ދެދުވަހައް އައި މީހަކަށް މަށައްވުރެ ގަދައެއް ނުވެވޭނެ.. ހުރެބަލަ މަމީ...\n“ހައެ” ޔާންގެ އަޑު އައި ދިމާލައް ޝާޔާ ބަލައިލި އިރު ދާދި ކައިރީގަ ޔާން ހުއްޓެވެ. ކަޅު ކުލައިގެ އަތްދިގު ގަމީހަކާ ސްކައި ބުލޫ ޖިންސެއްގައި ޔާން ފެންނަނީ ވަރަށް ހިތްގައިމު ކޮށެވެ....\nލިއު އެތަނައް އައުމުން ޔާންއަށް އެތާ އިތުރަށް މަޑުކުރާކަށް ނުކެރުނެވެ. ކަމެއްޖެހިއްޖެ ކަމައްބުނެ ވަރަށް ސިއްރުސިއްރުން ޓިޝޫއެއް ނެގުމައްފަހު ގަލަމުން އެއްޗެއް ލިޔެލުމައްފަހު ޝާޔާ ކައިރީގައި ބާވާލިއެވެ. “އޭ ޝާޔާ އެއީ ކޮން...\nފައިލް ތަކެއް ހިފައިގެން ނުކުއިން ޔާންގެ ނަޒަރު ހުއްޓުނީ އަރީފްމެންނާއެކު މަޑުކޮށްލައިގެން ހުރި ޝާޔާއަށެވެ. “އެއާޕޯޓް ގާލް” ޔާންގެ އަގައިން މަޑުމަޑުން ބުނެލެވުނެވެ. ފައިލްތައް ހިފައިގެން ފަޔައް ލެވުނުހާ ބާރެއްލުމައްފަހު އަރީފްމެންގެ...\n“އޯކޭ ޓެންކިޔޫ” މިހެން ބުނުމައްފަހު ކުރަމުން ދިޔަ މަސައްކަތައިގެން ޔާން މަސްއޫލުވިއެވެ. އިތުރު ވާހަކައެއް ޔާން ނުދެއްކުމުން ނިޝާއައް އިތުރަށް މަޑު ކުރާކަށް ނުކެރުނެވެ. ޑިޕާޓްމެންޓް ހެޑް މުޙައްމަދު އަރީފް ހުރިހާ ޑޮކްޓަރުންގެ...\n“މަރުޙަބާ” ނިޝާ ޔާން ދިމާލައް ބަލާލަމުން ބުނެލިއެވެ. ނިޝާއަށް ޝުކުރުއަދާ ކުރުމައްފަހު ދެ އެކުވެރިން ހޮސްޕިޓަލް އިން ނުކުމެ ގެއާ ވީދިމާލައް މިސްރާބް ޖެހިއެވެ. “ކޮބާ ޔާން ކޮން ހިޔާލެއްގަތަ އަބަދު ތިއިންނަނީ؟...\nކޮންމެ އަހަރެއްގަ ބޮޑުޗުއްޓީ ވެގެންދަނީ އަހަރެންނައް އުފާވެރިކަން ގެނެސްދޭ ދުވަސްތަކަކަށެވެ. ކިޔެވުމުން ބުރޭކްއެއްނަގާ މިހާ ހަމަޖެހެލުމައް ލިބޭދުވަސްތަކެއްގެ ގޮތުގައެވެ. އެގޮތުން ކޮންމެ އަހަރެއްގެ ބޮޑު ޗުއްޓީއަކު މަންމަގެ އެއްބަޑު އެއްބަފާ ދައްތައެއް ކަމަށްވާ...\nއިންތިހާ ފަސްވަނަ ބައި\n“މަންމާ ދެރަނުވޭ އިރާދަ ކުރެއްވިއްޔާ ބައްޕަ އަދި ރަންގަޅުވާނެ، ބައްޕައަށް އަވަސް ސިފާއެއް ދެއްވުން އެދި ﷲ ގެ އަޟްރަތުގަ ދުޢާދަންނަވަންވީ، އަޅުގަނޑު ވީ އެންމެ އަވަހަކަށް ބައްޕަ ބޭރައް ގެންގޮސް ފަރުވާ...\nއިންތިހާ ހަތަރު ވަނަ ބައި\nހުސްނާއަށް ލޯބިވާ ދަރިފުޅުގެ ވާހަކަތައް އަޑުއިވުމައްފަހު ލޮލުން ކަރުނަތައް އޮހިގެންދިޔައެވެ. އެހިތައް ކެއްކުރަން އުދަގޫވީއެވެ. މަންމަގެ މަޑު ގިސްލުމުގެ އަޑު ފޯނުން އިވުމުން ޔާން އިތުރަށް ހާސްވިއެވެ. “މަންމާ އެއްފަހަރުވެސް ބުނެބަ ވެގެން...\nއިންތިހާ ތިންވަނަ ބައި\n“އަޅުގަނޑަކަށް ނޭގޭ ކުރިން މިގޭގައި އުޅުނީ ކޮންބައެއް ކަމެއް. މިހާރު އަޅުގަނޑާ އަޅުގަނޑުގެ ދެދަރިންނާ މިގޭގައި އުޅޭތާވެސް މިވަނީ އަހަރެއް.” އަންހެންމީހާގެ ވާހަކަތައް އަޑުއިވުމަށްފަހު އިތުރަށް އޮޅުންފިލުވާނެ ވާހަކަ އެއް ނެތުމުން ޝުކުރު...\nކެރި ކަނޑާނުލައި އިރާކޮޅު ވެހުނު ވާރޭގަނޑުގެ ސަބަބުން އަހަންނަށް ހޭލެވުނީ ފިނިބޮޑުވެގެންނެވެ. އޭރު އަހަރެންނާ ޖެހިގެން ހުރި އެދުގައި ބައްޕައާއި މަންމަ ނިދާފައި އޮތެވެ. އަހަރެންގެ ގެ އަކީ އެހާ ބޮޑުގެއަކަށް ނުވާތީ...\nމާގިނަ އިރު ތަކެއް ނުވެ ފެރީ އައިސް މާލޭ ތޮށިގަނޑާ ގުޅިފައިވާ ފާލަމަށް ކައިރިކޮށްލިއެވެ. ދެ މީހަކު ފޭބުމާއެކު ޝާޔާ އަދި ތިޔާވެސް އެ ޒުވާނާ ފަހަތުން ހިނގައިގަތީ ބެކްޕެކް އަދި ފޮށިތައް...\nމިއީ ޙަޤީޤީ ޙާދިސާއެއްގެ މައްޗައް ބިނާކޮށް ލިޔެފައިވާ ލޯބީގެވާހަކައެކެވެ. މި ވާހަކައިގައި ހިމަނާފައިވާ ނަންތަކަކީ އަސްލު ނަންތަކެއް ނޫނެވެ އެއާ ޕޯޓްއަށް ވަދެނިކުމެގެންދާ އެންމެންގެ ސަމަލުކަމަށް ހުއްޓެނީ ރަތްކުލައިގެ ފޮއްޓެއް ހިފައިގެން މަޑުކޮށްލައިގެން...


ދެ ޕެޓްރޯލް ޝަޑަކުން ފައިސާ ބަލައިގަންނާނީ ހަމައެކަނި ކާޑުން | Sandhaanu\nދެ ޕެޓްރޯލް ޝަޑަކުން ފައިސާ ބަލައިގަންނާނީ ހަމައެކަނި ކާޑުން\nފިއުލްސަޕްލައި އޮފް މޯލްޑިވްސް ( އެފްއެސްއެމް) އިން މާލޭގައި ހިންގާ ދެ ޕެޓްރޯލް ޝެޑެއްގައި އަންނަ ހޯމަ ދުވަހުން ފެށިގެން ފައިސާ ބަލައިގަންނާނީ ހަމައެކަނި ކާޑުން ކަމަށް އެ ކުންފުނިން ބުނެފި އެވެ.\nއެކުންފުނިން ކުރި އިއުލާންއެއްގައި ބުނެފައިވާ ގޮތުން ކާޑުން ފައިސާ ދެއްކޭގޮތަށް ހަމަޖައްސާފައި ވާނީ ކާނިވާ ސަރަހައްދުގައި ހުންނަ އީޒީފިލް2އާއި މާލޭ އިންޑަސްޓްރިއަލް ވިލެޖްގައި ހުންނަ އީޒީފިލް4ގައެވެ.\nއެކުންފުނިން ބުނީ ސްޓެލްކޯ ސަރަހައްދުގައި ހުންނަ އީޒީފިލް 1 އަދި ހުޅުމާލޭގައި ހުންނަ އީޒީފިލް3އިން ކޭޝް ކާޑުގެ އިތުރުން ނަގުދު ފައިސާ އިން ވެސް ފައިސާ ދެއްކޭނެކަމަށެވެ.\nއެފްއެސްއެމް އިން ބުނީ ދެ ޕެޓްރޯލް ޝެޑަކުން ކާޑުން ފައިސާ ދައްކާ ގޮތަށް ހަމަޖެއްސީ ކޮވިޑް-19ގެ ބަލިމަޑިކަމާއި ގުޅިގެން އެޗްޕީއޭގެ ލަފަޔާ އެއްގޮތަށް އެކުންފުނީގެ ކަސްޓަމަރުންނާއި މުއައްޒަފުންގެ ރައްކާތެރިކަމަށް ފިޔަވަޅު އެޅުމުގެ ގޮތުން ކަމަށެވެ.\nމާލޭ ސަރަހައްދުގައި ކޮވިޑް-19ގެ ބަލި ފެތުރެން ފެށުމާއެކު އެފްއެސްއެމްގެ ހުރިހާ ޕެޓްރޯލްޝެޑަކުން ކޭޝްކާޑުން ފައިސާ ދެއްކޭނެގޮތް އެކުންފުނިން ހަދައިފައިވެއެވެ.


ހިޔާގެ ކުއްޖަކަށް ޖިންސީގޯނާ ކުރިކަމަށް ތުހުމަތުވާ މީހާ ދޫކޮށްލައިފި | Sandhaanu\nހިޔާގެ ކުއްޖަކަށް ޖިންސީގޯނާ ކުރިކަމަށް ތުހުމަތުވާ މީހާ ދޫކޮށްލައިފި\nކުޑަކުދިންގެ ހިޔާގެ ކުއްޖަކަށް ޖިންސީ ގޯނާ ކުރި ކަމުގެ ތުހުމަތަށް ހައްޔަރު ކުރި މީހާ ކްރިމިނަލް ކޯޓުން މިއަދު ދޫކޮށްލައިފި އެވެ.\nހިޔާގައި އުޅޭ ކުއްޖަކަށް ޖިންސީ ގޯނާކުރި ކަމުގެ ތުހުމަތުގައި އެމީހާ ހައްޔަރު ކޮށްފައި ވަނީ މި މަހުގެ 12 ވަނަ ދުވަހު އެވެ. އޭނާގެ ބަންދަށް ކޯޓުން ވަނީ 10 ދުވަސް ޖެހީ މި މަހު 13 ގައެވެ. އެދުވަހު ކްރިމިނަލް ކޯޓުން އޭނާ ބަންދު ކުރަން އަމުރު ކުރީ ހެކިބަސް ދޭން ހުރި މީހަކަށް ނުފޫޒު ފޯރުވާފާނެތީ އަދި، އޭނާ ދޫކޮށްލާފައި ހުރެއްޖެ ނަމަ މުޖުތަމައުގެ ސަލާމަތަށް ނުރައްކަލެއް ކުރިމަތިވެދާނެތީ އެވެ. އަދި ކޯޓު އެ އަމުރުގައިވާ ގޮތުން އެ މީހާ ކުޑަކުއްޖާ ގްރޫމްކުރި ކަމަށް ބެލެވޭ ހެކި ވެސް ފުލުހުންނަށް ވަނީ ހޯދިފަ އެވެ.\nނަމަވެސް އޭނާގެ ބަންދު މުއްދަތު މުރާޖައާ ކުރަން މިއަދު ކޯޓަށް ހާޒިރުކުރުމުން ނެރުނު އަމުރުގައި ބުނީ އެ މީހާ ދޫކޮށްލަން ފުލުހުން އިއުތިރާޒް ނުކުރާތީ ޝަރުތު ކޮށްފައި ދޫކޮށްލާ ކަމަށެވެ. އަދި އެމީހާ ބަންދުގައި ބަހައްޓަން ޖެހޭ ސަބަބެއް ނެތް ކަމަށް ނިންމައި، އޭނާ ދޫކޮށްލަން ކޯޓުން ވަނީ ފުލުހަށް އަމުރު ކޮށްފަ އެވެ.\nމި މައްސަލައާ ގުޅިގެން ހައްޔަރުކުރި މީހާ ވަނީ އޭނައާމެދު ކުރާ ތުހުމަތުތަކަށް އިންކާރުކޮށްފއެވެ. އޭނާ ބުނީ ކުއްޖާއާމެދު ގޯސްކަމެއް ކޮށްފައި ނުވާނެ ކަމަށެވެ. މި މައްސަލައިގައި ތުހުމަތު ކުރެވޭ މީހާއަކީ ކުށުގެ ރެކޯޑު އޮންނަ މީހެއް ކަމަށް ފުލުހުން ވަނީ ބުނެފަ އެވެ. އެގޮތުން މަސްތުވާތަކެތި ބޭނުންކުރުމާއި މާރާމާރީގެ ރެކޯޑު އޮވެ އެވެ.\nމާހިދު ޖޫން 22, 2021 At 8:33 ޕމ\nކޮބަ ސިދާތާ އާއި އެޖެންޑާ19 ގެ ފަހުލަވާނުން. މިިހެން އަހާލީ މަ ހީކުރީ ސިދާތާ ގެ މިނިސްޓަރުކަން ދުއްވާލީމާ ދެން ތިކަހަލަ އެއްވެސް ކަމެއް ނުހިނގާނޭ.\nމާހިދު ޖޫން 22, 2021 At 8:34 ޕމ\nކޮބަ ސިދާތާ އާއި އެޖެންޑާ19 ގެ ފަހުލަވާނުން. މިިހެން އަހާލީ މަ ހީކުރީ ސިދާތާ ގެ މިނިސްޓަރުކަން ދުއްވާލީމާ ދެން ތިކަހަލަ އެއްވެސް ކަމެއް ނުހިނގާނޭ. އަޅެ ނޫންތޯ؟


Umaruge jalsa baavan Carnival sarahahdhu dheefi | Mihaaru\nއުމަރު ނަސީރު، އާންމުންނާ ސަލާމް ކުރައްވަނީ. ލުތުފީ ރާއްޖެ ގެނެސް، ޖަލަށް ގެންދިއުމާ ގުޅިގެން އެކަން ފާހަގަ ކުރަން ޖަލްސާއެއް ބާއްވަން އޭނާ ވަނީ ނިންމަވާފައި.--- ފޮޓޯ: މިހާރު\n11 ޖުލައި 2019 - 14:21 78 comments\nމީގެ ނުވަ އަހަރު ކުރިން 2010 ގައި ބޭސްފަރުވާ އަށް ބޭރަށް ފޮނުވި ލުތުފީ ރާއްޖެ ގެނައީ މިދިޔަ އަންގާރަ ދުވަހުގެ ރެ އެވެ. ލުތުފީ ރާއްޖެ ގެނައި އިރު އޭނާގެ ސިފަ އަށް ވަނީ ބަދަލު އައިސްފަ އެވެ. އުމުރުން 70 އަށް ވުރެ މަތިވެފައިވާ ލުތުފީ ފެނުނީ ކުރިއަށް ވުރެން ވެސް މާ ޒުވާންކޮށެވެ.\nއުމަރު އިސްވެ ހުންނަވައި، ޖަލްސާ ބޭއްވުމަށް ހަމަޖެހިފައި ވަނީ އަންނަ ބުރާސްފަތި ދުވަހުގެ ރެ އެވެ. އެ ޖަލްސާ އެންމެ ފުރަތަމަ ބާއްވަން އުޅުނީ ކާނިވާ ސަރަހައްދުގައި މިރެ އެވެ.\nމީގެ 31 އަހަރު ކުރިން ރާއްޖެއަށް ދިން ހަމަލައިގެ މޭސްތިރި ހ. ހާޖަރާގޭ އަބްދުﷲ ލުތުފީ ފުލުހުންގެ ބެލުމުގެ ދަށުގައި މާލޭ ގެނެސްފައި.-- ފޮޓޯ: ހުސައިން ވަހީދު/ މިހާރު\nޕްލޭނިން މިނިސްޓްރީން އުމަރަށް ފޮނުވި ސިޓީއެއްގައި ވަނީ މިރޭ ކާނިވާ ސަރަހައްދު ލިބެން ނެތީ ކާނިވަލުގައި ހުންނަ ސްޓޭޖް ބޭނުން ކުރަން އެހެން ފަރާތަކަށް ކުރިން ހުއްދަ ދިނީމަ ކަމަށެވެ. އެކަމަކު، އަންނަ ބުރާސްފަތި ދުވަހުގެ ރޭ އެތަނުގައި ޖަލްސާ ބޭއްވުމަށް ހުއްދަ ދީފައިވާ ކަމަށް ސިޓީގައިވެ އެވެ.\nސިޓީގައި ވަނީ ކާނިވާ ސަރަހައްދު އެހެން މީހަކަށް ދޫކުރަން ބޭނުންވެއްޖެ ނަމަ، އެ ކަން ކުރެވޭނީ މިނިސްޓްރީ އަށް ލިޔެ ހުއްދަ ހޯދައިގެން ކަމަށެވެ. އަދި އެ ނޫން ގޮތަކަށް އެ ސަރަހައްދު އެހެން މީހަކަށް ދޫކުރުމުގެ ހުއްދަ ދެވެން ނޯންނާނެ ކަމަށް ވެސް ސިޓީގައިވެ އެވެ.\nޕްލޭނިން މިނިސްޓްރީން ވަނީ ހަރަކާތް ކުރިއަށްދާ ވަގުތުގައި އެއްވެސް ކަހަލަ ހަމަނުޖެހުމެއް ނުހިންގުމަށާއި ގާނޫނާއި ގަވައިދާ ހިލާފަށް އެއްވެސް ކަމެއް ނުކުރުމަށް އެދިފަ އެވެ. އަދި ހަމަނުޖެހުމެއް ހިންގައިގެން ގެއްލުމެއް ލިބިއްޖެ ނަމަ، ޒިންމާވާން ޖެހޭނެ ކަމަށް ވެސް ސިޓީގައިވެ އެވެ.\nބޭސްފަރުވާ އަށް ލުތުފީ ފޮނުވާލުމުން ފިލި މައްސަލަ ތަހުގީގު ކުރާނެ ކަމަށް ފުލުހުން ވަނީ ބުނެފަ އެވެ. އޭނާ ރާއްޖެ ގެނެސްފައި ވަނީ އެމްބަސީ ތެރޭގައި ދެ މަސް ދުވަހު އުޅުނު ފަހުންނެވެ. ސަރުކާރުން ބުނި ގޮތުގައި އޭނާ ރާއްޖެ ގެނައުން ލަސްވީ ލިޔެކިޔުންތަކެއް ނުލިބިގެންނެވެ.\nއިތުރު ލިޔުންތައް އުމަރު ނަސީރު ރެލީ ނޮވެމްބަރު3އަބްދުﷲ ލުތުފީ ނޮވެމްބަރު3ބަޣާވާތް ނެޝަނަލް ޕްލޭނިން އެންޑް އިންފްރާސްޓްރަކްޗަރު


Ehvahtharun ehmaabandu hatharu kudhin libijje\nއެމެރިކާގެ މީހާ ވިހާ ހަތަރު ކުދިން\nއައިޑެންޓިކަލް ޓުވިންސް ނުވަތަ އެއްވައްތަރުގެ ދެބެން ވެސް ވިހާތީ ފެންނަނީ ވަރަށް މަދުންނެވެ. ނަމަވެސް އެއްވައްތަރުގެ އެއްމާބަނޑު ހަތަރު ދަރިން ލިބުމަކީ މިއަށް ވުރެ ވެސް މަދު ހާލަތެއްގައި ނޫނީ ދިމާ ނުވާ ކަމެކެވެ. ތަޖުރިބާކާރުން ބުނާ ގޮތުގައި މި ގޮތަށް އެއްމާބަނޑު އެއްވައްތަރު ހަތަރު ދަރިން ލިބުމުގެ ފުރުސަތު އޮންނަނީ ކޮންމެ 11 މިލިއަނަކުން އެއް ފަހަރު އެވެ. މި ހަތަރު ކުދިން ވިހާފައިވަނީ މީގެ ދުވަސްކޮޅެއް ކުރިން އެމެރިކާގެ ޑެލަސް ގައެވެ.\nއެމެރިކާގެ ޓީވީ ޗެނަލަކުން ބުނި ގޮތުގައި ހުޑްސަން، ހެރިސަން، ހެންރީ އަދި ހާޑީގެ ނަން ދީފައިވާ މި ހަތަރުބޭން މާޗް 15 ވަނަ ދުވަހު އުފަން ވެފައިވަނީ ޓެކްސަސް ހެލްތު ޕްރެސްބައިޓީރިއަން ހޮސްޕިޓަލްގަ އެވެ. މި ކުދިންގެ މައިންބަފައިންނަކީ ޖެނީ އާއި ކްރިސް މާ އެވެ.\nމި ކުދިން އުފަންވީ މީގެ ދެ މަހެއްހާ ދުވަސް ކުރިން ނަމަވެސް ހޮސްޕިޓަލުން މިކަން އިއުލާން ކުރީ މީގެ ދެ ދުވަހެއް ކުރިންނެވެ. ސަބަބަކީ މަންމަ އާއި ހަތަރު ކުދިންގެ ހާލު ގޯސް ކަމުންނެވެ. ނަމަވެސް މިހާރު ހަތަރު ބޭންނާއި އެ ކުދިންގެ މަންމަގެ ހާލު ވެސް ރަނގަޅުވެ ގެއަށް ދެވޭ ވަރު ވުމުން މި ކުދިން އުފަންވީކަން އިއުލާން ކުރީ އެވެ.\nހޮސްޕިޓަލުން ބުނި ގޮތުގައި އެ ކުދިންގެ ބަރުދަން މިހާރު ވަނީ އެކަށީގެންވާ މިންވަރަކަށް އިތުރުވެފަ އެވެ. އަދި ކިރު ދިނުމުގައި ވެސް މިހާރު އެއްވެސް މައްސަލައެއް ދިމަލެއް ނުވެ އެވެ. އެހެންވެ މިދިޔަ އަންގާރަ ދުވަހު އެކުދިން ގެޔަށް ދިއުމުގެ ހުއްދަ ދިނީ އެވެ.\nއައިވީއެފް އެހީ އާ ނުލައި، އެއް ކުއްޖަކަށް ވުރެ ގިނަ ކުދިން ލިބުމަކީ އާއިލީ ގޮތުން ވާރުތަވާ ކަމެއްގެ ގޮތުގައި ބެލެވިފައި ވިޔަސް މި ކުދިންގެ މައިންބަފައިންގެ އާއިލާގައި އެއް ކުއްޖަކަށް ވުރެ ގިނަ ކުދިން ވިހާފައިވާ އެއްވެސް މީހަކު ނެތެވެ.\nމި ޚަބަރުގައިވާ ގޮތުން ގުދުރަތީ ގޮތުން ބަލިވެ އިނދެ އެއްމާބަނޑު އެއްވައްތަރު ހަތަރު ކުދިން ވިހޭ ކަމަށް މިހާތަނަށް މުޅި ދުނިޔޭން ވެސް ރެކޯޑް ކުރެވިފައިވަނީ އެންމެ 72 ކޭސް އެވެ.\nމިކުދިން ވިއްސި ވަގުތު ޑެލިވަރީ ރޫމްގައި ސިއްހީ އެހީތެރިންގެ 24 މީހަކު ހަރަކާތްތެރިވަމުން ދިޔަ ކަމަށާއި ކުދިން އުފަން ވެފައިވަނީ ދުވަސް ނުފުރާ 28 ހަފުތާގައި ކަމަށް ވެސް ހޮސްޕިޓަލުގެ ބަޔާނުގައި ބުނެފައި ވެއެވެ.\nނަމަވެސް މިހާރު މުޅިން ސިއްހަތު ރަނގަޅު ބަރުދަން ވެސް އެކަށީގެންވާ ވަރަށް އިތުރުވެ މި ކުދިން ވަނީ 11 މިލިއަނުން އެއް ފަހަރު ނޫނީ ނުލިބޭ ހަޔާތުގެ ދަތުރަކަށް ފަށާފަ އެވެ.


Court ge hurumaiy kendumun Ali2mahah jalah\nކުރީގެ ޓޫރިޒަމް މިނިސްޓަރު އަލީ ވަހީދު: ކޯޓުގެ ހުރުމަތް ކެނޑުމުން ދެ މަހަށް ޖަލަށް ލާން ވަނީ ހުކުމްކޮށްފައި\nކުރީގެ ޓޫރިޒަމް މިނިސްޓަރު އަލީ ވަހީދު، ސުޕްރީމް ކޯޓަށް މިއަދު ހާޒިރުވާން އެންގި އެންގުމަށް އަމަލުނުކުރުމުން އޭނާއާ މެދު ފިޔަވަޅު އެޅުމަށް ސުޕްރީމް ކޯޓުން ނިންމައިފި އެވެ.\nސުޕްރީމް ކޯޓުގައި މިއަދު ތާވަލްކޮށްފައި ވަނީ އަލީގެ ޝަރީއަތް ވީޑިއޯ ކޮންފަރެންސް މެދުވެރިކޮށް ކުރިއަށް ގެންދިއުމަށް ކްރިމިނަލް ކޯޓުން ނިންމި ނިންމުމުގެ އިސްތިއުނާފީ މައްސަލަ އެވެ. އެ މައްސަލަ ފަށާ ޝަރީއަތް ތާވަލްކޮށްފައި ވަނީ މިއަދު 1:00 އަށެވެ.\nސުޕްރީމް ކޯޓުގައި ކުރިއަށްގެންދިޔަ މި މައްސަލައިގެ ރިޔާސަތު ބެލެހެއްޓެވި ފަނޑިޔާރު ހުސްނުއްސުއޫދު ވިދާޅުވީ ޗިޓު ފޮނުވައިގެން އަލީ ވަހީދު ކޯޓަށް ހާޒިރު ނުވުމުން ދައުލަތުން ހުށަހަޅާފައިވާ އިސްތިއުނާފީ މައްސަލަ ކުރިއަށް ގެންދިއުމަށް ހުރަސް އެޅިފައިވާ ކަމަށެވެ.\nފަނޑިޔާރު ވިދާޅުވީ ވަކި މީހެއްގެ މައްޗަށް ޝަރީއަތް ނުހިންގޭނެ ކަމަށާއި ކޯޓުތަކުން ވަކިގޮތަކަށް ކަން ކުރަމުން އަންނަ ކަމުގެ އިހުސާސް ރައްޔިތުންގެ ހިތުގައި އުފެދިއްޖެނަމަ ކޯޓުތައް ހުރުމާމެދު ސުވާލު ކުރެވޭނެ ކަމަށެވެ. އެހެންކަމުން މިފަދަ ތަސައްވަރު އުފެދޭނަމަ އެކަމަށް އިޖާބަދީ ގާނޫނު އަސާސީ ދިފާއުކުރުމަށް ސުޕްރީމް ކޯޓުން ފިޔަވަޅު އަޅާނެ ކަމަށެވެ.\n"އަލީ ވަހީދަށް ސުޕްރީމް ކޯޓުގެ އަމުރު ލިބި އެ އަމުރަށް ކިޔަމަން ނުވާ ހާލަތުގަ އެކަމާ މެދު ފިޔަވަޅު ނާޅާ ދޫކޮށްލުމަކީ ދިވެހިރާއްޖޭގެ ކޯޓުތަކާމެދު ސުވާލު އުފެދި ކޯޓުތަކުގެ އިތުބާރު ގެއްލިގެންދާނެ ކަމެއް. އަލީ ވަހީދު ކޯޓަށް ހާޒިރުނުވުމުން ފިޔަވަޅެއް ނޭޅި، ކޯޓުތަކުން އެކަމާ މެދު ކަމެއް ނުކުރެވި، މައްސަލަތައް ނުހިންގި، އަލީ ވަހީދުގެ ކުރިމަތީގައި ކޯޓުތައް އަމާން ދީ ކުޑަކަކޫ ޖަހާތަން ރައްޔިތުންނަށް ފެނުމަކީ ދިވެހިރާއްޖޭގެ ދުސްތޫރީ ނިޒާމް ކިލަނބުވެ ކޯޓުތަކުގެ ގާނޫނުގެ ވެރިކަން ނުހިންގޭ ކަމުގެ ތަސައްވަރު އުފެދޭ ކަމެއް،" ފަނޑިޔާރު ވިދާޅުވި އެވެ.\nއެހެންކަމުން އަލީ ވަހީދުގެ އަލީ ވަހީދު ކޯޓަށް ހާޒިރުވާން ފޮނުވި އަމުރު އޭނާއަށް ރައްދުވެފައި ވާތީ އާއި ކޯޓުގެ ހުރުމަތް ކެނޑުމުން އޭނާގެ މައްޗަށް ފިޔަވަޅު އަޅަން ޖެހޭކަމުގައި ދެކިވަޑައިގަންނަވާ ކަމަށް ފަނޑިޔާރު ވިދާޅުވި އެވެ.\nފަނޑިޔާރު ހުސްނުއްސުއޫދުގެ ރައުޔަށް ފަނޑިޔާރު އަލީ ރަޝީދު އަދި ފަނޑިޔާރު މުހައްމަދު އިބްރާހީމް ވަނީ ތާއީދު ކުރައްވާފަ އެވެ.\nއެހެންކަމުން ދެ މަހާ 12 ދުވަހަށް ޖަލަށް ލުމަށް ކޯޓުން ވަނީ ހުކުމްކޮށްފަ އެވެ. މި މައްސަލައިގެ އަޑުއެހުމެއް ދެން އޮންނާނެ ދުވަހެއް ފަހުން އިއުލާނު ކުރާނެ ކަމަށް ވެސް ފަނޑިޔާރު ހުސްނުއްސުއޫދު ވިދާޅުވި އެވެ.\nސުޕްރީމް ކޯޓުގެ މިއަދުގެ އަޑުއެހުމަށް ޕްރޮސެކިއުޓާ ޖެނެރަލް ހުސެއިން ޝަމީމް ވެސް ވަނީ ދައުލަތުގެ ފަރާތުން ވަޑައިގެންފަ އެވެ.\nދައުލަތުން އަލީ ވަހީދާ ދެކޮޅަށް އުފުލާފައިވާ ޖިންސީ ގޯނާ އާއި ރޭޕްގެ ދައުވާތަކާއި ގުޅިގެން އަލީ ވަހީދުގެ ޝަރީއަތް ކްރިމިނަލް ކޯޓުގައި އޮންލައިން ކޮށް ކުރިއަށް ގެންދާތީ އެގޮތަށް ޝަރީއަތް ކުރިއަށް ނުގެންދެވޭނެ ކަމަށް ބުނެ ދައުލަތުން ވަނީ އެ މައްސަލަ ހައިކޯޓުގައި އިސްތިއުނާފް ކޮށްފަ އެވެ.\nނަމަވެސް ހައިކޯޓުން މައްސަލަ ބޭރުކޮށްލުމާ ގުޅިގެން ދައުލަތުން އެ މައްސަލަ ސުޕްރީމް ކޯޓަށް ހުށަހެޅުމުން މިދިޔަ މަހުގެ 15 ވަނަ ދުވަހު އެ ކޯޓުން ވަނީ ދައުލަތުގެ އިސްތިއުނާފް އަޑުއެހުމަށް އަލީ ވަހީދު ރާއްޖެ ވަޑައިގަތުމަށް އަންގާ އޭނާ އަށް ޗިޓް ފޮނުވާފަ އެވެ. އެކަމަކު އަލީ ވަހީދު އަދި ރާއްޖެ ވަޑައިގެންފައެއް ނުވެ އެވެ.\nމައްސަލައިގެ އަޑުއެހުން އެންމެ ފުރަތަމަ ތާވަލްކުރީ މިމަހުގެ ދެވަނަ ދުވަހު ސުޕްރީމް ކޯޓުގައި ކުރިއަށް ގެންދާ ގޮތަށެވެ. ނަމަވެސް އެ އަޑުއެހުން ވަނީ މިއަދަށް ފަސްކޮށްފަ އެވެ. މިއަދު ވެސް ކޯޓަށް ހާޒިރުވެފައި ނުވާތީ ސުޕްރީމް ކޯޓުން ވަނީ އޭނާގެ މައްޗަށް ފިޔަވަޅު އަޅާފަ އެވެ.\nމިވަގުތު ރާއްޖޭން ބޭރުގައި ހުންނެވި އަލީ ވަހީދުގެ ޝަރީއަތް އޮންލައިން ކޮށް ކުރިއަށް ގެންދަން ދައުލަތުން ދެކޮޅު ހަދާފައިވަނީ ރާއްޖޭގެ ގާނޫނު ނުހިނގާ ތަނެއްގައި ހުރެގެން ޝަރީއަތް ކުރުމުގެ ފުރުސަތު ނުދެވޭނެ ކަމަށް ބުނެ އެވެ.


ސިމްބޮލިކްގެ ކޯރަކުން ކޯވަރެއް މާދަމާ ބޮވޭނެ!\nއަޙްމަދު ރަޝީދު 14 ޖެނުއަރީ 2021\nމާދަމާރޭ! ބައިސްކޯފް! ކޯވަރެއް!މިއީ އަދި ކޯރަކުން #ކޯވަރެއް އިންތިޒާރަށް ނިމުމެއް އަންނަން ކައިރިވެއްޖެ 15.01.2021މިއަދި ބޯންދެނީ ކޯރެއްގެ ކޯވަރެއް! 15/01/2021 @baiskoafu\nމިއީ މި ދިޔަ ދުވަސްވަރުގައި ޓްވިޓަރ ތެރެއިން ފެންނަމުންދިޔަ ވަރުގަދަ ކެމްޕޭނެއް ފަދަ ކަމެކެވެ. މި އަހަރު ފެށުނީ ސިމްބޮލިކުން ރިލީޒްކުރި ”ކޯވަރެެއް“ ލަވައާއިި އެކު އެ ލޭބަލްގެ ސަޕޯޓަރުންނަށް ހިނިތުންވުން ގެެނެސްދެމުންނެވެ. އޭގެ ފަހުން ސިމްބޮލިކުން ޖައްސަން ފެށި ކޯރަކުން #ކޯވަރެއް މިއީ ގިނަ ބައެއްގެ ހިތުގައި ގިނަ ސުވާލުތަކެއް އުފައްދާފައިވާ އެއްޗެކެވެ.\n#ކޯވަރެއް މިއީ ކޮން އެއްޗެއްތޯ ސުވާލުކޮށްލީމެވެ. ޖަވާބުގައި ބުނީ 15.01.2021 ގައި ’ކޯވަރެއް‘ ނެރޭނެ ކަމަށެވެ.\nޔޫޓިއުބްގައި ރިލީޒްކުރީ އެ ލަވަ ނޫންހޭ ސުވާލުކޮށްލީމެވެ.\n”އެއީ ކޯވަރެއްގެ އެއްމެ ލަވައެއް! އެ ލަވައިގައި ބުނާހެން ’މި އަދި ބޯންދެނީ ކޯރެއްގެ ކޯވަރެއް.“ ސިމްބޮލިކުން ލިބުނީ މި ޖަވާބެވެ. އެހެންކަމުން މި ބުނާ ކޯރަކުން #ކޯވަރެއް ބުއިމަށް އަހަރެންވެސް މި ހުންނަނީ އިތުރަށް ޝައުޤުވެރި ވެފައެވެ.\nކޮންމެއަކަސް، ރާއްޖޭގައި އޮތް އެންމެ ވަރުގަދަ ރެކޯޑް ލޭބަލް ސިމްބޮލިކުން އެ ބުނާ ކޯރަކުން #ކޯވަރެއް މާދަމާރޭގެ 8:30 ގައި ބައިސްކޯފުން ރިލީޒްކުރާނެއެވެ. އެކަމަކު ކޯރަކުން #ކޯވަރެއް ބޮވޭނީ ބައިސްކޯފަށް ސަބްސްކްރައިބް ކޮށްލައިގެންނެވެ. އެހެންކަމުން ކޯރަކުން #ކޯވަރެއް ބޯން ތައްޔާރަށް ތިބެމާ ހިނގާށެވެ. ހަމަ ގައިމުވެސް ސިމްބޮލިކް ރެކޯޑްސް އިން ’ތޯތޯ‘ އެއްޗެއް ނުނެރޭނެ ކަން ފޭނުންނަށް ޔަަޤީންވާނެ އެވެ.\nއަރުޝީފަށް ނެގީ 14/01/2021 23:13\nއެންމެފަހުން އަޕްޑޭޓްކުރީ 14/01/2021 23:13\nއަލީ ޔާމިން 10 މިނެޓު ކުރިން\nރިފާ ހަލީލު 12 މިނެޓު ކުރިން\nސައިފް އަޒްހަރު 18 މިނެޓު ކުރިން


Singaaehge gaigai firumaalan ulhenikoh hamaladheefi\nއެންމެ ނުރައްކާތެރި ވަލު ޖަނަވާރުތައް އުޅޭ ހިސާބުތަކަށް ވައިލްޑްލައިފް ސަފާރީތައް ކުރުމަކީ ބައެއް މީހުން ވަރަށް ޝައުގުވެރިކަމާއެކު ކަމެކެވެ. މިއީ ވަރަށް މަޖާ ކަމަކަށް ވިޔަސް ނުރައްކާވެސް އެހާމެ ބޮޑު ކަމެކެވެ. މިގޮތަށް ވަލު ޖަނަވާރުން އުޅޭ ތަންތަނަށް ސަފާރީ ދާއިރު ފުރިހަމަކުރަން ޖެހޭ ޕްރޮޓޮކޯލްތަކެއް ހުރެ އެވެ. ބައެއް މީޙުން މި ޕްރޮޓޮކޯލްތައް ފޮލޯ ކުރާއިރު އަނެއް ބަޔަކު މިކަންކަމަށް މާ ބޮޑު ސަމާލުކަމެއް ނުދެ އެވެ.\nޓެންޒޭނިއާގެ ސެރެންގެޓީ ނެޝަނަލް ޕާކްގައި ހަރުކޮށްފައިވާ ސީސީޓީވީ އަކުން ނަގާފައިވާ ފުޓޭޖެއް މިހާރު ސޯޝަލް މީޑިއާގައި ދަނީ ދައުރުވަމުންނެވެ. މި ވީޑީއޯ އިން ފެންނަނީ މިގޮތަށް ޕްރޮޓޮކޯލް އާ ޚިލާފުވުމުން މީހަކަށް ކުރިމަތިވީ ނުރައްކަލެވެ. މި ވީޑީއޯ އަށް ބަލާލުމުން އެ ޕާކަށް ދާ ޓޫރިސްޓުން އެތަނުން އަންގާފައި އޮންނަ ކަންކަން ނުކުރުމުން ދިމާވާނެ ނަތީޖާ ވަރަށް ރަނގަޅަށް ހާމަވެފައި ވެއެވެ.\nމި ވީޑީއޯ ކްލިޕްގައި ފެންނަނީ ޓެންޒޭނިއާގެ ޕާކަށް ޒިޔާރަތްކުރި ޓޫރިސްޓެއް އޭނާ އިން ކާރުގެ ބިއްލޫރިގަނޑު ތިރިކޮށް އެ ޕާކުގައި އޮތް ސިންގާއެއްގެ ގައިގައި ފިރުމާލަން އުޅޭ ތަނެވެ. އެ ވަގުތު ސިންގާ އެމީހުންނަށް ހަމަލަދޭން ތައްޔާރުވި އެވެ. އަދި ކާރުގައި އިން އެހެން މީހަކު ބިރުން އިނދެ އަވަހަށް ކުޑަދޮރު ލައްޕާށޭ ބުނާ އަޑު އިވެ އެވެ. ސިންގާ އެމީހުންނާ ދިމާލަށް ފުންމައިގެން ވަގުތު އެމީހުންނަށް ކުޑަދޮރުގެ ބިއްލޫރިގަނޑު ލެއްޕުނީ ހަމަ ކިރިޔާ އެވެ. ނުލެއްޕުނުނަމަ އޭގެ ތެރެއިން ކޮންމެވެސް އެކަކުގެ ފުރާނަ ދިއުމަކީ އެކަށީގެންވާ ކަމެކެވެ.\nމި ވީޑިއޯގެ ސުރުޚީގައި ލިޔެފައިވަނީ "އެންމެ ގަމާރު ޓޫރިސްޓް" މިގޮތަށެވެ. މިގޮތަށް ވިސްނާނުލާ ކުރާ ކަމަކުން ތިމާގެ ފުރާނަ ދިއުމަކީ ވަރަށް އެކަށީގެންވާ ކަމެއް ކަމަށް ވެސް މި ފޮޓޯގެ ކެޕްޝަންގައި ލިޔެފައި ވެއެވެ.\nމަތިންދާބޯޓުގައި ކުރު ސޯޓު ނުލާންވީ ސަބަބު


Emmefahun Premier League gai ves VAR beynun kuran ninmaifi - One Online\nމެޗެއްގައި ހިނގި ކަމެއްގެ ރީޕްލޭ ވީއޭއާރުގެ އެހީގައި ރެފްރީ ބަލަނީ\nއެންމެފަހުން ޕްރިމިއާ ލީގުގައި ވެސް ވީއޭއާރު ބޭނުންކުރަން ނިންމައިފި\nޕްރމިއާ ލީގުގެ ކުލަބުތަކުގެ މެދުގައި އެންމެފަހުން ބޭއްވި ބައްދަލުވުމުގައި، އަންނަ ސީޒަނުން ފެށިގެން ވީޑިއޯ އެސިސްޓަންޓް ރެފްރީ (ވީއޭއާރް) ގެ ބޭނުން ކުރަން އެ ކުލަބުތަުން އެއްބަސްވެއްޖެއެވެ.\nކުލަބު ތަކުން މިގޮތަށް އެއްބަސްވި ނަމަވެސް، މި ކަމަށް ގޮތެއް ނިންމާނީ ފީފާ އާއި ފުޓްބޯޅަ އެސޯސިއޭޝަން ބޯޑް މެދުގައި މަޝްވަރާކުރުމަށް ފަހުގައެވެ.\nމިއަހަރު ނިމިގެންދިޔަ ފީފާ ވޯލްޑް ކަޕުގައި ފުރަތަމަ ފަހަރަށް ވީއޭއާރް ބޭނުންކޮށްފައިވެއެވެ. އަދި ޔޫރަޕްގެ ބޮޑެތި ލީގުތަށް ކަމުގައިވާ ޖަރުމަނާއި އިޓަލީ އަދި ސްޕެއިންގެ ފުރަތަމަ ޑިވިޝަންގައި ވީއޭއާރު ބޭނުންކުރަން ވަނީ ފަށާފައެވެ. މީގެއިތުރުން، އަންނަ ސީޒަނުން ފެށިގެން ޔޫއެފާ ޗެމްޕިއަންސް ލީގުގައި ވެސް ވީއޭއާރު ބޭނުންކުރަން ވަނީ ނިންމައިފަ އެވެ.\nވީއޭއާރް އަކީ މެޗު ކުރިއަށް ދަނިކޮށް، މެޗު ތެރޭގައި ހިނގި ކަމަކާ މެދު ސުވާލެއް އުފެދިއްޖެނަމަ އޭގެ ރީޕްލޭ ބަލަން ހަދާފައިވާ ސިސްޓަމެކެވެ. އެގޮތުން، މި ސިސްޓަމް މެދުވެރިކޮށް މެޗުގައި ހިނގި ކަމެއްގެ ވީޑިއޯ ރެފްރީ ބެލުމަށްފަހު އޭނާގެ ނިންމުން ބަދަލުކުރަން ފުރުޞަތު ލިބޭނެއެވެ.\nއިނގެރޭސި ކުލަބުތަކުން ކުރިން ބޭއްވި ބައްދަލުވުމެއްގައި ވީއޭއާރުގެ ބޭނުން ނުހިފަން ވޯޓު ދިން ނަމަވެސް، މިފަހަރު މި ސިސްޓަމް ބޭނުން ކުރަން އެއްބަސްވީ ފަހަކަށް އައިސް މެޗުތަކުގައި ރެފްރީންނަށް ގިނަ ގޯސްތަކެއް ހެދެމުން ދާތީއެވެ.\nއިނގެރޭސި އެންމެ ތާރީހީ މުބާރާތް ކަމަށްވާ އެފްއޭ ކަޕްގައި ވީއޭއާރު މިހާރުވެސް ބޭނުން ކުރަމުންދެއެވެ.


ބޮލަށް ތުރާ ނުކުރާށެވެ! | MV NOOS\nބޮލަށް ތުރާ ނުކުރާށެވެ!\n04/05/2021\tރިޕޯޓް Comments Off on ބޮލަށް ތުރާ ނުކުރާށެވެ!\nފުނަމާ އާދަމް މަނިކު.\nއިއްޔެ އަހަރެމެން ކޯޅި،ކޯޅިއަށް އެއްވެ ތިބެގެން ގޮވައިނެގި ގޮވެލިފަތި ކޮބައިހެއްޔެވެ؟ ” އެވެނި ރައްޔިތެއްގެ މުދާ ސަރުކާރުން ފޭރިގެން ވާހަކައެވެ!” މިވެނިބައެއްގެ ޙައްޤަށް ސަރުކާރުން އަރައިގެން ވާހަކައެވެ!” ރަށްރަށުގެ ކައުންސިލްތައް ސަސްޕެންޑް ކުރާ ވާހަކައެވެ!” ރައްޔިތުން އިންތިޚާބުކުރި މެމްބަރުންގެ ގޮނޑި ހަމައެއް އިންސާފެއްނެތި ކޯޓުތަކުން ގެއްލުވާލަން ނެރޭ ހުކުމް ތަކުގެ ވާހަކައެވެ!” މަޖިލީހުގެ މެމްބަރުންތަކެއް ފާރުމަތީން ނަގައި އުކާލި ވާހަކައެވެ!” މިނޫނަސް ކިތަންމެ ބޭއިންސާފުން ހިންގާ ކަންކަމުގެ ވާހަކައެވެ. މިސާލެއްގެ ގޮތުން އެމްޑީޕީގެ ކުރީގެ ވެރިކަމުގައި މާލޭގެ ގާކޮށްޓާއި އަރަބިއްޔާ ހުރި ތަނުގައި އެޅި ފުލެޓުތަކަށް ހަދާލިގޮތް ކިޔަމާ ހެއްޔެވެ؟ އެފުލެޓުތައް ޙައްގުވާ މީހުންނަށް ފުލެޓްތައް ހެޔޮއަގެއްގައި ދިނުމަށް ނިންމައި، އަދި އެ ފުލެޓްތައް ހައްގުވާ ނިކަމެތި ރައްޔިތުންގެ ތެރެއިން ފްލެޓް ލިބުނު ފަރާތްތައް ވެސް އިއުލާނު ކުރެވިފައި ވަނިކޮށް ސަރުކާރު ވައްޓާލައި ފާޑެއްގެ އަތްފައިދިގު މުއިއްޒަކު އައިސް އެނިކަމެތީންގެ ހައްގުތައް ފޭރިގަނެ ފުލެޓުތަކުގެ ޑައުން ޕޭމަންޓު މިލިޔަނަށް މަތިކޮށް، އެމީހުންގެ ސަރުކާރުގެ ތާއީދު އޮތް ބަޔަކަށް ބަހާލިގޮތުގެ ވާހަކައަކީ ބަލަ މަވެސް ޕޯޑިއަމްތަކަށް އަރައި ގޮވިވާހަކައެކެވެ. އެތަކެއްހާސް ދަރިވަރުންނާއި މުދައްރިސުން ނާއިއެކު މާލޭގައި ހިންގަމުން ގެންދިޔަ ކޮލެޖެއް މަގުމައްޗަށް އުކާލިވާހަކަ އަކީވެސް ފިސާރި އަޑުހަރުކޮށް ދެއްކި ވާހަކައެކެވެ.\n“ދިވެހީން އެއްބަޔަކަށް ވެރިކަން ކުރަން ހަވާލުކުރާކަށް ބޭނުމެއް ނޫނޭ ، ދިވެހީން ރުހެނީ ގިނަ ލީޑަރުން ގުޅިގެން ވެރިކަން ކުރާށޭ” ބުނެ ކިޔާއަޑު އިވޭގޮތުން %40 އެމްޑީޕީއަށް އޮންނަ ގޮތައް ކޯލިޝަންއެއް ހަދައިގެން މިވެރިކަން ގެންނާން ޕޯޑިއަމްގައި ހައްސަ ކުލަލައި ކަރާޗީ ލޮރީއެއްހެން ހަދައިގެން އުޅުނު އުޅުމުގައި މަފަކީރު ވެސް ހިރަފުހާ މެކިގެން ބުޅާ ހަތްހާއްޔަށް ލާހެން އެޖަގަހައާއި މިޖަގަހައާއި ދެމެދުވެސް ދުވެއުޅުނު ހަނދާން އަދި އެބަހުއްޓެވެ. ދެން މިއަދު، އަހަރެމެން ކަނޑައެޅިމީހަކާ ވެރިކަން ކުރަން ހަވާލުކޮށްފައި މިތިބަގެން ކޯލިޝަނޭ އަތްފައިގެ މުޅަމަހޭ ގޮވިޔަކަސްވާ ހަމައެއް ނުޖެހޭނެތާއެވެ.\nތެދެކެވެ. އިންސާފަށް އަޑުއުފުލައި މީސްތަކުންގެ ހައްގުތައް ހޯދައިދޭނެކަމުގައި ވައުދުވެގެން އައިބަޔަކު މިއަދު ވެސް ގޯހުންގޯހަށް ކަންކަން ދަންޏާ އެވާހަކަވެސް ދަށްކަން ވާނެއެވެ. އެވެނި ވަޒީރަކު ވައްކަން ކުރަނީއޭ ގޮވާކަރުން ހަންދުއްވަ ދުއްވާ ތިބޭކަށް ނުޖެހެއެވެ. ރައްޔިތުންގެ މަޖިލީހުގެ ސުޕަރަ މެޖޯރިޓީ ތިއޮތީ އެމްޑީޕީއަށް ދީފައެވެ. ރައީސުލް ޖުމްހޫރިއްޔާ އަޒުލުކުރެވޭ މިންވަރަށް ވެސް ގޮނޑިތައް ތިއޮތީ ދީފައެވެ. އެމްޑީޕީއާއިގެން ވަޖިދުވެ އަތްފައި ކޮށި ގިނަމީހުން އެތިބީ މިއަދު ވެސް ހަމަރޯހާލާ މަގުމަތީގަ އެވެ. ވެމްކޯގެ ކުނިއުކާ ވަޒީފާ ގަނޑުވެސް ނުލިބިގެން ރޯލަރޯލައެވެ. މިވާހަކަތައް އަޑުއަހާނެ ކަންފަތެއް ނެތެވެ. މިއަޑު އުފުލާ ކޮންމެ މީހަކީ އިދިކޮޅު މީހެއް ކަމުގައި ސިއްކަޖެހޭނެ މީހެއްކަން ވެސް އެނގެއެވެ. އެކަމަކު ހަމަ އަހަރެންނަށް އެމްޑީޕީ ދަސްކޮށްދިނީ ހައްގުބަސް ބުނާށެވެ. އެކަމުގައި ބިރުފަހަނަޅައި ދާށެވެ. އިސްލާމް ދީންވެސް ބާރުއަޅަނީ މިކަމަށެވެ. ހައްގުބަސް ބުނުމަށެވެ. އެހެންކަމުން މިއަޑެއް ނުކެނޑޭނެއެވެ. އަބަދުވެސް ބުނާނަމެވެ. ލިބޭކޮންމެ ގެއްލުމަކީ ހަމަ މަށަސް ވެސް ލިބޭނެ ގެއްލުމެއް ކަމުގައި ވާތީއެވެ.\nސަރުކާރުން ސިޔާސީ މަގާމެއް ދިނުމުން މާފާޓުފުޅާވެ އަބުއިކަން ދައްކައިގެން ދެންމަށަކީވެސް މާވަރުގަދަ މީހެއް ކަމުގައި ދެކިގެން ނުކުމެ އިސްލާމްދީނުގެ ހަމައެއް އުސޫލެއް ބެލުމެއްނެތި، ތިމާއާއި މިމައްސޫލިއްޔަތު ހަވާލުކުޅަ ސަރުކާރުގެ ގަދަރަކާ ކަރާމަތަށް، ތިމާއެމުއައްސަސާ އެއްގައި ހިމެނޭ މުއައްސަސާގެ ވަޒީރަކަށް ވެރިޔަކަށް ބަލާލުމެއްނެތި ދެންހަމަ ހިތުހުރިހައި އެއްޗެއް ސޯސަލްމީޑިއާގައި ވެސް ގޮވަމުން ނުކުމެ ދުވާއިރު ބަލަ ތިމާ އަށް ކާންދިން އަތުގައި މިއެޅެނީ ދަތްކަން ހަމަ ނޭނގެނީ ހެއްޔެވެ؟ މިސަރުކާރު ވެއްޓުނީމައި ވެސް ތިމާމެން ހަމަ މިތިބަ މަގާމުގައި ތިބެވޭނެ ކަމުގެ ހުވަފެން ދެކޭނަމަ ތީއަދި ގޯހެކެވެ. ކަންކުރާންއޮތް ރީތި ހަމައާއި އުސޫލުގައި ހިފަހައްޓައިގެން ގޯހެއް ހިނގާނަމަ ތިމާއާއި ޒިންމާ ހަވާލުކުރި ރައީސުލް ޖުމްހޫރިއްޔާއަށް ރިވެތިގޮތުގައި މުއާމަލާތްކޮށް ކަންކަން ރަނގަޅުކުރާން ނޫޅެ، ކަމުގައި އޮތް އެންމެ މަސްލަހަތުކުޑަ އަދި ދެންތިބި އެންމެން ފަޟީހަތް ކުރެވޭނެ ރޮނގެއް ޚިޔާރުކުރުން ހަމަބުއްދިވެރި ބާވައޭ ހިތައް އަރައެވެ.\nދެންއޮތީ ހައްގުތައް ހޯދައިދީ އިންސާފު ގާއިމު ކުރުމުގެ ނަމުގައި ގެނައި ސަރުކާރެވެ. ސަރުކާރުން އެކަން ކުރާން އުޅުމުން އެކަމަށް ކުރެވޭންއޮތް ދައްޗެއް ކުރުމަކީ އަދިހަމަ އެންމެ އިންސާފުވެރި ހަމަކަމުގައި ދެކިގެން ނުވާނެތާއެވެ. އެކަމަކު ހަމަ އެންމެ ބަޔަކަށް ދިންނަގުދު ފައިސާ ތަކެއްގެ ވާހަކަ މާއަޑުގަދަކޮށް ގޮވާނަގަމުން މުޅިގައުމަށް ނުކަތާ ވަރުގެ ބޮޑުކަމަކަށް މިއަދު ވެގެންއުޅޭ އަޑު އިވިއިވި މޭނުބައިވެސް ކުރާން ފަށައިފިއެވެ. ގަބޫލުކުރަމެވެ. އެކަންވެސް އިންސާފުން ބޭރުން ގޮސްފައި އޮތިއްޔާ އެވާހަކަ ދަށްކާންވީއެވެ. އެކަމަށްވެސް އިންސާފު ލިބޭންވާނެތާއެވެ. އެކަމަކު އެވާހަކަ އަޑުބާރުކޮށް ދައްކާއިރު ކުރީސަރުކާރުން ގެއްލުވާލި އެތައް ހާސް ރައްޔިތުންގެ ހައްގުތަކުގެ ވާހަކަ މިއަދު ނުދައްކަނީ ކީއްވެބާވައެވެ؟ ރައްޔިތުންގެ މުދަލާ ފައިސާ ފެންފޮދަކާ ނުލައި ދިރުވާލި މީހުންގެ އަތުން އެފައިސާ ނަގައިދިނުމަށް ބާރުނާޅަނީ ކީއްވެ ހެއްޔެވެ؟ އަޅެފަހެ އޭރު އަހަރެމެން ގޮވިހައި ގޮވެލިފަތި ހަނދާން ނެތުނީ ހެއްޔެވެ؟ ކީހާޅެން ފަރިއްސައް ވީހެއްޔެވެ؟ އަޅެދެން އެމްޑީޕީގެ ގިނަމެންބަރުން މިއަދު ވެސް ހާލުގައި ތިބިއިރު އިތުރަށް ބޮލަށްތުރާ ކޮށް އެމީހުންގެ ނަފުރަތު އިތުރަށް ލިބިގަންނަން ނޫޅެބަލާށެވެ!\nTags COALITION HEP Solih\nކީއްވެ މިއަދުން ފެށިގެން ނުކުރީ؟އެބަދަލަށްބާ؟\nޒަހާ ވަޒީރު ކަމުން ވަކިކޮށްފި\nދައުލަތުގެ ފައިސާއަށް އަމާނާތްތެރި ވާންޖެހޭނެ!\nކެބިނެޓަށް ބަދަލު ގެންނަނީ\nދިވެހިން ތިބީ އިންޑިޔާ އާއެކު:ރައީސް ސޯލިހް\nސިޔާސީ ނުވެ އަޅެވިސްނާ ބަލައިލާށެވެ!


މަޝްހޫރު ކޮމީޑިއަން، ބޮބް ސެގެޓް މަރުވެއްޖެ – Feshun.mv\nމަޝްހޫރު ކޮމީޑިއަން، ބޮބް ސެގެޓް މަރުވެއްޖެ\n10 ޖެނުއަރީ 2022 - 09:59\nއެމެރިކާގެ މަޝްހޫރު އެކްޓަރު އަދި ކޮމޭޑިއަން ބޮބް ސެގެޓް މަރުވެއްޖެ އެވެ.\nއުމުރުން 65 އަހަރުގައި ބޮބް ސެގެޓް، އިއްޔެގެ ވަގުތެއްގައި މަރުވިކަން އޭނަގެ އާއިލާއިން ވަނީ ބޭރުގެ މީޑިއާތަކަށް ކަށަވަރުކޮށްދީފަ އެވެ. އާއިލާއާ ހަވާލާދީ ގިނަ މީޑިއާތަކުން ރިޕޯޓުކޮށްފައިވާ ގޮތުގައި ބޮބް މަރުވީ ކުއްލި ގޮތަކަށެވެ.\nބޮބް ސެގެޓްގެ މަރާއި ގުޅިގެން އޮރެންޖް ކައުންޓީގެ ޝެރިފް ޑިޕާޓްމެންޓުން ނެރެފައިވާ ބަޔާނެއްގައި ބުނީ، ބޮބް މަރުވެފައި އޮއްވާ ފެނިފައި ވަނީ ފްލޮރިޑާގެ އޮރްލަންޑޯ ސިޓީގައި ހުންނަ ރިޓްޒް-ކާލްޓަން ހޮޓެލުގައި އޭނާ އުޅެމުން އައި ކޮޓަރި ތެރެއިން ކަމަށެވެ. އަދި އެއްވެސް ހަރަކާތެއް ނެތި ކޮޓަރި ތެރޭގައި އޭނާ އޮއްވާ ފެނިގެން ހޮޓަލުގެ ސްޓާފުން ވަނީ ޕޮލިސް ޑިޕާޓްމެންޓަށް އަންގައިފައި ކަމަށް ބަޔާނުގައި ބުނެފައިވެއެވެ.\nޝެރިފް ޑިޕާޓްމެންޓުން ބުނީ އެމީހުން އެތަނަށް ދިޔައިރުވެސް އޭނާ އޮތީ މަރުވެފައި ކަމަށާއި، މާރާލައިފައިވާކަމުގެ އަދި ޑްރަގެއް ބޭނުންކޮށްފައިވާ ކަމުގެ އެއްވެސް ނިޝާނެއް ފެންނަން ނެތް ކަމަށެވެ. އަދި މަރުވި ސަބަބު ދެނެގަނެވޭނީ މެޑިކަލް އެގްޒަމިނޭޝަން ހެދުމަށްފަހު ކަމަށް ބުނެފައިވެ އެވެ.\nއާންމުންގެ މެދުގައި ބޮބް ސެގެޓް އެންމެ ބޮޑަށް މަޝްހޫރުވެފައި ވަނީ ކޮމޭޑިއަން އެކްޓަރެއްގެ ގޮތުގައެވެ. އެގޮތުން އޭނާގެ އެންމެ ފާހަގަކޮށްލެވޭ އެއް މަސައްކަތަކީ 1987 އިން 1995 އާއި ހަމަ އަށް ގެނެސްދިން އެމެރިކާގެ ސިޓްކަމް ސީރީޒް "ފުލް ހައުސް" އެވެ. އެ ސީރީޒްގައި އޭނާ ދައްކައިދިން އެކްޓިން އަަށް އެތައް ބައެއްގެ ތައުރީފު ވަނީ ލިބިފައެވެ. މީގެ އިތުރުންވެސް އޭނާ ވަނީ އެތައް ފިލްމަކާއި ސީރީޒްތަކެއްގައި މަސައްކަތް ކޮށްފަ އެވެ.\nބޮބް ގެ މަރާއެކު ހޮލީވުޑްގެ އެތައް ތަރިންނެއް އަންނަނީ ހިތާމަފާޅުކޮށް، އޭނަގެ އާއިލާއަށް ތައުޒިޔާ ފޮނުވަމުންނެވެ.\nސެޓެލައިޓް ސްކޫލު ރަސްމީކޮށް އިފްތިތާހު ކޮށްފި\nފުނަދޫ ސްކޫލް ފާރުގައި "އިންޑިއާ އައުޓް" ލިޔުނު މައްސަލައެއް


Member Thoriq aa dhekolhah court ah hushahalhafaiva mahsala eh baathil koffi\nމެންބަރު ތޯރިގާ ދެކޮޅަށް ކޯޓަށް ހުށަހަޅާފައިވާ މައްސަލައެއް ބާތިލުކޮށްފި\nއަހުމަދު ތޯރިގުު - އަވަސް ފޮޓޯ: އަހުމަދު ޝުރާއު\nމަހިބަދޫ ދާއިރާގެ މެންބަރު އަހުމަދު ތޯރިގުގެ މައްޗަށް އަމިއްލަ ކުންފުންޏަކުން ސިވިލް ކޯޓަށް ހުށަހަޅާފައިވާ މައްސަލައެއް ބާތިލްކޮށްފި އެވެ. މި މައްސަަލަ ބާތިލުކޮށްފައިވަނީ ތޯރިގު އެ ކުންފުންޏަށް ދައްކަން ޖެހޭ ފައިސާ ކޯޓުން ބޭރުގައި ދައްކާ ހަލާސްކުރުމުންނެވެ.\nމި މައްސަަލަ ތޯރިގާ ދެކޮޅަށް ސިވިލް ކޯޓަށް ހުށަހަޅާފައިވަނީ ފިއުލް އެކްސްޕްރެސް މޯލްޑިވްސް ޕްރައިވެޓް ލިމިޓެޑުންނެވެ. މައްސަލަ ހުށަހެޅީ ތެލުގެ އަގުގެ ގޮތުގައި ދައްކަންޖެހޭ 107،261.45 ރުފިޔާ ނުދައްކާވާތީ އެ ފައިސާ ތޯރިގު ކިބައިން ހޯދުމަށެވެ.\nމި މައްސަލަ ބާތިލްކޮށްފައިވަނީ، ހުކުމްގައިވާ ގޮތުން ފިއުލް އެކްސްޕްރެސް މޯލްޑިވްސްއަށް ލިބިންޖެހޭ އެންމެހާ ފައިސާ ކޯޓުން ބޭރުގައި ދައްކައި ހަލާސްކޮށްފައިވާތީ އެވެ. އަދި މި މައްސަލަ އިތުރަށް ކުރިއަށް ގެންދަން ބޭނުންނުވާ ކަމަށް ބުނެ އެ ކުންފުނިން ސިޓީއެއް އެ ކޯޓަށް ހުށަހަޅާފައިވާތީ އެވެ.\nއޮފިސަރުންގެ މައްސަލަ ޝަރީއަތަށް


Raajjeyge Body Building Team Ah Aa Coach Eh, Visnun Huree Team Ehen Harufathakah Gendhiun - Minister - Vaguthu\nރާއްޖޭގެ ބޮޑި ބިލްޑިންގ ޓީމަށް އާ ކޯޗެއް، ވިސްނުން ހުރީ ޓީމް އެހެން ހަރުފަތަކަށް ގެންދިއުން - މިނިސްޓަރ\nމިނިސްޓަރ މަހުލޫފް ރާއްޖޭގެ ބޮޑީ ބިލްޑިންގ ޓީމުގެ ކޯޗާއި ބައްދަލުކުރެއްވުން - ވަގުތު އިމޭޖްސް: މުހައްމަދު ހައްޔާން\nރާއްޖޭގެެ ގައުމީ ބޮޑީ ބިލްޑިންގ ޓީމަށް އިންޑިއާ ކޯޗެއް ހަމަޖައްސާފައިވާއިރު، އެ ކޯޗުގެ ވިސްނުން ހުރީ ބޮޑީ ބިލްޑިންގ ޓީމް އެހެން ހަރުފަތަކަށް ގެންދިއުމަށް ކަމަށް ޔޫތް މިނިސްޓަރ މަހުލޫފް އަހުމަދު ވިދާޅުވެއްޖެއެވެ.\nމިއަދު ޔޫތް މިނިސްޓްރީގައި ކުރިއަށް ދިޔަ ނޫސްވެރިންގެ ބައްދަލުވުމުގައި މަހުލޫފް ވަނީ ރާއްޖޭގެ ބޮޑީ ބިލްޑިންގެ ކޯޗް އަނޫރާގް އަށް މަރުހަބާ ދަންނަވާފައެވެ. އަނޫރާގް އަކީ އިންޑިއާގެ ފިޓްނެސް ޓްރެއިނަރެއްގެ މަގާމް ފާއިތުވި ފަސް އަހަރުގައި އަދާކޮށްފައިވާ ބޭފުޅެކެވެ.\nމަހުލޫފް ވިދާޅުވީ، މިއަދަކީ ރާއްޖޭގެ ކުޅިވަރަށް ވަރަށް އުފާވެރި ދުވަހެއް ކަމަށެވެ. ބޮޑީ ބިލްޑިންގ ދާއިރާއަށް ރާއްޖެއަށް ބޭރުގެ ކޯޗެއްގެ މުހިންމު ކަން އެނގިފައިވަނީ އެންމެ ފަހުން ބޮޑީ ބިލްޑިން ޓީމް ސައުތް އޭޝީއަން ގޭމްސް ނިންމާލުމަށްފަހު ބޭއްވި ބައްދަލުވުމުގައި ކަމަށް މަހުލޫފް ވިދާޅުވިއެވެ. އެހެންކަމުން އޭގެ މާ ގިނަ ދުވަސް ތަކެއް ނުވެ މިހާރު މިވަނީ ބޮޑީ ބިލްޑިން އެސޯސިއޭޝަންގެ ރައީސް އަދި އެކްސްގެ މެމްބަރުންގެ އެހީތެރިކަމާއިއެކު ކޯޗެއް ހޯދާފައިކަމަށްވެސް މަހުލޫފް ވިދާޅުވިއެވެ.\nމަހުލޫފް ވިދާޅުވީ، ކޯޗުގެ ވިސްނުން ހުރީ ގައުމީ ޓިމް އެހެން ހަރުފަތަކަށް ގެންދިއުން ކަމަށާއި، އެ ގާބިލުކަމާއި، ތަޖުރިބާ ކޯޗުގައި އެބަ ހުރި ކަމަށެވެ.\n"ކޯޗާއިވެސް ކުޑަކޮށް ވާހަކަ ދެއްކިން. އަޅުގަނޑަށް ލިބިފައިހުރި މައުލޫމާތުން ހަމަ އެތަޖުރިބާ ހުރި. އަޅުގަނޑުމެންގެ މިހާރު ގައުމީ ޓީމް އިތުރު އެހެން ހަރުފަތަކަށްވެސް ގެންގޮސް ދިނުމުގެ ގާބިލުކަންހުރި ކޯޗެއް." މަހުލޫފް ވިދާޅުވިއެވެ.\nމިބައްދަލުވުމުގައި ބޮޑީބިލްޑިންގް ޓީމް އާއި ހަވާލުވެގެން ހުންނެވި ކޯޗް އަނޫރާގް ވެސް ވަނީ ވާހަކަ ދައްކަވާފައެވެ. އޭނާ ވިދާޅުވީ، ރާއްޖެއިން އެކަމަށް ކުޅަދާނަ އެތައް ބަޔަކު ފެނިފައިވާ ކަމަށާއި އޭނާ ބޭނުންވަނީ މުޅި ދުނިޔޭގެ އެންމެ މޮޅު އެއް ޓީމަށް ރާއްޖޭގެ ބޮޑިބިލްޑިން އަރުވަން ކަމަށެވެ.\nއަދި އެކަމަށް ހާއްސަކޮށް ގަދައަޅައި އޭނާ މަސައްކަތް ކުރާނެ ކަމަށްވެސް ވިދާޅުވިއެވެ.\n12 ވަނަ ބޮޑީ ބިލްޑިން އެންޑް ފިޒީކް ސްޕޯޓްސް ޗެމްޕިއަންޝިޕުން ރާއްޖެ އަށް ވަނީ ރަން ވަނަތަކެއް ހޯދައިދީފައެވެ. އެގޮތުން މުބާރާތުގެ 170 ސެންޓިމީޓަރު ބައިގައި ވާދަކޮށް އަޒްނީން ރަޝީދު ރަން މެޑަލް ހޯދި އިރު، 55 ކިލޯގެ ބައިން މުހައްމަދު މޫސާގެ އިތުރުން، އެ އިވެންޓުގެ ޖޫނިއާ ކެޓަގަރީގައި ވާދަކުރި 19 އަހަރުގެ އަހްމަދު މާހިލް ސައީދުވެސް ވަނީ ރަން މެޑަލް ހޯދާފައެވެ. އަދި 65 ކިލޯގެ ސީނިއާ ކެޓަގަރީގައި ވާދަކޮށް މާހިލް4ވަނަ ހޯދާފައި ވެއެވެ.\nމީގެ އިތުރުން، ރާއްޖެ އަށް2ލޯ މެޑަލް ހޯދައި ދީފައި ވަނީ 167 ސެންޓިމީޓަރުގެ ބައިން ފަތުހުﷲ މުހައްމަދާއި އެތްލެޓިކް ފިޒީކް ބައިން އަހްމަދު ފަޒީލްއެވެ.\nމަހްލޫފްގެ މައްސަލަ ޕީޖީން އަނބުރާ ފޮނުވާލައިފި


Alifaanuge haadhisaage siyaasee zinmaa nagan: Greece Prime Minister\nދުނިޔެ - ގްރީސްގެ އަލިފާން\nއަލިފާނުގެ ޙާދިސާގެ 'ސިޔާސީ ޒިންމާ' ނަގަން: ގްރީސްގެ ބޮޑުވަޒީރު\n87 މީހުން މިހާދިސާގައި މަރުވި\n13 ސަރަހައްދެއްގައި އަލިފާން ރޯވި\nބަޔަކު ގަސްދުގައި ކުރިކަމެއްކަމަށް ބެލެވޭ\nކ. މާލެ 28 ޖުލައި 2018 | ހޮނިހިރު 19:23 2,426\nމިއީ ފަހުގެ ތާރީޚެއްގައި ގްރީސްގައި ހިނގި އެންމެ ނުރައްކާތެރި އަލިފާނުގެ ޙާދިސާ - ގެޓީ އިމޭޖާސް\nނިމިދިޔަ ހަފްތާގައި ގްރީސްގައި ހިނގައިދިޔަ އަލިފާނުގެ ޙާދިސާތަކުގެ 'ސިޔާސީ ޒިންމާ' ނަންގަވާ ކަމަށް އެޤައުމުގެ ބޮޑުވަޒީރު އެލެކްސިސް ސިޕްރާސް ވިދާޅުވެއްޖެއެވެ.\nއަލިފާނުގެ ޙާދިސާގައި އާއްމު ރައްޔިތުންގެ ފުރާނައަށް ގެއްލުން ލިބުމުގެ ޒިންމާ ސަރުކާރުން ނަގަން ޖެހޭނެ ކަމަށް ގްރީސްގެ އިދިކޮޅު ފަރާތްތަކުން ބުނަމުންދާ މި ދަނޑިވަޅުގައި ހުކުރު ދުވަހު ކެބިނެޓާއި ބައްދަލު ކުރައްވައި ސިޕްރާސް ވިދާޅުވީ ކާރިސާގެ ދަނޑިވަޅުގައި ކަމާއި ބެހޭ އިދާރާތަކަށް އެންމެ ފުރިހަމައަށް މަސައްކަތް ކުރެވިފައިވާކަމާއި މެދު ހިތްޕުޅުގައި ސުވާލު އުފެދިފައިވާ ކަމަށެވެ. އަދި 87 މީހުން މަރުވި މިހާދިސާތަކުގެ ސިޔާސީ ޒިންމާ ކެބިނެޓާއި ގްރީކް ރައްޔިތުންގެ ކުރިމަތީގައި ނަންގަވާ ކަމަށް ސިޕްރާސް ވިދާޅުވިއެވެ.\nވެރިރަށް އެތެންސްގެ އިރުމަތީގެ ސަރަހައްދުތަކުގައި ހިނގި އަލިފާނުގެ ޙާދިސާތަކުގައި 87 މީހުން މަރުވިއިރު، އޭގެ ތެރޭގައި ކުޑަކުދިންވެސް ހިމެނެއެވެ.\nއަލިފާނުގެ ޙާދިސާތަކާއި ބެހޭ ގޮތުން ސަރުކާރުން ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމަކަށް ފަހު އިދިކޮޅު ފަރާތްތަކުން ދަނީ އެހާދިސާގެ ޒިންމާ ސަރުކާރުން ނަގަން ޖެހޭނެ ކަމަށް ބުނަމުންނެވެ. އިދިކޮޅު މައި ޕާޓީ ނިއު ޑިމޮކްރަސީ ޕާޓީ ބުނީ ރައްޔިތުންނާއި އެރައްޔިތުންގެ މުދާ ރައްކާތެރިކުރުމުގެ ޤާބިލްކަން ސަރުކާރުގެ ކިބައިގައި ނެތް ކަމަށެވެ. ކޮންޒަވޭޓިވް ޕާޓީއިން ވަނީ އަލިފާން ނިވާ މީހުން އެކަށީގެންވާ މިންވަރަށް ތިބިތޯ ސުވާލު އުފައްދާފައެވެ. އަދި ސޯޝަލިސްޓް ޕާޓީއިން ވަނީ ސަރުކާރު އިސްތިއުފާ ދިނުމަށް ގޮވާލާފައެވެ. އެހެން ނަމަވެސް އަދި އެއްވެސް ވަޒީރެއް އިސްތިއުފާ ދެއްވާފައެއް ނުވެއެވެ. އެޕާޓީއިން ސަރުކާރު ސިފަކުރީ ނުރައްކާތެރި ބައެއްގެ ގޮތުގައެވެ.\nސެޓެލައިޓް ފޮޓޯތައް ދައްކާ ގޮތުން ގްރީސްގެ ވެރިރަށް އެތެންސް ހިމެނޭ ސަރަހައްދުތަކުގައި ހޯމަ ދުވަހު 13 އަލިފާންގަނޑެއް ރޯވެފައިވެއެވެ. އޭގެ ތެރެއިން ބައެއް ސަރަހައްދުތަކުގައި ގަސްދުގައި ރޯކޮށްލާފައިވާ ކަމަށް ބެލެވެއެވެ. މިއީ ގަސްދުގައި ބަޔަކު ކުރިކަމެއް ކަމަށް ބެލެވޭ އެއް ސަބަބަކީ އަލިފާންގަނޑު ފެތުރިގެން ދިޔަ ސްޕީޑާއި، އެއްފަހަރާއި އެތައް ތަނެެއްގައި ރޯވުމެވެ. އަދި ބައެއް ސަރަހައްދުތަކުގައި އަލިފާންގަނޑު ފެތުރިގެން ދިޔަ އެއް ސަބަބަކަށްވެފައިވަނީ އެސަރަހައްދުތަކުގައި ގެތައް އިމާރާތްކޮށްފައި ހުރި ގޮތުންނެވެ. އޭގެ ސަބަބުން އަލިފާންގަނޑުން ސަލާމަތްވެގެން ރައްކާތެރި ހިސާބުތަކަށް ދިޔުމަށްވެސް ހުރަސްތަކެއް ކުރިމަތިވިއެވެ.\nއަލިފާނުގެ ސަބަބުން ފުރާނަ ގެއްލުނު މީހުންގެ އާއިލާތަކަށާއި، ގެދޮރު ގެއްލުނު މީހުންނަށް އެހީ ފޯރުކޮށްދިނުމަށް ސަރުކާރުން ވަނީ ޕްލޭންތަކެއް އެކުލަވާލާފައެވެ. އެގޮތުން މަރުވި މީހުންގެ އާއިލާތަކަށް 10 ހާސް ޔޫރޯގެ ފައިސާގެ އެހީއަކާއި، އެމީހުންގެ އަނބިދަރިންނަށް ސަރުކާރުގެ ވަޒީފާއާއި އެހެނިހެން އެހީވަނީ ހަމަޖައްސާފައެވެ.\nއަލިފާނުގެ ސަބަބުން ރޯވެ، ބިމާހަމަވެފައިވާ ގެތަކުގެ ދަށުގައި އެއްވެސް މީހަކު ނުވަތަ ހަށިގަނޑެއް ވޭތޯ ބެލުމަށް އަލިފާން ނިވާ މީހުންނާއި މީހުން ސަލާމަތްކުރުމުގެ މަސައްކަތްކުރާ ފަރާތްތަކުން ހުކުރު ދުވަހުވެސް މަސައްކަތްކުރިއެވެ.


Gaanoonee fannuge bill majileehun faas koffi | Mihaaru\nގާނޫނީ ވަކީލުކަން އަލަށް ކިޔެވި ވަކީލުންތަކެއް މަސްއޫލިއްޔަތު އަދާކުރުމުގެ ކުރިން ހުވާ ކުރަނީ. ވަކީލުންގެ ކަންކަން ރެގިއުލޭޓް ކުރުމަށް ގާނޫނީ ފަންނުގެ ބިލެއް މަޖިލިހުން ވަނީ ފާސްކޮށްފައި.---ފޮޓޯ: ނިޝާން އަލީ/މިހާރު\nކޮމިޓީގައި އެ ބިލް އޮއްވައި 18 ވަނަ މަޖިލިހުގެ ދައުރު ނިމުމާ އެކު، ބިލް ވަނީ ބާތިލްވެފަ އެވެ. އެކަމަކު، އިންތި ވަނީ 19 ވަނަ ރައްޔިތުންގެ މަޖިލިހަށް އެ ބިލް އަލުން ހުށަހަޅުއްވައިފަ އެވެ.\nޖުޑިޝަރީ ކޮމިޓީން ގެނައި ބަދަލުތަކާ އެކު ބިލް ފާސް ކުރީ 69 މެމްބަރުންގެ އިއްތިފާގުންނެވެ.\nބިލްގައިވާ ގޮތުން ވަކީލުންގެ ގޮތުގައި މަސައްކަތް ކުރުމުގެ ހުއްދަ ދޫކުރުމާއި ގާނޫނީ ވަކީލުންގެ މަސައްކަތްތަކާ ގުޅޭ އެންމެހައި ފަންނީ ކަންކަން ރެގިއުލޭޓްކޮށް ފިޔަވަޅު އަޅައި ބެލެހެއްޓުމާއި ގާނޫނީ ވަކީލުންނަށް އިތުރަށް ތަމްރީން ދީ ގާނޫނީ ފަންނު ތަރައްގީކޮށް ބެލެހެއްޓުމަކީ ބިލްގެ މަގްސަދެކެވެ.\nވަކީލުންގެ މަސައްކަތުގެ ދާއިރާ ކަނޑައަޅައި ހައްގުތަކާއި އިމްތިޔާޒްތައް ކަށަވަރުކޮށް، ތަމްރީން ޕްރޮގްރާމްތައް ހިންގުމަށް ބޭނުންވާ އެންމެހައި ގަވައިދުތަކާއި އޫސޫލުތައް އެކުލަވާލައިލުން ފަދަ ކަންތައް ކުރާނީ ބާ ކައުންސިލް މެދުވެރިކޮށް ކަމަށް ވެސް އިންތިގެ ބިލްގައިވެ އެވެ.\nބިލްގައިވާ ގޮތުން ބާ ކައުންސިލަށް ލިބިގެންވާ ބާރުތަކުގެ ތެރޭގައި ދައުވާ ކުރުމާއި ދައުވާ ލިބިގަތުމާއި އުފުލޭ މުދަލާއި ނުއުފުލޭ މުދާ ހޯދުމާއި ލިބިގަތުމާއި ދެމިގެންވާ ގޮތަށް މުދާ ލިބިގަތުން ހިމެނެ އެވެ.\nޖުޑިޝަރީ ކޮމިޓީން ބިލަށް ގެނައި ބަދަލުގައިވާ ގޮތުން ބާ ކައުންސިލް ހިންގާނީ ބިލްގައި އެކުލަވާލާ އެގްޒެކްޓިވް ކޮމިޓީ އާއި އެ އެގްޒެކްޓިވް ކޮމިޓީން އެކުލަވާލާ ދާއިމީ ސަބް ކޮމިޓީގެ މައްޗަށެވެ. އަދި އެގްޒެކްޓިވް ކޮމިޓީ އެކުލެވިގެން ވަނީ ނުވަ މެމްބަރުންގެ މައްޗަށް ކަމަށް ބިލްގައިވެ އެވެ.\nގާނޫނީ ފަންނުގެ ބިލް އޮތް ގޮތުން، ވަކީލުންގެ ވޯޓަކުން ޖޭއެސްސީގައި އިންނަވާ މެމްބަރު ލަތީފާގެ ދައުރު ހަމަވުމުގެ ކުރިން އޭނާގެ މެމްބަރުކަން ގެއްލެ އެވެ. ގާނޫނުއަސާސީގައި ޖޭއެސްސީގައި ވަކީލުންގެ ފަރާތުން އިންނަވާ މެމްބަރަކީ ފަސް އަހަރުގެ ދައުރަކަށް އިންތިހާބު ކޮށްފައިވާ މެމްބަރެއް ކަމަށް ވާއިރު، ލަތީފާގެ ޖޭއެސްސީގެ މެމްބަރު ކަމުގެ އެ ދައުރު ހަމަވަނީ އަންނަ ނޮވެމްބަރު މަހަށެވެ.\nއެކަމަކު ބިލުގައި އަލަށް ހިމެނި ބައެއްގައި ވަނީ ގާނޫނުއަސާސީގައިވާ ގޮތުގެ މަތިން ޖޭއެސްސީ އަށް ވަކީލުންގެ ފަރާތުން އިންތިހާބުކޮށްފައިވާ މެމްބަރު ވަކިކޮށް ދިނުމަށް ބާ ކައުންސިލްގެ ދަފްތަރުގައި ހިމެނޭ ވަކީލުންގެ 20 ޕަސަންޓު މެމްބަރުން ޕެޓިޝަނެއް ހުށަހަޅައިފި ނަމަ، އެ ޕެޓިޝަން ހުށަހަޅާތާ 14 ދުވަހުގެ ތެރޭގައި އެ މެމްބަރަކު ވަކި ކުރުމާ މެދު ފެންނަ، ނުފެންނަ ވޯޓެއް ނަގަން ވާނެ ކަމަށެވެ.\nކޮމިޓީން ގެނައި ބަދަލުގައިވާ ގޮތުން އެގްޒެކްޓިވް ކޮމިޓީގައި ހިމެނޭ މެމްބަރުންގެ ތެރެއިން ބަންޑާރަ ނައިބު ފިޔަވައި ރައީސާއި ނައިބު ރައީސް އާއި އެ ކޮމިޓީގެ ހަ މެމްބަރުން އިންތިހާބު ކުރާނީ ވަކީލުކަން ކުރުމުގެ ހުއްދަ ލިބިފައިވާ ވަކީލުންގެ މެދުގައި ނަގާ ވޯޓަކުންނެވެ.\nމީގެއިތުރުން ބަންޑާރަ ނައިބުގެ އޮފީހާއި ޕްރޮސެކިއުޓަ ޖެނެރަލްގެ އޮފީހުގެ ވަކީލުން އެމީހުންގެ މަގާމުގެ މަސްއޫލިއްޔަތު އަދާކުރުމުގައި ނުވަތަ ނުކޮށް ދޫކޮށްލާ ކަންކަމާ ގުޅޭ ގޮތުން އެމީހުންގެ މައްޗަށް ބާ ކައުންސިލްގެ އިހްތިސާސް ނުހިނގާނެ ކަމަށް ބުނާ މާއްދާ ބިލުން ވަނީ އުވާލައިފަ އެވެ.\nސިވިލް ކޯޓް ރައްޔިތުންގެ މަޖިލިސް ސުޕްރީމް ކޯޓް ހައި ކޯޓް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަރީ ވަކީލުން\nމިބިލަކީ ގާނޫނުއަސާސީއާއި ޚިލާފުބިލެއްކަމަށް ސްޕްރީމްކޯޓުން ނިންމާ، ބާތިލުކޮށްލީމާ ދެން ކުރާނެކަމެއް ނޯންނާނެއެވެ. ގާނޫނީވަކީލުން ތިބެންޖެހޭނީ ސްޕްރީމްކޯޓުގެ ބާރުގެ ދަށުގައި ކަމަށް މާކުރިންވެސް އެތައްފަހަރަކު ސްޕްރީމްކޯޓުން އޮތީ ނިންމާފައެވެ. ސްޕްރިން ކޯޓާ ކޮށްފައޮތް އަމުރަކާ ހިލާފުވާ ގާނޫނެއް މަޖިލިހަކުން ނެހެދޭނެއެވެ.\nވަރަށް މުހިއްމު ބިލެއް. މަރްހަބާ ރާއްޖޭގެ ހުރިހާ ގާނޫނީ ވަކީލުން.\nއިމްތިޔާޒު ފަހުމީ ބޭނުންމެއްނުވި މި ދާއިރާއިން ކިޔަވާ ކުދިންގެ އަޑުއަހާކަށް. އެމް.ޑީ.ޕީ ގެ ސިފަ ބަދަލުވެއްޖެ. ހީކުރިގޮތާ ހިލާފު. އެމް.ޑީ.ޕީ އިން ރައްޔިތުންގެ އަޑު އެހުން ހުއްޓާލީތަ.\nޤާނޫނީ ވަކީލުންގެ ފެންވަރު ބެލުމަށް ކޮމިޓީއެއް އެކުލަވާލަންފެނޭ. ފެންވަރު ނެތް ޤާނޫނީ ވަކީލުންގެ އަމަލުތަކުން އިންސާފު ޤާއިމްކުރުމަށް ހުރަސްއަޅާ.


ހިތާމަނުކުރާށެވެ! (6): މާޒީ ތާއަބަދަށް އަލްވަދާއު ކިޔައިފިއެވެ.\nލިޔުއްވީ: ޒާހިޔާ ނަޢީމް|2020-06-17T20:30:25+05:00June 17th, 2020|އަޚްލާޤު, ޢަޤީދާ, ދީން|\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން6ވަނަ ލިޔުމެވެ.\nމާޒީ ތާއަބަދަށް އަލްވަދާއު ކިޔައިފިއެވެ.\nމާޒީ އާއި މާޒީގައި ހިނގާފައިވާ ކާރިސާ ތަކާއި މެދު ވިސްނައި ހިތާމަކުރުން މަތީ ދެމިހުރެއްޖެ މީހަކީ މޮޔަ އެއް ފަދަ މީހެކެވެ. އެއީ އެމީހާގެ، މިހާރުގެ ދިރިއުޅުމުގެ އަމާޒު ހަލާކު ކޮށްލާ ބައްޔެކެވެ. ވަރުގަދަ އަޒުމެއްގެ ވެރިން އެމީހުންގެ މަޤުޞަދުގައި ސާބިތުވެ، މާޒީގައި ހިނގާފައިވާ ކަންކަން މަތިން ހަނދާން ނައްތާލައެވެ. އެކަންކަމުން ދެން ދުވަހަކުވެސް އަލިކަމެއް ނުފެންނާނެއެވެ. އެހެނީ ސިކުނޑީގައި އެފަދަ ކަންކަން ވަނީ ވަރަށް އަނދިރިކޮށެވެ. މާޒީގެ ފަޞްލުތައް ނިމިގެން ހިނގައްޖެއެވެ. ހިތާމަކުރުމަކުން ވެދިޔަ ކަމެއް އިޢާދައެއް ނުކުރެވޭނެއެވެ. އަދި އެކަންކަމާއި މެދު ހިތާމަކުރުމަކުން އެކަންކަން ރަނގަޅެއްވެސް ނުކުރެވޭނެއެވެ. ހަމަ އެހެންމެ، މަޔޫސްވެ ނާއުއްމީދުވުމަކުން، އެކަންކަން އަނބުރާ ދިރިއުޅުމަކަށްވެސް ނުގެނެވޭއެވެ. ސަބަބަކީ މާޒީ އަކީ ނެތް އެއްޗަކަށް ވާތީއެވެ.\nހިތް ނުތަނަވަސް ކަމާއި ބިރުވެރިކަން ގެނެސްދޭ މާޒީގެ ވަގުތުތަކުގެ ތެރޭގައި ދިރިނޫޅޭށެވެ. މާޒީގެ ޚިޔާލީ ކަންކަމުން ނަފްސު ސަލާމަތް ކުރާށެވެ. އިރު އެރިތަނަށް އިރު އަނބުރާ ގެންދެވިދާނެ ކަމަށް ނުވަތަ ދަރިފުޅު އޭނާގެ މަންމަގެ ރަހިމަށް އަނބުރާ ލެވިދާނެ ކަމަށް ނުވަތަ ލޮލުން ފައިބާ ކަރުނަ އަނބުރާ ލޮލަށް ގެންދިޔުމަށް ތިބާ އަށް ކުޅަދާނަވެގެންވާ ކަމަށް ހީކުރަނީ ހެއްޔެވެ؟ މާޒީގެ ކަންކަމާމެދެ ދާއިމީ ގޮތެއްގައި ވިސްނާނަމަ ތިބާގެ ނަފްސަށް ތި ކުރިމަތި ކުރުވެނީ ފުން ހިތާމަ އާއި ބިރުވެރިކަމެކެވެ.\nމާޒީގެ ވާހަކަތައް މާގިނައިން ހަނދާންކުރުމަކީ ތިބާގެ، މިހާރުން ބޭކާރުކޮށްލެވޭ ވަގުތުތަކެކެވެ. ކުރީގެ އުއްމަތްތަކުގެ ވާހަކަ ބަޔާންކުރައްވާ މާތް ﷲ ވަޙީ ކުރައްވާފައިވެއެވެ.\n﴿ تِلْكَ أُمَّةٌ قَدْ خَلَتْ ﴾ (سورة البقرة 134 )\nމާނައީ: އެއީ، ހަމަކަށަވަރުން ފާއިތުވެހިނގައްޖެ އުއްމަތެކެވެ.\nމާޒީވެ ދިޔަ ދުވަސްތަކުގެ ކަންކަމަކީ ނިމިފައިވާ ކަމެކެވެ. އަދި އެކަންކަމުގެ ސަބަބުތަކާއި މެދު ވިސްނައި އެ ސަބަބުތައް ހޯދަން އުޅެގެން ކުރާނޭ އެއްވެސް ފައިދާ އެއް ނެތެވެ.\nމާޒީގެ ތެރޭގައި ދިރިއުޅޭ މީހާ ކީސް ކުނޑި ކީހާ މީހެއް ފަދައެވެ. އަދި މުސްކުޅި ބަހެއްގައިވެއެވެ. މަރުވެފައިވާ މީހުންގެ ކަށްވަޅުން ގަބުރު ނުނަގާށެވެ.\nއަހަރެމެންނަށް ކުރިމަތިވެފައިވާ އެންމެ ބޮޑު މުޞީބާތަކީ، އަހަރެމެންގެ މިހާރުގައި އަހަރެމެންނަށް ދިރިއުޅެން ނޭގުމެވެ. ރީތި ގަނޑުވަރުތައް ދޫކޮށްލާފައި ވީރާނާ ވެފައިވާ އިމާރާތްތަކުގެ މައްޗަށް ހިތާމަކޮށް ރުއިމެވެ. ހުރިހާ އިންސީންނާއި ޖިންނީން އެކުވެގެން މާޒީ އަނބުރާ ގެނައުމަށް މަސައްކަތް ކުރިކަމުގައި ވިޔަސް އެއީ ނުވާނެ ކަމެކެވެ. މުސްތަޙީލު ކަމެކެވެ. ދުނިޔެމަތީގައިވާ ހުރިހާ އެއްޗެއް ހިނގަނީ ކުރިއަށެވެ. އާ ދުވަސްތަކަކަށް މަރުޙަބާ ކިޔަމުންނެވެ. ތިބާވެސް އެފަދައިން ވާށެވެ.


ޒިކާ ވައިރަސް އަކީ ސިއްޙީ ކުއްލި ނުރައްކަލެއް ނޫން- ޑަބްލިއު.އެޗް.އޯ – Dhuvas Online\nޒިކާ ވައިރަސް އަކީ ސިއްޙީ ކުއްލި ނުރައްކަލެއް ނޫން- ޑަބްލިއު.އެޗް.އޯ\nޒިކާ ވައިރަސް އަކީ މިހާރު ކުއްލި ނުރައްކަލެއް ނޫން ކަމަށް ދުނިޔޭގެ ސިއްޙަތާއި ބެހޭ ޖަމިއްޔާ (ޑަބްލިއު.އެޗް.އޯ) އިން އިޢުލާން ކޮށްފިއެވެ.\nމިދިޔަ އަހަރުގެ މެދެއްހާ ހިސާބުން ޒިކާ ވައިރަސް ޖެހިފައިވާ އެތައް ބައެއްވަނީ ދުނިޔޭގެ އެކި ކަންކޮޅުތަކުން ފެނިފައެވެ. އެހެންކަމުން ޒިކާ ވައިރަސް އަކީ ސިއްޙީ ކުއްލި ނުރައްކަލެއްކަމަށް ވެސް އެއިރުވަނީ ނިންމާފައެވެ.\nނަމަވެސް މިވައިރަސް ފެތުރޭވަރު ކުރިއަށްވުރެ ވަރަށް ބޮޑުތަން މިހާރު ކޮންޓްރޯލް ކުރެވިއްޖެ ކަމަށް ބުނެ ޑަބްލިއުއެޗްއޯ އިން މިހާއު ނިންމާފައިވަނީ ޒިކާ ވައިރަސް އަކީ ސިއްޙީ ކުއްލި ނުރައްކަލެއް ނޫންކަމަށެވެ. އަދި އެޖަމިއްޔާއިން ބުނެފައިވަނީ ޒިކާ ވައިރަސްގެ ސަބަބުން އުފެދުނު ސިއްޙީ ބިރުވެރިކަން މިހާރު ކުޑަވެފައިވާ ކަމަށެވެ.\nނަމަވެސް ޑަބްލިއުއެޗްއޯ ގެ ސިއްޙީ ކުއްލި ނުރައްކަލާއި ބެހޭ ވެރިޔާ ޑޭވިޑް ހައިމަން ވިދާޅުވީ، ޒިކާ ވައިރަސް އަކީ އަދިވެސް ނުރައްކާތެރި ވައިރަސް އެއް ކަމަށާއި އެ ވައިރަސް ފެތުރުމުގެ ބިރުވެސް އޮތް ކަމަށެވެ. ނަމަވެސް އެވައިރަސް ކޮންޓްރޯލް ކުރުމަށް އާއްމުންގެ މެދުގައި ހޭލުންތެރި ކުރެވިފައިވާތީ ސިއްޙީ ނުރައްކަލެއްގެ ގޮތުގައި ނިންމި ނިންމުމަށް ބަދަލު އަިއސްފައިވާ ކަމަށެވެ.\nޒިކާ ވައިރަސްއަކީ މަދިރީގެ ސަބަބުންނާއި ޖިންސީ ގުޅުމުގެ ސަބަބުން ފެތުރެންފެށި ވައިރަހެއްކަން ސިއްޙަތާާއި ބެހޭ ދިރާސާތަކުން ވަނީ ހާމަވެފައެވެ. އަދި މިވައިރަސް މާބަނޑު އަންހެނެއްގެ ހަށިގަނޑުގެ ތެރެއަށް ވާސިލްވެއްޖެ ނަމަ، ބަނޑުގައިވާ ދަރިފުޅުގެ ސިކުނޑި އުފެދުމަށް ހުރަސްތަކެއް އެޅި ބޮލުގެ ނާށިގަނޑު ކުޑަވެއެވެ.\nމިހާތަނަށް 30 ޤައުމަކުން ޒިކާ ވައިރަސް ފެނިފައިވީ ނަމަވެސް، މިވައިރަސް އިތުރަށް ފެތުރުން ކޮންޓްރޯލް ކުރެވިފައިވާ ކަމަށް ވެސް ޑަބްލިއުއެޗްއޯ އިން ވަނީ ބުނެފައެވެ.


ފުވައްމުލަކު އުތުރު ދާއިރާއިން ބޮޑު މެޖޯރިޓީއެއް ނަގާނަން- ކޯލީޑަރ ހަސަންމިކަލް ނޫސް\nޕީޕީއެމް ކެމްޕޭން ހަރަކާތެއްގެ ތެރެއިން\n12 ސެޕްޓެމްބަރ 2018, 23:28 |\nކުރިޔަށް އޮތް ރިޔާސީ އިންތިޚާބުގައި ފުވައްމުލަކު އުތުރު ދާއިރާއިން ބޮޑު މެޖޯރިޓީއެއް ހޯދާނެ ކަމަށް އުތުރު ދާއިރާގެ ޕީޕީއެމްގެ އެއް ކޯލީޑަރު ހަސަން އަބްދުﷲ (ކޭ-ހަސަން) ހާމަކޮށްފިއެވެ. އެހެން ފަހަރުތަކަށް ވުރެ ވެސް ބޮޑު މެޖޯރިޓީއެއް މިފަހަރު އުތުރު ދާއިރާއިން ޕީޕީއެމްގެ ރިޔާސީ ކެންޑިޑޭޓް ޔާމީނު އަބްދުލް ގައްޔޫމަށް ލިބޭނެ ކަމަށް މިކަލް ނޫހަށް މައުލޫމާތު ދެއްވަމުން ކޭ-ހަސަން ހާމަކުރައްވައިފިއެވެ.\nއޭނާ ހާމަކުރެއްވި ގޮތުން އުތުރު ދާއިރާގައި ހިމެނޭ3އަވަށުން ވެސް މެޖޯރިޓީ ޕީޕީއެމަށް ލިބޭނެއެވެ. ނަމަވެސް މިކަލް ނޫހާއި ވާހަކަދެއްކި ޕީޕީއެމްގެ އެހެން އިސް ކޭމްޕޭނަރަކު ބުނި ގޮތުގައި އެމީހުން މަސައްކަތް ކުރަނީ މިފަހަރު އުތުރު ދާއިރާއިން މެޖޯރިޓީ ހޯދުމަށެވެ. ކުރީގެ ރިޔާސި އިންތިޚާބުތަކުން ދާއިރާގެ މެޖޯރިޓީ ޕީޕީއެމަށް ލިބިފައި ވެއެވެ.\nހޯދަޑު އަވަށުން %55 ޕަސެންޓަށް ވުރެ މަތިން ވޯޓު ލިބޭނެ ކަމަށް ކޭ-ހަސަނު ވިދާޅު ވިއެވެ. އެއީ 394 ވޯޓެވެ. ނަމަވެސް ފާއިތުވި ދެ ރިޔާސީ އިންތިޚާބުގައި ވެސް ހޯދަޑު އަވަށުގެ މެޖޯރިޓީ ހޯދާފައި ވަނީ އިދިކޮޅު އެމްޑީޕީއިން ނެވެ.\nދިގުވާނޑު އަވަށުން %60 ވޯޓު ލިބޭނެ ކަމަށެވެ. އެއީ 355 ވޯޓެވެ.\nއަދި ދަޑިމަގު އަވަށުން %65 ލިބޭނެ ކަމަށެވެ. އެއީ 510 ވޯޓެވެ.\nމީގެ އިތުރުން ފުވައްމުލަކުގެ އުތުރު ދާއިރާގެ3އަވަށުގެ މީހުން ވޯޓުލުމަށް މާލޭ އަރަބިއްޔާ ސްކޫލުގައި ވެސް ވޯޓު ފޮށްޓެއް ބެހެއްޓޭނެއެވެ. އެފޮށްޓަށް ވޯޓު ލުމަށް 689 މީހުން ރަޖިސްޓްރީ ކޮށްފައިވެއެވެ. މިފޮށިން މެޖޯރިޓީ ހޯދުމަށް 3345 ވޯޓު ހޯދަން ޖެހެއެވެ. އާއްމު ގޮތެއްގައި ކުރީގެ އިންތިޚާބުތަކުގައި މާލޭގައި ބެހެއްޓެ ފޮށިގެ މެޖޯރިޓީ ނަގަނީ އިދިކޮޅު އެމްޑީޕީއިންނެވެ.\nމިއީ ފުވައްމުލައް ސިޓީގައި ހިމެނޭ3ދާއިރާގެ ތެރެއިން އެންމެ ބޮޑު ދާއިރާއެވެ. މި ދާއިރާއިން މެޖޯރިޓީ ހޯދުމަށް 1417 ވޯޓު ހޯދަން ޖެހެއެވެ. މިއީ ހަމަ އެކަނި ފުވައްމުލަކު އުތުރު ދާއިރާގެ މީހުން ވޯޓު ލުމަށް ކަނޑައެޅިފައިވާ4ފޮށީގެ ވޮޓުންނެވެ.\nމީގެ އިތުރުން ރިޒޯޓް ތަކާއި ސިނާޢީ ސަރަހައްދު އަދި އެހެން ރަށްރަށާއި އަދި ޖަލުގައި ބެހެއްޓޭ ވޯޓު ފޮށިތަކަށް ވެސް ކޮންމެވެސް ވަރަކަށް މި ދާއިރާއަށް ނިސްބަތްވާ މީހުންގެ ވޯޓު އެޅިގެންދާނެއެވެ.


ތިން ކޯޒްވޭއެއް ޑިޒައިންކޮށް އީއައިއޭ ހަދަން ހަވާލުކޮށްފި – Haftha\nFri,5June, 2020, 12:10 pm\nތިން އަތޮޅެއްގައި ހަދާ ތިން ކޯޒުވޭއެއްގެ އީއައިއޭ އާއި ޑިޒައިންގެ މަސައްކަތް ހަދަން ބަޔަކާ ހަވާލުކޮށްފިއެވެ.\nތ. ވޭމަންޑޫ އާއި ތ. ކިނބިދޫއާ ދެމެދު، ގދ. ފަރެސްމާތޮޑާ އާއި އެރަށު އެއާޕޯޓާ ދެމެދު، ގދ. މަޑަވެލި އާއި ގދ. ހޯދެއްދޫއާ ދެމެދު އަދި މ. މުއްޔާއި މ. ނާލާފުއްޓާ ދެމެދު އަޅާ ކޯޒްވޭގެ އީއައިއޭ އާއި ޑިޒައިންގެ މަސައްކަތް ހަދަން މިއަދު ހަވާލުކުރީ އިންސާ ޕްރައިވެޓް ލިމިޓެޑާއެވެ.\nމި ކޮންޓްރެކްޓްގައި ޕްލޭނިން އެންޑް އިންފްރާސްޓްރަކްޗާގެ ފަރާތުން ސޮއި ކުރެއްވީ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ. އިންސާ ޕްރައިވެޓް ލިމިޓެޑްގެ ފަރާތުން ސޮއި ކުރެއްވީ ޕްރޮޖެކްޓް އިންޖިނިއާ އާދަމް ސާނީޒެވެ.\nމި ތިން އަތޮޅުގެ ތެރެއިން ތ. ވޭމަންޑޫ އާއި ތ. ކިނބިދޫއާ ދެމެދު އަޅަން ނިންމާފައިވާ ކޯޒްވޭގެ ޑިޒައިނާއި އީއައިއޭގެ މަސައްކަތް 185,000.60 ރުފިޔާއަށް އެ ކުންފުންޏާ ހަވާލުކުރީ 33 ދުވަހުގެ ތެރޭގައި ނިންމާ ގޮތަށެވެ.\nގދ. ފަރެސްމާތޮޑާ އާއި ފަރެސްމާތޮޑާ އެއާޕޯޓް އަދި މަޑަވެއްޔާއި ހޯޑެއްދޫ ކޯޒުވޭގެ މަސައްްކަތުގެ ޑިޒައިނިނާއި އީއައިއޭގެ މަސައްކަތް ހަވާލުކުރީ 174,661.50 ރުފިޔާ އަށެވެ. އެއީ 80 ދުވަސް ތެރޭގައި ނިންމާ ގޮތަށެވެ.\nމީގެ އިތުރުން މ. މުއްޔާއި މ. ނާލާފުށިގެ ކޯޒުވޭ ޑިޒައިނާއި އީއައިއޭގެ މަސައްކަތް 210,000.33 ރުފިޔާއަށް 39 ދުވަހުގެ ތެރޭގައި ނިންމަން މިއަދު ވަނީ ހަވާލުކޮށްފައެވެ.


ޖުވައިރިޔާ ބިންތު އަލްޙާރިޘް | ސިޔަރަތު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ސިޔަރަތު ޖުވައިރިޔާ ބިންތު އަލްޙާރިޘް\nކައިވެނި ބައްލަވައިގަތް އިރު އެކަމަނާގެ ޢުމުރުފުޅަކީ ވިހި އަހަރެވެ. އަވަހާރަވީ ހިޖުރައިން 56 ވަނަ އަހަރުގައެވެ. 55 ވަނަ އަހަރުގައޭވެސް ބުނެވެއެވެ. އަވަހާރަވި އިރު ޢުމުރުފުޅަކީ 65 އަހަރެވެ.\nޖުވައިރިއްޔާ އާއި ކީރިތި ރަސޫލާ ކައިވެނި ބައްލަވައިގަތް ގޮތުގެ ވާހަކަ ޢާއިޝަތުގެފާނު ކިޔާދެއްވާފައިވެއެވެ. ތިރީގައި މިވަނީ ސުނަން އަބީ ދާއޫދްގެ " އަލްޢިތުޤު" މި ބާބުގައި ރިވާކުރެވިފައިވާ ރިވާޔަތެއްގެ ޚުލާޞާ އެވެ. ޢާއިޝަތުގެފާނު ވިދާޅުވިއެވެ." ބަނީ އަލްމުޞްޠަލިޤް ހަނގުރާމައިގައި ހިފެހެއްޓުނު ޣާނީމާތަކާއި މީހުން މުސްލިމުންނަށް ބެހުނު އިރު، ޖުވައިރިޔާ ހިމެނިވަޑައިގަތީ ޘާބިތު ބިން ޤައިސް ބިން ޝައްމާސް (ނުވަތަ އޭނާގެ ބޮޑުބޭބެގެ ދަރިއަކަށް) އަށް އެޅުނު ބައިގައެވެ. ދެން އޭނާއަށް ފައިސާ ދީގެން އަމިއްލަ އަށް މިނިވަން ވުމުގެ އެއްބަސް ވުމެއް އެކަމަނާ ނިންމެވިއެވެ. އެކަމަނާ ވީ ނަޒަރު ހުއްޓޭފަދަ ވަރަށް ރީތި ބޭކަނބަލެއް ކަމުގައެވެ.\nދެން އެކަމަނާ ރަސޫލުﷲ ޞައްލަﷲ ޢަލައިހި ވަސައްލަމަ އަރިއަހަށް ވަޑައިގަނެ، އެކަމަނާ މިނިވަންކަން ގަތުމަށް އެދި ވަޑައިގަތެވެ. އަދި އެކަމަނާ ދޮރުމަތީ ހުއްޓިވަޑައިގެން ހުންނެވި އިރު އަހަރެން ނުރުހުނެވެ. އަދި އެކަމަނާގެ ކިބައިން އަހަރެންނަށް ފެނުނު ސިފަތައް، ރަސޫލުﷲ ޞައްލަﷲ ޢަލައިހި ވަސައްލަމަ އަށްވެސް ފެނިވަޑައިގަންނަވާނެކަން އަހަރެންނަށް އެނގުނެވެ. އަދި ކަލޭގެފާނަށްވެސް ވަންހަނާ ނުވާނެފަދައިން އަހަރެންނާއި ދިމާވެފައިވާ ކަންތައް މިވަނީ ދިމާވެފައެވެ. އަހަރެން ވަނީ ޘާބިތު ބިން ޤައިސް ބިން ޝައްމާސް އަށް ބައި އަޅާފައި ލިބުނު ބައިގައި ހިމެނިފައެވެ. އަދި ފައިސާ ދީގެން އަހަރެން މިނިވަން ވުމަށްޓަކައި އެއްބަސް ވުމެއް ވެއްޖައީމެވެ. އަދި އަހަރެން މިއައީ މިކަމުގައި ކަލޭގެފާނުގެ އެހީފުޅެއް ހޯދުމަށެވެ.\nދެން ރަސޫލުﷲ ޞައްލަﷲ ޢަލައިހި ވަސައްލަމަ އެކަމަނާ އެއަށްވުރެ ރަނގަޅު ގޮތެއް ބޭނުންފުޅުތޯ ޙަދީޘް ކުރެއްވިއެވެ. "އެއީ ކޮން ގޮތެއްތޯ؟" އޭ އެކަމަނާ ދެންނެވިއެވެ. އެހިނދު ﷲގެ ރަސޫލާ ޙަދީޘް ކުރެއްވިއެވެ. "މިނިވަން ވުމުގެ ފައިސާ ކަމަނާގެ ފަރާތުން ތިމަން ކަލޭގެފާނު ދައްކާވާފާނަމެވެ. އަދި ކަމަނާއާއި ކައިވެނި ކުރައްވަފާނަމެވެ." ދެން ޖުވައިރިޔާ ދެންނެވިއެވެ."އަހަރެން އެއްބަހެވެ." ދެން އެކަމަނާއާއި ކީރިތި ރަސޫލާ ކައިވެނި ބައްލަވައިގަތް ޚަބަރު މުސްލިމުންނަށް އިވުމުން އެކަމަނާގެ ޤައުމުގެ މީހުންގެ ތެރެއިން ހައްޔަރު ކުރެވިފައި ތިބި މީހުންނަކީ ރަސޫލާގެ އަނބިކަނބަލުންނާއި ތިމާގެ މީހުންނޭ ބުނެ މިނިވަން ކުރިއެވެ. އެ މީހެއްގެ ޤައުމުގެ މީހުންނަށް ޖުވައިރިޔާ އަށް ވުރެބަރަކާތް ހުރި މީހެއް، އަހަރެމެން ނުދެކެމެވެ. އެކަމަނާގެ ސަބަބުން ބަނީ އަލްމުޞްޠަލިޤްގެ ސަތޭކަ ޢާއިލާ މިނިވަން ވިއެވެ. ( ނިމުނީ )\nޖުވައިރިޔާ އަކީ، ކީރިތި ރަސޫލާގެ ހުރިހާ އަނބިކަނބަލުންވެސް ފަދައިން، އަޅުކަމުގައި ގިނަ ވަގުތު ހޭދަ ކުރައްވާ، ސުންނަތް ރޯދަ ހިއްޕަވާ ޒާހިދު ތަޤުވާވެރި އަނބިކަނބަލެކެވެ.\nފަހުން ޖުވައިރިޔާގެ ބައްޕާފުޅު މަދީނާއަށް ވަޑައިގަނެ، ދެ ދަރިކަލުންނާ އެކު އިސްލާމްވެ ވަޑައިގަތެވެ.


MDP Ge Mudhalah Gehlun Dhin Kamah Bune NIC Ah - Vaguthu\nއެމްޑީޕީގެ މުދަލަށް ފުލުހުން ގެއްލުން ދިންކަމަށްބުނެ އެންއައިސީއަށް\nރައްޔިތުންގެ މަޖިލީހުގެ ގަލޮޅު އުތުރު ދާއިރާގެ މެމްބަރު އީވާ އަބްދުﷲ - ވަގުތު އިމޭޖަސް: އަހުމަދު އަޝްހާދު އަބްދުﷲ\nއިދިކޮޅު ފަރާތްތަކުން ބާއްވަމުން ގެންދާ ސިލްސިލާ އެއްވުމުގެ ތެރެއިން3މާޗްގައި އެމްޑީޕީގެ ހަރުގެ ކައިރީގައި ކުރިއަށް ދިޔަ އެއްވުން ރޫޅާލުމަށް ހަރަކާތްތެރިވި ބައެއް ފުލުހުން އެމްޑީޕީގެ ހަރުގެއަށް ވަދެ އެޕާޓީގެ މުދަލަށް ގެއްލުންދީފާވާތީ އެމްޑީޕީން އެކަން ކުށްވެރިކޮށް، ނެޝަނަލް އިންޓެގްރިޓީ ކޮމިޝަނަށް މިމައްސަލަ ހުށައަޅާފައިވާކަމަށް އެމްޑީޕީން ބުނެފިއެވެ.\nއެމްޑީޕީގެ ޗެއަރޕަރސަން އަލްއުސްތާޛް ހަސަން ލަތީފްއާ ހަވާލާދީ، އެމްޑީޕީގެ ވެބްސައިޓުގައިވަނީ، ގާނޫނާ ޚިލާފަށް ސުލްހަވެރި ސިޔާސީ އެއްވުން ހުއްޓުވާ ޕާޓީގެ މުދަލަށް ގެއްލުންދޭ ފަރާތްތަކުގެ މައުލޫމާތު ކަމާ ބެހޭ ފަރާތްތަކަށް ފިޔަވަޅު އެޅުމަށް އެޕާޓީން ހުށަހަޅަމުން ގެންދާނެކަމަށެވެ.\nމިބަޔާނުގައި އިތުރަށް ވަނީ، މިފަދަ ޣައިރު ޤާނޫނީ އަމަލު މިހިންގަނީ ފުލުހުންގެ ތެރެއިން މަދު އޮފިސަރުންތަކެއްކަމަށާ، ގިނަ ފުލުހުންނަކީ ޤާނޫނަށް ލޯބިކުރާ ޒިންމާދާރު ބައެއް ކަމުގައިކަމަށާއި އަދި މަދު ފުލުހުންގެ މިފަދަ ދަށު ދަރަޖައިގެ އަމަލުތަކުގެ ސަބަބުން އިޚްލާސްތެރިކަމާއެކީ ޚިދުމަތް ކުރަމުންދާ ފުލުހުންގެ ނަން ކިލަނބުވެގެންދާތީ ހިތާމަކުރައްވާ ކަމަށެވެ.\nކުއްލި ނުރައްކަލުގެ ހާލަތުނެރެ، މުޒާހަރާ ކުރުން މަނާކޮށްފައިވާ މިހާލަތުގައި ފުލުހުންދަނީ ޤާނޫނީ ގޮތުން ލިބިދީފައިވާ ބޭރުގެ ބޭނުންކޮށް މުޒާހަރާތަށް ރޫޅާލަމުންނެވެ.\nމާޗް 6, 2018 13:37\nތިނަދޫގެ ހާދަ މުދަލެކޭ އެމްޑީޕީ ކުދިން އަންދާ ހުޅުޖެހީ.\nމާޗް 6, 2018 14:15\nގެއްލުން ދޭންވީއަކީ ހަމަ އެކަނި އެބައިމީހުންގެ މުދަލަކަށްނޫން އެމްޑީޕީ ނިސްބަތްވާ3އަކުރުވެސް އުނިކުރަންވީ\nމާޗް 6, 2018 14:21\nލޮލް ދެން ލަންކާގަ ވެސް މުޒާހަރާ ނުކުރެވޭނެ..... ހަހަހަހަހަހަ\nމާޗް 6, 2018 14:44\nކޮން އެމްޑީޕީ ގެ މުދަލެއް . ދަވްލަތުގެ ބަޖެޓް ފައިސާއިން ހޯދާފަ ހުންނާނީ ދަވްލަތުގެ ތަކެތި\nއެމް.ޑީ.ޕީން މީހުންގެ މުދަލަށާއި ދައުލަތުގެ ތަކެއްޗަށް ދިން ގެއްލުމުގެ ބަދަލު ހޯދަން ދާންވީ ކޮންތާކަށް؟\nމާޗް 6, 2018 14:45\nކޮބާ އެމް.ޑީ.ޕީން ހުޅުޖަހާ އަންދާ އަޅިޔަށް ހަދާލި ސަރުކާރުގެ އިމާރާތްތަކާ އަމިއްލަ ފަރުދުންގެ ވެހިކަލްތަކާ ފިހާރަތައް، އަދި ނުވިތާކަށް ވައްޓާލާ އެންމެންވެގެން ފައިތަޅާ އަނިޔާކުރި ފުލުހުންތައް. އެމް.ޑީ.ޕީ އަކީ ޤާނޫނަށް ތަބާނުވާ، އަމިއްލަ ގޮތް ރަނގަޅުގޮތްކަމަށްދެކޭ ޖަނަވާރު ފިކުރެއް. ސުލްހަވެރިކޮށް އެއްވެސް ކަމެއްކުރަން ނޭގޭ ބައިގަނޑެއް. އަނެކާގެ ހައްގަށް އަރައިގަނެފަ ތިމާގެ ކޮން ހައްގެކޭ ކިޔާކަށް. ހުރިހާ ކަމެއް އުނބަށް ތި ޖެހެނީ.\nއެމްޑީޕީ މީހުން އަންދާ އަޅިޔަށް ހަދާލި ސަރުކާރުގެ އިމާރާތްތަކުގެ އަގުދެއްކި ދުވަހަކުން ނޫނީ އިންޓަގްރިޓީ ކޮމިސަނުން ތިމައްސަލަ ބަލައިގެން ނުވާނެ .ބަލައިފިނަމަ ލަންކާގައި މުޒާހަރާކުރާނަން\nމާޗް 7, 2018 08:39\nދެން އެއީ އެހާ ކަމެއްތަ އީސީ އަށް ދާން؟ މުޅި ގައުމުގެ މުދަލުގަ ކަލޭމެން ހުޅުވެސް ޖެހީމެއްނު. މަޖިލީހުގެ އެތަކެއް މުދަލެއް ހަލާކުވެސް ކުރީމެއްނު. އެހުންނަނީ އާދައިގެ ކަންކަމޭ. ތިހާ އަސަރު ކުރާ އެއްޗެއް ނޫނޭ. ހަމަޖެހިބަލަ. ހަޖަމު ކޮށްބަލަ. ރުޅި މަޑު ކޮށްބަލަ. ތި ނޫންވަރެއް ކަލޭމެންނަށް ނުވޭ އުތަ؟ އަބަދު ލޭ މައްޗަށް ގޮއްސަ. ޓްރީޓޮޕް ހޮސްޕިޓަލަށް ދޭބަލަ.


މާދަމާ ރޭ ”ޢަލީ ރަމީޒާ އެކު“ ނޮޅިވަރަމުގައި – ޖަމްޢިއްޔަތުއް ސަލަފް\nމާދަމާ ރޭ ”ޢަލީ ރަމީޒާ އެކު“ ނޮޅިވަރަމުގައި\nތާރީޚް: 13:24 14 އޮކްޓޯބަރ 2020\nޖަމްޢިއްޔަތުއްސަލަފުން ޒުވާނުންނަށް އަމާޒުކޮށްގެން ކުރިޔަށްގެންދާ ”ޢަލީ ރަމީޒާއެކު“ ގެ އިތުރު ބައްދަލުވުމެއް މިފަހްތާގެ ބުރާސްފަތި ދުވަހުގެ (މާދަމާ ރޭ) ނޮޅިވަރަމު ޒުވާނުންނާއި އެކު ބާއްވާގޮތަށް ހަމަޖެހިއްޖެއެވެ.\nއެ ރަށުގައި މި ބައްދަލވުން ކުރިޔަށް ގެންދަނީ އެރަށުގައި ދީނީ ހޭލުންތެރިކަން އިތުރުކުރުމަށް މަސައްކަތްކުރާ މަދަނީ ޖަމްޢިއްޔާއެއްކަމަށްވާ ޖަމްޢިއްޔަތުއްރިސާލާއާއި ސަލަފާއި ގުޅިގެންނެވެ.\nމި ބައްދަލުވުމުގައި މައިގަނޑުގޮތެއްގައި ވާހަކަ ދައްކަވާނީ ސަލަފުގެ އޮޕަރޭޝަން މެނޭޖަރ އަލްއަޚް ޢަލީ ރަމީޒެވެ. ޒުވާނުންނާއި ގުޅޭގޮތަށް ޢަލީ ރަމީޒުގެ ތަޖުރިބާތައް މި ބައްދަލުވުމުގައި ޙިއްޞާކުރެވޭނެއެވެ. އަދި މީގެ އިތުރުން ދީނީގޮތުން ޒުވާނުންގެ ހިތުގައި އުފެދޭ ސުވާލުތަކަށް ޖަވާބު ދިނުމަށް ސަލަފުގެ ޢިލްމުވެރިންގެ މަޖްލީހުގެ ފަރާތުން ޢިލްމުވެރިޔަކުވެސް މި ބައްދަލުވުމުގައި ބައިވެރިވާނެއެވެ.\n”މިހާރު ކޮވިޑު ދުވަސްވަރުވީމާ އޮންލައިންކޮށް މިގެންދަނީ، މިހާރު މިފަދަ3ޝެޝަން ބޭއްވިއްޖެ ކޮވިޑް ފެތުރެން ފެށިފަހުންވެސް. އާއްމުކޮށް ކޮންމެ މަހަކުވެސް ގިނަވެގެން ދެ ޝެޝަން ކުރިއަށް ގެންދަން ރާވާފައިވަނީ. މިހާރު މި އިވެންޓު ޑިސެމްބަރ ހަމައަށް އަޞްލު ފުލްވެފައި މިވަނީ. މާނައަކީ މިހާރުވެސް ހަތަރު ރަށަކުން ރިކުއެސްޓު ލިބިފައި އެބައޮތް.“ މި ބައްދަލުވުމާއިބެހޭ އިތުރު މަޢުލޫމާތު ދެންވަމުން މި އިންވެޓުގެ އިންތިޒާމުކުރުމުގައި ޙަރަކާތްތެރިވާ ސަލަފުގެ އޮފިޝަލަކު ވިދާޅުވިއެވެ.\nމިހަފްތާގެ ބައްދަލުވުން ފެށޭނީ ބުރާސްފަތި ދުވަހުގެ ރޭގަނޑު 830 ގައެވެ. އިންޝާﷲ.